
INTRODUCERE 


“Românilor nu le place să negocieze”, îmi spunea un prieten dintr-un stat 
membru al Uniunii Europene, în 2010. Şi continua: “Deşi sunteţi un popor cu o istorie 
îndelungată, arătaţi mai degrabă preferință pentru defetism şi tranzacţionism, pentru 
experiența reîntoarcerii în Istorie sau, cel mult, pentru prezent că supraviețuire. Chiar 
nu vă interesează viitorul?”. “Ba da - i-am răspuns eu. Ne interesează foarte mult 
viitorul, dar însuși contextul istoric ne-a obligat să ne întoarcem mereu spre noi înșine, 
căci relaţiile cu ceilalţi tindeau mereu să ne dezavantajeze. Şi tocmai de aceea, de multe 
ori a trebuit să ne negociem mai degrabă supraviețuirea decât participarea la o 
construcție măreaţă a viitorului”. Fireşte, spusele mele au fost doar o explicație 
conjuncturală și nicidecum o justificare a atitudinii românilor faţă de negociere. 
Personal, cred cu sinceritate că românii preferă negocierea în locul crizelor, jocurilor 
întâmplării, al tranzacționismului momentului, că sunt doritori să traiască şi pentru 
viitor, nu doar să se ascundă după Istorie ori să-şi apere supraviețuirea prezentului. 

În 2012 am inaugurat la Universitatea “Babes-Bolyai” (Facultatea de Studii 
Europene) un Centru pentru negocieri internaționale/europene, iniţiat în cadrul 
proiectului “Jean Monnet Chair Ad Personam European Politics and Negotiation in the 
European Union", nr. 2011-2958, finanţat de către Comisia Europeană, prin EACEA 
Lifelong Learning - Jean Monnet Programme. Încă de la început, studenţii au fost 
curioşi şi doritori să afle ce înseamnă o “negociere adevărată”. A început un program 
de predare, la nivel licență, masterat şi doctorat, dar şi de pregătire specifică, prin 
simulări şi “jocuri”. Tinerii au fost foarte doritori şi grăbiţi să înveţe despre practicarea 
negocierii, pe când generaţiile mai vârstnice considerau că negocierea e instinctivă şi 
nu mai era nevoie de o pregătire (desigur, ei continuau să confunde procesul de 
negociere cu o fază de târguială, apropo de tranzacţionism!). Din activitatea desfășurată 
la Centrul de negocieri, cu studenţii şi alte grupuri socio-profesionale (ex.Clubul 


Intreprinzătorului Român), a rezultat şi acest volum. 


Din observaţiile ultimelor generaţii de studenţi cu care am lucrat s-a văzut că ei 
nu puneau bază pe aspectele teoretice, psiho-sociale ale negocierii, ci își propuneau să 
între cât mai repede la “practică”, adică la simulări. Unii veneau şi-mi spuneau că au 
încercat o anumită strategie de negociere cu părinţii, alții că au aplicat vreo metodă de 
negociere la interviul de angajare, iar unii chiar ziceau că deoarece activează într-o 
organizație (companie, instituţie publică, ONG etc.) vor neapărat să arate la locul de 
muncă şi că ştiu să negocieze. Din aceste motive am insistat, în volumul de față, pe 
definirea negocierii, pe etapa pregătirii procesului de negociere, pe strategizare, pe 
anumite aspecte “tehnice”, precum plasamentul la masa negocierii, pe comunicare etc. 
întrucât am considerat util pentru partenerii mei în învăţarea negocierilor să perceapă 
corect ce înseamnă procesul de negociere şi mai ales să fie convinşi de avantajele 
practicării negocierii în societate. Şi trebuie să recunosc faptul că am învăţat şi eu multe 
de la cei tineri despre cum se învăţă învăţarea negocierilor. 

În ultimele două decenii au fost publicate la noi numeroase traduceri ale unor 
lucrări despre negocieri, unele mai bune, altele mai puţin reuşite. Iar în anii din urmă au 
fost tipărite şi lucrări ale unor autori romani care prezintă sistematic procesul de 
negociere sau redau subiecte despre negocieri tematice-comerciale, afaceri, politico- 
diplomatice etc. -(a se vedea lista noastra bibliografică). Așa că cine vrea să studieze 
despre negocieri găseşte texte și materiale suficiente. Noi am încercat să imprimăm 
volumului mai mult o orientare practică, aplicativă, motiv pentru care am ataşat şi 
câteva studii de caz despre diferite tipuri de negocieri. 

Pe lângă apelul la concluziile preocupărilor academice actuale, la expunerile 
despre teoria şi istoria negocierilor, ne-am permis să structurăm conținutul volumului 
şi în funcţie de propria experienţă de negociere. În fapt, acestei experienţe personale se 
datorează şi opțiunea înfățișării negocierilor pentru parteneriate. Participând la 
negocierea reacordării de către S.U.A a Clauzei Națiunii Cele Mai Favorizate României 
(1992-1994), la negocierea intrării României în Parteneriatul Pentru Pace (1993-1994), 
la negocierea Tratatului Aderării României la Uniunea Europeană (2000-2004), ca să 
nu enumăr şi alte negocieri politico-diplomatice, de afaceri şi sociale în care am fost 


implicat în ultimele două decenii și jumătate, am fost convins că indivizii şi entitățile 


organizaționale (stat, instituţie publică, firmă, etc) sunt cuprinși în numeroare rețele de 
interconectivități şi numai generând relaţii parteneriale vor putea face faţă rezonabil 
interdependențelor complexe ale lumii contemporane şi globalizării viitoare. Iar 
construcţia unui parteneriat se poate realiza doar apelând la negocieri complexe şi 
susținute. 

Am conceput şi elaborat acest ghid despre negocierile pentru parteneriate cu 
speranța că liderii politici, economici, sociali etc. vor înțelege că există soluții 
manageriale la problemele complicate ale lumii de azi și de mâine, iar una din ele este 
negocierea pentru parteneriate. lar generaţiile actuale şi cele viitoare de studenți să 
înțeleagă că principala cale de interconectare la relațiile sociale ale globalităţii în care 
trăiesc este negocierea şi dacă vor practica negocierea partenerială va fi un beneficiu şi 


pentru ei şi pentru societate. În fapt, lor le este dedicat acest volum. 


Cluj-Napoca, 30 decembrie 2015 


Capitolul 1 
DESPRE COOPERARE ȘI PARTENERIATE 


1.1. Lumea interacțiunilor 


Lumea naturii şi cea socială este un vast creuzet al interacțiunilor dintre 
elementele materiei ce constituie natura, pe deoparte, şi cea socială, pe care a realizat-o 
umanitatea, pe de alta, precum şi între componentele naturii şi societății. 

Istoria ne-a obişnuit să percepem interacțiunile sociale prin termenii de conflict 
şi cooperare. Savanţii consideră, spre exemplu, că istoria relațiilor internaţionale începe 
de la celebra lucrare a lui Tucidide, Războiul peloponesiac. Chiar titlul acestei 
capodopere istoriografice pune accentul pe tipul interacțiunii conflictuale. Şi va trebui 
să recunoaştem că teza hobbesiană care susține că omul şi grupările umane se 
caracterizează prin atitudine solitară şi lupta individuală pentru existenţă au dominat 
secole şi milenii la rând stereotipurile interpretative despre relațiile între indivizi și 
comunități. 

Chiar dacă titlul și conținutul cărții menţionate a lui Tucidide insista asupra 
tipologiei interacțiunii conflictuale (război), ar fi greşit să se creadă că autorul grec are 
ca referință doar o astfel de tipologie a interacțiunilor sociale/internaționale. Citind 
Cartea a V-a a Războiului peloponesiac întâlnim şi un moment în care o interacţiune a 
cooperării — negocierea - este adusă în prim plan. Acesta se referă la expediţia 
atenienilor împotriva insulei Melos. Tucidide descrie cum atenienii, “înainte de a aduce 
vreo pagubă teritoriului, au trimis soli să ducă tratative” (Tucidide, 1970: 261). Este 
adevărat că ceea ce au propus atenienii melienilor era o soluţie de tip învingător-învins, 
deoarece finalitatea negocierilor trebuia doar să elimine lupta violentă (războiul), 
învingătorii proclamati încă înaintea derulării oricărui tip de interacțiune fiind atenienii. 
În exprimarea melienilor, această interacţiune non-conflictuală nu însemna și 


cooperare, ci acceptarea statutului de învins: “Propunerea înţeleaptă de a ne lămuri în 


linişte unii cu alții nu o respingem - ziceau melienii -, însă războiul deja prezent şi nu 
viitor se deosebește în mod clar de acest lucru. Căci vedem că voi aţi venit că arbitri a 
ceea ce se va discuta şi că sfârşitul tratâtivelor - dacă vom obţine, cum e de crezut, câştig 
de cauză, şi dacă din aceasta pricină nu vom ceda - ne va aduce război, iar în cazul că 
ne vom lăsa convinşi, sclavia” (Tucidide, 1970: 262). Astfel, de la Tucidide aflăm că o 
astfel de abordare a interacțiunii non-conflictuale, anterioară izbucnirii efective a 
războiului, urmarea doar să evite momentan violenţa/războiul ca formă de exprimare a 
conflictului. Altfel spus, opțiunea pentru negocieri competitive nu însemna automat 
eliminarea interacțiunii conflictuale, ci doar amânarea ei. 

Comportamente inter-statale în mediul internațional de felul celor descrise de 
Tucidide întâlnim și în zilele noastre și în mod sigur vor exista şi în viitor. Ceea ce va 
fi important însă se referă la capacitatea actorilor internaționali de a conştientiza faptul 
că interacţiunea de cooperare este mai avantajoasă tuturor părților şi pregătește beneficii 
inclusiv pentru viitor. Charles Kupchan este încrezător în evoluţia globală spre “zone 
ale păcii” în care inamicii pot deveni prieteni prin practicarea cooperării şi 
parteneriatelor (Kupchan, 2010). A căuta şi a pune împreună “parteneri potențiali pentru 
pace” înseamnă construirea unei/unor relaţii înainte de a se ajunge la conflict armat, 
inclusiv pe calea schimbului de concesii, prin acomodare reciprocă, prin atitudini 
neambigui, eliminarea incertitudinilor, într-un cuvânt prin realizarea unui parteneriat 
serios şi profund. O astfel de viziune optimistă ar fi realizabilă, conform lui Kupchan, 
dacă s-ar construi parteneriate regionale şi globale bazate pe cooperare, formarea de 
înțelegeri consensuale şi reținerea reciprocă a actorilor internaționali în faţa tentaţiei 
interacțiunilor conflictuale. În situaţia în care relaţiile de cooperare între respectivii 
actori internaţionali ar evolua spre integrare şi convergenţă, pune Kupchan, s-ar putea 
ajunge la o strategie globală de construcţie a păcii în sistemul internațional în care 
“duşmanii devin prieteni” (Kupchan, 2010: 414). Desigur, o astfel de abordare a 
relațiilor internaţionale are o însemnată doză de kantianism, dar merită să observăm că 
în lumea de azi parteneriatele strategice între diferiți actori statali, organizaționali, 
corporatişti tind să absoarbă o bună parte din preocupările şi energiile reconstrucției 


sistemului internaţional contemporan, ale răspunsurilor la provocările globalizării. 


1.2. Cultura cooperării 


În urmă cu trei decenii (1984) a fost publicată cartea lui Robert Axelrod, The 
Evolution of Cooperation. Era cu cinci ani înainte de încetarea epocii confruntaționale 
a Războiului Rece. Încă de la început a fost considerată “cartea optimismului”, dar nu 
a unui optimism stelar, ci pornind de la “fundamentele realităţii” (Axelrod, 2006: XI). 
Se adresa atât mediului public cât şi celui privat, argumentând teoria cooperării în 
contextul social, printr-o mare diversitate de situaţii concrete vizând prevenirea 
războiului, evoluţia socială, istoria umanitaţii, cooperarea între diferite tipuri de actori 
politici și economici, rețele de încredere și reciprocitate, microeconomie etc. Chiar 
autorul amintitei lucrări spunea că a analizat evoluția cooperării deoarece aceasta 
exprimă felul în care “gândim şi acționăm în relaţiile noastre sociale, politice şi 
economice cu alții” (Axelrod, 2006: 3), în condiţiile în care oamenii nu sunt îngeri şi 
urmăresc, în primul rând, să-şi împlinească propriile aspirăţii. Însă aceasta nu înseamnă 
că practicându-se competiția nu este loc şi pentru cooperare. Dând ca exemplu situația 
“dilemei prizonierului”, Axelrod consideră că răsplata pentru cooperarea mutuală este 
mai substanțială decât presupusul câştig momentan rezultat dintr-o eventuală 
confruntare/competiţie. Acelaşi autor atrage atenţia asupra faptului că prin interacțiunea 
conflictuală se poate obţine un avantaj pentru prezent, pe când prin cooperare este avut 
în vedere atât beneficiul pentru prezent, cât şi în viitor. A promova cooperarea între 
indivizi şi organizații înseamnă a structura relații astfel încât să se ajungă la interacțiuni 
de acest tip frecvente şi durabile între actorii specifici. Ca şi Kupchan, Axelrod crede 
că poate fi practicată cooperarea şi între părți antagonice. Optimismul său reiese şi din 
aceea că este convins că atât liderii statelor şi corporațiilor, dar şi opinia publică vor 
învăţa temeinic cultura cooperării şi vor susține continuu dezvoltarea cooperării în 
relaţiile sociale, economice, politice interne şi internaționale. Și putem presupune că 
pledând pentru o “cooperare sustenabilă”, adică durabilă şi mutual avantajoasă, Axelrod 


indică şi calea ajungerii la parteneriate. 

1.3. Ce sunt parteneriatele? 


În mai multe rânduri am amintit de parteneriate și aceasta pentru că ne vom 
concentra pe aceasta categorie de interacțiuni în societatea de azi şi de mâine. În 
publicistica economică și politică, în analizele prospective de piaţă ori ale evoluției 
sistemului internațional, chiar în limbajul cotidian întâlnim frecvent termenul de 
“parteneriat”. Călătorind recent în Italia, publicaţia de bord a companiei aviatice cu care 
zburam includea o notiță despre “puterea/tăria parteneriatului” (Air Dolomiti-In Flight 
Magazine, No.122, Oct. - Nov. 2015: 77). Conform acesteia, respectiva companie 
consideră că a ajuns la o dezvoltare a sa pe piaţa regională şi globală datorită 
parteneriatului cu Lufthansa și cu grupul Star Alliance. Însă Air Dolomiti ţine să adauge 
că nu doar compania a înregistrat avantaje prin intrarea în astfel de parteneriate, ci şi 
călătorii/clienţii. În ce fel? Printre altele prin faptul că accesează mai ușor și mai ieftin 
o reţea internațională de transport aerian, inclusiv serviciile de la sol ale acesteia, care 
incluzând şi oferte de transport rutier, hoteluri etc. care se află tot în relaţie partenerială 
cu amintita companie aeriană. 

Răsfoind o parte din presa internațională, în câteva zile de la sfârşitul lunii 
noiembrie 2015, se poate lesne constata cât de mult şi variat se vorbeşte de parteneriate. 
Fireşte, domină subiectele legate de economie şi piață, de relaţii/politici internaţionale, 
dar nu lipsesc cele sociale, educaționale, politice etc. Aşa de ex., International New 
York Times (Noiemb. 25) arată că firma Elliot Management a trebuit să se adapteze 
pieței şi a adoptat formula partenerială pentru management intern. The Wall Street 
Journal (Noiemb. 23) publică o analiză cuprinzătoare despre relaţiile internaționale față 
cu terorismul internaţional şi prezintă parteneriatul ca aranjament inter-statal necesar 
pentru a se reacționa la acest flagel contemporan. La rândul lui, Corriere dela Sera 
(Noiemb. 25) consideră că statele nu mai pot face față, astăzi, multiplelor provocări ale 
globalizării, motiv pentru care ar trebui să urmeze anumite “reguli condominiale”, adică 
să împărtăşească valori parteneriale. Este de stringentă actualitate dezbaterea actuală 


privind viitorul Uniunii Europene şi majoritatea comentatorilor susțin că acele state 

membre care nu vor întărirea structurii parteneriale/integraţioniste europene sau vor să 
rămână înafară ei nu fac altceva decât să vulnerabilizeze Europa şi pe ele însele 
(International New York Times, Noiemb. 23). Şi în guvernarea internă a statelor este 
propusă conduita partenerială, aşa cum ilustrează cazul reformelor politice recente din 
Maroc, înfăţişate într-un raport analitic din Financial Times (Noiemb. 24). În acelaşi 
cotidian financiar se pledează pentru reformarea Şcolilor de Business, adică adaptarea 
lor la piaţa post-criză, prin efortul partenerial al staff-ului academic al respectivelor 
instituții educaţionale, al mediului corporatist, dar şi al altor parteneri sociali, în aşa fel 
încât să existe şi un impact social pozitiv al investiţiilor (“a fi bun prin a face bine”). 
Dar ce sunt parteneriatele? Preluând definiţia lui Stephen M. Dent, un parteneriat 
înseamnă interacțiunea convenită de doi sau mai mulți actori (economici, sociali, 
politici etc.) pentru “a contribui fiecare la reuşita celuilalt” (Dent, 2004: 17) în timp ce- 
şi mențin identitățile distincte. Acelaşi autor subliniază că parteneriatele au devenit 
foarte frecvente datorită relațiilor interdependente din lumea globalizată de azi, acest 
tip de relaţie fiind generator de multiple energii noi şi creativitate care produc valoare 
adăugată. Și Clive Rich (2013) constata că lumea interdependențelor complexe ale 
fenomenului globalizării actuale aduce o intensificare a concurenţei pe terenul 
competitivităţii, ceea ce explică necesitatea negocierii colaborative, creative şi 
constructive pentru crearea de parteneriate. În percepţia lui Rich (2013), aceasta 
înseamnă a gestiona o interconectivitate globală ce ţine cont de interesele tuturor 
actorilor implicaţi în interacțiunile economice, sociale, politice etc. lar Harvard 
Business Review on Winning Negotiations (2011) este de părere că un “parteneriat real” 
este ca un “contract social” care urmăreşte rezolvarea problemelor și nu doar o simpla 
tranzacție. Or, pentru aceasta, parteneriatul creează o adevărată “întâlnire a spiritelor” 
entităților implicate, stabilind clar şi angajant ce, cine, cum, când acţionează pentru 
ducerea la îndeplinire a obiectivelor comune asumate. Când astfel de relații duc la o 
adevărată sinergie şi fiecare partener aduce o nouă valoare parteneriatului, avem a face 
cu parteneriate strategice (Lewicki, Barry, Saunders, 2007). Astăzi se propun 
parteneriate strategice între state, companii, ONG-uri etc. cu scopul realizării unor 


deziderate pe termen lung, în care se stabilesc relaţii într-un număr semnificativ de 

domenii, iar partenerii îşi recunosc reciproc importanţa angajamentelor unuia faţă de 
celălalt şi determinarea de a contribui la realizarea obiectivelor comune în diferite 
situaţii. Şi adăugăm precizarea lui Rich: în lumea actuală a interdependenţelor globale 
şi a creşterii incertitudinilor “noi toți avem nevoie de parteneriate” (Rich, 2013: 11). 
Multe voci susțin că o sănătoasă reaşezare a fundamentelor economice, sociale, politice 
ale lumii post-criză va trebui să facă apel şi la formula parteneriatului public-privat. 
Proliferarea asocierilor, alianțelor, joint ventures, parteneriatelor în rândul statelor, 
corporațiilor, ONG-urilor este dovada că acum, la începutul sec.al XXI-lea, aceşti 
actori, deşi au interese şi percepții foarte diferite, depind unul de altul pentru a obține 


rezultatele dorite. 


1.4. Spre parteneriate prin negociere 


Recenta criză economico-financiară internaţională a arătat că fiecare stat şi orice 
companie poate întâlni un şir întreg de vulnerabilităţi. Pieţele europene, americane, 
asiatice etc. au constatat că predicțiile pe termen lung sunt dificile şi nesigure. Într-un 
asemenea climat, statele şi firmele au învăţat că cea mai bună strategie este creerea 
parteneriatelor. 

Încă din epoca începuturilor industrializării, managerii economici şi sociali au 
văzut că aceeleraţia, viteza dezvoltării relațiilor sociale era într-o continuă creștere. 
Astăzi, cu noile concepții ştiinţifice şi instrumente tehnologice, este vizibilă nevoia de 
a face că lucrurile să se întâmple mai repede, a accesa şi influenţa în cât mai scurt timp 
rețelele sociale, a prelua iniţiativa atât pentru avantajele oportunităţilor cât şi pentru a 
apărarea faţă de turbulențele pieţelor şi amenințările naturale ori umane. Globalizarea, 
interconectivitatea, convergenţa, integrarea sunt fenomene care nu se manifestau la fel 
ca în urmă cu două-trei decenii. Capacitatea media sociale de a produce schimbări în 
societate ne-a demonstrat că urmărindu-ți interesul propriu nu poți să ignori interesul 
altora. lar sursele tradiționale ale suportului statelor şi organizaţiilor regionale & 
internaționale în interacțiunile şi dezvoltările complexe globale s-au dovedit 


insuficiente pentru a crea o lume mai sigură, paşnică, stabilă (Puşcaş, 2009) în care 

omul/cetăţeanul să traiască şi să construiască mediul social pe care şi-l doreşte. În 
jumătatea de veac care a trecut s-au manifestat numeroare așa-zise “probleme/crize 
regionale”, fie de natură economică şi comercială, fie ecologice, energetice, epidemii, 
fluxuri imigraţioniste, agricole, resurse etc., toate sugerând că o rezolvare reală poate 
veni doar de la combinarea efortului unor state chiar cu atitudini antagonice, de 
concentrarea pe rezolvarea problemelor regionale cu durată lungă (Raiffa, 1982). Ori, 
cum spunea James Martin (2007: 5-6), “un set de probleme interconectate are nevoie 
de un set de soluţii interconectate”. În ultimele decenii am asistat la intensificarea 
negocierilor internaționale, ceea ce a dus la apariția mai multor alianțe şi coaliţii între 
state şi între corporaţii, ca răspuns la presiunile de mai sus, dovedindu-se că suntem mai 
puternici dacă acţionăm împreună. Imperativul parteneriatului (Rich, 2013) ne indică şi 
calea cooperării, iar nu a confruntării, ne precizează că o astfel de strategie poate fi 
realizată numai prin negocieri constructive-cooperative, oricât ar fi de sofisticate şi de 
grele. 

Aşadar, timpurile actuale ne cer să redescoperim şi să dezvoltăm calitățile de 
parteneri, deoarece “parteneriatele au devenit vitale pentru succesul liderilor şi al 
afacerilor lor” (Dent, 2004:13). Parteneriatele pot fi interne (intra-organizaționale) și 
externe (inter-organizaţionale). Însă a realiza parteneriate înseamnă o schimbare de 
atitudine şi de mentalitate legată de esenţa acestora. Modelul parteneriatului propus de 
Dent (2004) consta în următoarele demersuri care explică nevoia de negociere: 

e discutarea procesului pentru creerea parteneriatului; 

e dezbaterea elementelor pentru o viziune comună; 

e evaluarea necesităţilor fiecăruia (plan intern); 

e identificarea nevoilor fiecărei entități/unităţi; 

e asumarea condiţiilor necesare pentru ajungerea la parteneriat şi aplicarea lui; 

e planificarea etapelor exercitării responsabilităuilor şi edificarea relației; 

e acceptarea unei baze comune pentru etapele derulării parteneriatului. 

Acelaşi autor propune că partenerii să ia în considerare trei seturi de elemente 


constitutive: (1) procesul formării relației; (2) conţinutul propriu-zis al parteneriatului; 

(3) orientarea trecut/viitor (Dent, 2004: 31). Referitor la atmosfera şi atitudinea în care 
se desfăşoară parteneriatul, reținem câteva atribute necesare succesului acestuia: 

e luarea deciziilor să fie determinată de orientarea trecut/viitor; 

e disponibilitatea acomodării cu schimbările; 

e concepţia “câştig-câştig” în soluţionarea disputelor şi conflictelor; 

e înţelegerea interdependențelor și abilitatea managementului lor; 

e capacitatea de a construi încredere şi de a avea încredere; 

e cooperare, coordonare, comunicare şi transparenţă. 

În concluzie, realizarea parteneriatelor este un imperativ al vremurilor noastre, 
atât pentru mediul social, economic cât şi politic. El poate deveni realitate prin 
negociere, succesul fiind determinat de un mediu care se sprijină pe orientarea 
trecut/viitor, pe voința părților de a construi un parteneriat real, bazat pe o relaţie 
construită solid şi întreţinută continuu. 

Ceea ce înseamnă că negocierea pentru realizarea parteneriatelor este o negociere 
complexă, având elemente ale negocierii bilaterale şi multilaterale, ale negocierii de 
afaceri, dar şi ale negocierii sociale, ale negocierii comerciale şi ale negocierii 
internaționale sau negocierii politico-diplomatice etc., dar prezintă şi anumite 
particularități, cum ar fi amintitele elemente ale intrării şi ieşirii din relație (Stimec, 
2011). În ceea ce-i priveşte pe negociatorii antrenați în construcţia de parteneriate 
(Raiffa, 1982) - regionale, internaționale, inter-statale, de afaceri etc-aceştia sunt 
dedicați obiectivului cooperării extinse, sunt deschişi unul spre celălalt, onești şi 


devotați binelui entității pentru care negociază. 

Capitolul 2 
NEGOCIEREA 


2.1. Negocierea — proces social (relaţionare şi comunicare) 


Etimologia cuvântului negociere este plină de simboluri. Ea pune în evidență 
originile sale în domeniul comerțului, termenul provenind din latinescul negotium. 
Percepția antichităţii despre negociere era că aceasta desemna un proces care implică 
multă muncă şi efort, care oboseşte, solicită multă pregătire, cercetare, analiză, gândire 
anticipativă. În acord cu originea etimologică a cuvântului, un bun negociator este acela 
care muncește continuu, nu acela care improvizează fără pregătire. În alţi termeni, 
negociatorul este mai aproape de imaginea unui personaj studios, metodic, raţional 
decât de aceea a unui erou dintr-un film western (Rojot, 2006). 

Literatura din domeniul negocierii demonstrează că negocierea a devenit 
necesitate și preocupare cotidiană (Puşcaş, 2007). Ea este o componentă principală a 
vieții de familie, profesionale și sociale (Kolb — Williams, 2003). Dacă acceptăm că 
negocierea face parte din viaţa noastră zilnică, este pentru că procesul decizional de azi 
(în afaceri, politică, relaţii internaționale etc.) se realizează tot mai mult orizontal şi nu 
doar traditional - ierarhic, iar scopul unei negocieri nu este doar încheierea unei 
tranzacții, ci soluția opţimă, valoarea adăugată, maximizarea rezultatului 
tranzacţiei (Puşcaş, 2007). Cred că au multă dreptate autorii care susțin că, în ultimele 
decenii, semnificaţia şi relevanţa negocierilor au crescut foarte mult (Gherman, 1999), 
datorită unor factori economici şi sociali, internaționali şi regionali, statali și 
organizaționali, manageriali și civilizaționali etc. 

Harvard Business Review on Negotiation and Conflict Resolution (2000) vede 
negocierea că un “management al diferenţelor” la nivel intergrupuri, 
interorganizaționale, internaționale. Amintim şi Proiectul de negociere Harvard 


(Fisher-Ury-Patton, 2007) care a lansat metoda negocierilor principiale, sugerând că 

părțile aflate în negocieri ar putea să se orienteze preponderant spre căutarea beneficiilor 
comune. 

Majoritatea oamenilor sunt determinaţi să utilizeze negocierea pentru a-i 
influenţa pe ceilalți și pentru a-şi atinge obiective personale. De fapt, negocierea nu este 
doar comună, ci şi esențială pentru a trăi în mediul social. Tocmai de aceea, negociatorii 
se percep că parteneri şi nu adversari sau inamici (Almăşan, 2013). Aici, însă, trebuie 
să adăugăm imediat remarca lui Stark și Flaherty (2008): dacă numeşti parteneri pe cei 
cu care negociezi, înseamnă că ai decis o abordare prin care vor avea succes toate părțile 
implicate în negociere şi se va crea o relaţie care va duce la avantaje reciproce. Cu toții 
avem nevoie de resurse, informaţii, cooperare şi suport de la ceilalți care, la rândul lor, 
împărtăşesc aceleași nevoi, câteodată compatibile sau nu cu cele ale noastre. În unul 
dintre cele mai comprehensive tratate contemporane despre negocieri se consideră că 
“Negocierea este un proces prin care noi intenționăm să-i influenţăm pe ceilalți 
pentru a ne ajuta să ne îndeplinim propriile nevoi, în acelaşi timp, ţinând seama și 
de nevoile lor. Este o abilitate fundamentală nu doar pentru un management de 
succes, dar și pentru o viaţă individuală şi socială de success.” (Lewicki at all, 2007: 
V). 

Fiind un proces complex şi amplu elaborat, negocierea se aplică unei anumite 
situații, într-un context evolutiv, folosind tactici, tehnici, metode şi proceduri specifice, 
în momente atent selectate. Krief (2008) susține că există acele “ferestre de negociere” 
în care procesul se poate derula eficient sau când acestea se închid şi pot duce la eşec. 
Din punctul său de vedere, “ferestrele de negocieri” sunt anticipate (favorizează o 
maximă eficacitate), provocate (dau şansă eficacităţii) şi spontane (cu minimă 
eficacitate). Așadar, faptul că se ivește o situaţie care necesită negocierea nu înseamnă 
că acea negociere va avea oricând un maxim de eficacitate. Este datoria celui interesat 
de realizarea negocierii-individ, organizaţie, companie, stat etc.- să creeze “fereastra de 
negociere”. 

Nu este dificil de înțeles că abordarea negocierii se poate realiza din două 


perspective: una aparţinând analizelor teoretice şi alta referitoare la strategiile şi tacticile 

a) 


b) 
c) 


care trebuie utilizate în practică negocierii (Rojot, 2006). Acelaşi autor propune o 
abordare tridimensională a negocierii: 

Negocierea se produce într-un mediu preexistent, deci poate fi o structură prestabilită, 
cel puțin în termeni generali; 

Negocierea este un proces relațional între interese divergente şi activități orientate; 
Negocierea este o interacțiune între indivizi. 

Jacques Rojot (2006:37-39) consideră negocierea: 
un proces dinamic, 
care implică cel puţin două părti, 
care se desfăşoară între aceste părți sau mai multe ori între reprezentanţii acestora şi 
care interacționează, de cele mai multe ori, direct, verbal sau prin toate mijloacele avute 
la dispoziţie, 
în care părțile sunt în conflict (activ sau latent) sau au interese opuse, 
prin care se încearcă rezolvarea conflictului şi găsirea unui acord, în mod explicit sau 
implicit. 

Tradițional şi în percepţia comună, negocierea este un mijloc de intervenţie în 
cazuri de situații divergente şi în rezolvarea conflictelor (Bogathy, 1999). La acestea, 
Fisher-Ury-Patton (2007) adaugă luarea deciziilor și realizarea înțelegerilor. Este 
adevărat că managementul rezolvării crizelor şi conflictelor are ca instrument și 
negocierea (Kohlirieser, 2007), dar dacă criza şi conflictualitatea sunt indisolubil legate 
de realitatea existenţei noastre, trebuie să adăugăm imediat că utilizăm negocierea și 
pentru realizarea cooperării, aceasta din urmă fiind calea de urmat pentru parteneriatele 
statelor şi ale companiilor în condiţiile regionalizării şi globalizării. În general se 
consideră că rațiunea pentru care se negociază este: (1) a se agrea cum să se 
împartă/divide o resursă limitata; (2) a crea o valoare nouă pe care o singura parte nu o 
poate genera; (3) a rezolva o disputa/un conflict între părți (Lewicki at all, 2006). Popa 
(2006) consideră că negocierile sunt esenţiale în sistemele decizionale, în comunicarea 
interpersonală, dar şi în cea internaţională, în obţinerea rezultatelor optimale din 


interacțiunile parteneriale etc. 

Negocierea are un câmp larg de acţiune, se regăsește în situații diferite. Acest 
proces poate implica două sau mai multe părți, poate să fie aplicabilă unei singure 
probleme (preţul de vânzare) sau întrebărilor ce apar (preţ, asigurare, termenul de 
livrare, condiţii de plată, credit, garanţii, penalităţi) ori unei probleme simple (tranzacţia 
unică), uneia foarte complexe (montarea şi livrarea unei unităţi de producţie cu 
echipamente, finanțată de Banca Mondială sau Uniunea Europeană). Poate avea o 
durată diferită, poate să se desfăşoare după un ritual oficial sau informal, deschis sau 
închis, poate începe, menține, modifică sau termină o relaţie, se poate realiza direct sau 
prin intermediari, poate fi între parteneri egali sau nu. 

Lax și Sebenius (1986) afirmă că managerii negociază zilnic, nu doar cu clienţii 
şi furnizorii, ci şi cu superiorii lor, cu administrația, cu subordonații. Totuşi, este eronat 
să credem că un conflict conduce automat la negociere şi la un acord negociat. Există 
mai multe moduri de reglementare a unui conflict, care pot conţine elemente de 
negociere şi/sau mediere, procesul negocierii având un câmp foarte larg de acțiune, 
îmbrăcând diverse forme. Prin urmare, părțile implicate într-un conflict vor adoptă 
moduri diferite de rezolvare a conflictului, compatibile cu condiţiile existente, dar într- 
un fel sau altul vor adopta elemente ale procesului negocierii. 

Negocierea, cf. Keenan (1998): 

- are loc, la nivel individual, zilnic (uneori ca activitate neconştientizată); 

- nu este doar metodă de atingere a unor interese în domeniul afacerilor/politicii 

Ci ŞI: 

- metodă eficientă de găsire a soluţiilor de orice natură, pentru satisfacerea unor 
necesități (rezolvarea unor dificultăţi, stabilirea unor termeni contractuali etc.); 

- permite indivizilor să încerce a obţine ceea ce îşi doresc, oferind, în acelaşi timp, și 
celorlalți şansă de a obține ceea ce îşi doresc => rezultanta procesului de negociere 
trebuie să mulţumească toate părțile; Dawson (2007) chiar susține că arta negocierii 
înseamnă şi capacitatea unui negociator de a-i face pe ceilalți parteneri de negociere să 
simtă că au câştigat şi ei; 

- întregul proces decizional din spaţiul public şi privat, în relațiile sociale şi de afaceri 


presupune recursul la negociere. 

* Dobândirea şi practicarea artei de a negocia (sprijinită de retorică, lingvistică, 
logică, argumentare, analiză tranzacțională, programare neuro-lingvistică etc.) permite: 
e evitarea blocajelor situaţionale; 


e atingerea (mutuală) a obiectivelor; 


* În contextul economic şi comercial actual (interdependenţa globală, 
multiplicarea fără precedent a relaţiilor economice şi comerciale la nivel mondial) = 
negocierea are o importanţă tot mai mare (ex: în cadrul unei companii, un negociator 
bun poate „aduce” în câteva ore de tratative la fel de multă plusvaloare cât zeci de 
executanţi de-a lungul unei luni de lucru // vice-versa în cazul unui negociator 
nepriceput); 

*Piaţă globală şi interdependenţele complexe preocupă azi pe fiecare manager 
sau lider de companie, de la multinaționale la întreprinderi mici şi mijlocii, ceea ce face 
ca oamenii de afaceri și managerii să fie direct implicaţi în negocieri locale, regionale 
şi internaționale (funcţie de configurația pieţei) pentru a putea răspunde provocărilor 
cotidiene ale pieţei. 

* Progresul tehnologic şi circulația accelerată a mărfurilor, persoanelor, 
serviciilor, capitalului, cunoașterii fac lumea secolului al XXI-lea să avanseze spre 
interconectivități şi dinamici care nici nu erau bănuite în urmă cu câteva decenii. Statele 
şi actorii non-statali interacționează permanent şi tot mai întens în sistemul relațiilor 
internaționale contemporane, în forme din ce în ce mai complexe. Această realitate 
internaţională solicită negocierea (Plantey, 2002) nu doar ca exercițiu al puterii în 
sistemul internaţional, ci mai ales că management al societăţii internaţionale, ceea ce a 
făcut ca însăşi concepția despre negocierile internaționale să se modifice și să sporească 
în importanță. 

* Într-un asemenea context, trebuie să ne asumăm permanent calitatea de 
negociator sau recurgem sistematic la negociatorul profesionist (această profesie a 
devenit una de elită, atât în afaceri cât şi în diplomaţie, dar şi în viaţa socială). Altfel 


spus, negocierea “nu este o artă misterioasă, accesibilă numai celor inițiați: este o 

atitudine în faţa vieţii, o manieră de a acţiona care ne permite să spunem cine 


suntem şi ce dorim” (Cabana, Massariol, 2005: 15). 


2.2. Definiţii şi percepții 


Negocierea poate fi abordată din perspectiva teoriei jocurilor, a teoriei deciziilor, 
a sociologiei şi a psihologiei sociale (Rojot, 2006). Cele mai simple şi clare abordări ale 
procesului negocierii în domeniul afacerilor sunt cele specifice teoriei jocurilor (se 
centrează pe maximizarea rezultatelor în negociere) şi rezolvarea problemelor pe bază 
principiului win-win (concepută pentru maximizarea rezultatelor pentru ambele părți și 
menţinerea unor relaţii pozitive) (Savage — Blair — Sorenson, 2003). 

Negocierea este văzută în multiple feluri: 

- „O activitate foarte răspândită în practică socială, astfel încât adesea se consideră că 
reprezintă o capacitate firească, nefiind supusă nici unor bariere de competenţă, 
producându-se de o manieră naturală şi apărând că o consecinţă nemijlocită a relațiilor 
ce se stabilesc între persoane”./.../ „Forma de comunicare ce presupune un proces 
dinamic, de ajustare, de stabilire a acordului, în cazul apariţiei unor conflicte de interese, 
prin care două sau mai multe părți animate de mobiluri diferite şi având obiective proprii 
îşi mediază poziţiile pentru a ajunge la o înţelegere mutual satisfăcătoare” (Deac, 2002 
). 
- “Procesul prin care reuşim să obținem ceea ce dorim de la cei ce vor să obțină ceva de 
la noi” (Kennedy, 1998). 
- Un proces care “se desfăşoară între două sau mai multe părți, prin care se încearcă să 
se stabilească cine primeşte şi cine oferă prin intermediul unei tranzacții” (Rubin, 
Brown, 1975). 
- “Un proces care se desfăşoară între reprezentanții a două sau mai multe părți şi care 
încearcă explicit şi de comun acord să ajungă la un acord asupra punctelor de vedere 


care le divizează” (MacGrath, 1966). 

- “Interacțiunea care se petrece atunci când două sau mai multe persoane tind să ajungă 
la un acord asupra unui rezultat acceptat mutual, referitor la o situaţie” (Hamner, Yukl, 
1977). 

Dar şi: 

* Proces de rezolvare a unui conflict apărut între două sau mai multe părţi și în 
care acestea îşi modifică pretențiile pentru a ajunge la un compromis reciproc 
acceptabil. 

* Proces de ajustare a opiniilor ambelor părți pentru a se ajunge de la o soluţie 


ideală la o soluţie reală de rezolvare a problemei. 


Menţiuni: 
- procesul comunicaţional al negocierii urmăreşte ajungerea la finalități concrete, 
operaţionale, valabile pentru ambele părți (Deac, 2002). 
- cel mai important obiectiv al negocierii este acela că toți participanţii să perceapă 
înțelegerea că fiind corectă şi cinstită (Keenan,1998). 
În sens tradiţional, de piaţă, negocierea este un apanaj al schimbului (de bunuri, 
între proprietari): 
- oricare ar fi natura bunurilor, pentru a modifica relaţia individului cu acestea se va 
recurge la o formă de negociere; 
- locul consacrat efectuării schimburilor şi, deci, a negocierii negocierii = piață; 
- în această accepţiune - negocierea “este acţiunea prin care se confruntă cererea cu 
oferta în vederea ajungerii la o rezolvare avantajoasă pentru ambele părţi,” 
înţelegere care, de regulă, se materializează prin semnarea unui acord care 
reglementează noi raporturi şi drepturi ale părților participante (Deac, 2002:9). 
Existenţa unor atât de multe definiţii ale negocierii exprimă preocuparea intensă, 
în ultimele decenii, de asimilare și practicare a metodelor negocierii. În fond, vorba lui 
Saner (2005) şi Rich (2013), toate definițiile conţin câteva elemente de bază ale 
negocierii: 
este un proces complex şi dinamic, 


sunt mai mulți protagoniști, 

se înregistrează o convergență şi divergență de interese, 

este o relaţie/interacțiune voluntară, 

se ocupă cu distribuţia sau schimbul de resurse, 

se realizează prin elaborarea de poziţii şi valori care pot fi modificate prin persuasiune 
şi influențare, 

participanţii la negocieri trebuie să fie pregătiți să ajungă la un acord, inclusiv prin jocul 
compromisului, 

cei implicaţi în negocieri au dreptul şi libertatea să ajungă la realizarea propriilor 
interese. 


Negocierea cuprinde mai multe etape în desfășurare. Conform lui Kennedy 


(1998), etapele de bază ar fi: 


L. 
2. 


ii. 


Pregătirea — stabilirea unei liste de priorități; evaluarea propriilor obiective; 
Dezbaterea — ce doreşte partea cealaltă: 

Discuţii, întrebări deschise; 

Identificarea semnalelor care ar putea prevesti obstacole în calea negocierii precum şi 


disponibilitatea celuilalt de a face anumite concesii şi natura acestora; 


. Propunerea: în urma stabilirii propriilor interese şi a evaluării intereselor celuilalt se 


formulează o „propunere”, reprezentând oferta „de plecare” a uneia dintre părți; 
> 


. Negocierea propriu-zisă: se efectuează un schimb de propuneri/concesii, 


consemnându-se rezultatele obținute; 


Ghidul esențial de negocieri al Financial Times (2012) propune negocierea ca un 


proces interactiv în trei faze/etape majore: 


Pregătirea negocierii - a cunoaşte tot ce este important şi ce este neimportant despre 
arena negocierii; 

Interacțiunea - la masa negocierilor (deschiderea, poziţionarea, explorarea, 
închiderea): 

Implementarea — negocierea este considerată a fi completă numai după ce acordul este 
aplicat. 


Tot un model simplu propun Lewicki şi Hiam (2006), constând în cinci etape: 

- Pregătirea, 
- Deschiderea, 
- Târguiala, 
- Închiderea, 
- Implementarea. 
Kohlrieser (2007: 243) face o combinare între negocierea pozițională şi 
negocierea principială, sugerând “zece pași” în desfăşurarea procesului de negociere: 
e Realizarea unei legături, 
e Separarea persoanei de problemă; 
e Identificarea nevoilor, dorințelor, intereselor proprii, 
e Identificarea nevoilor, dorințelor, intereselor celuilalt, 
e Utilizarea dialogului canalizat, 
e Propunerea unui obiectiv şi explorarea obiectivelor comune, 
e Descoperirea opțiunilor, creerea listei propunerilor şi a schimbului de concesii, 
e Înțelegerea asupra soluției mutual benefice, 
e Ajungerea la un acord, 
e Finalizarea prin perspectiva continuării unei relaţii pozitive. 
Observaţii: 
- Identificarea corectă a etapei de negociere în curs de desfăşurare permite o avansare 
mai sigură înspre obiectivele vizate; 
- Ordinea etapelor poate varia, pendularea între acestea fiind, de asemenea, posibilă (ex. 


A > 


se poate reveni la etapa de „dezbatere”, în urmă efectuării propunerii); 


2.3. Tipuri de negociere 


Opțiunea pentru tipul de negociere = esenţială pentru succesul procesului 
negocierii, pentru: 
e a putea prevedea comportamentul partenerului; 


e a pregăti propria strategie; 

e minimizarea riscului de a încheia un acord dezavantajos (Prutianu, 1996). 


În general, sunt promovate două tipuri principale de negociere: 
e distributivă (negocierea câștigător-perdant); 


e integrativă (negocierea câștigător-câştigător); 


a) Negocierea distributivă/competitivă - corespunde unui joc cu sumă nulă —> ia 
forma unei tranzacţii în care pentru că unul dintre parteneri să câştige, este necesar că 
celălalt să piardă; optând pentru o astfel de abordare, fiecare parte caută să maximizeze 
câştigul său minim (maxim), mimând pierderea sa maximă (minimax); mai simplu spus, 
fiecare parte din negociere îşi propune maximizarea câştigului său minim (Popa, 2006). 
Jocul cu suma nulă în negocieri înseamnă că: 
e fiecare concesie făcută partenerului de negociere înseamnă, implicit, o daună 
personală şi va fi percepută că un semn de slăbiciune. 
e partenerii au mereu interese opuse, existând înclinația de a fi văzuţi că 
“adversari” (Saner, 2005); 
e obiectivul negocierii va fi un acord care nu ţine seama de interesele partenerului; 
e rezultatul negocierii este determinat şi de raportul de forțe al părţilor aflate în 
negociere, de puterea de negociere a fiecăreia dintre părți; 
* Dezavantajul major al acestei opțiuni: 
- partea perdantă nu are interesul să respecte termenii înțelegerii, pe care va încerca să 


o revizuiască, să o întoarcă în favoarea sa. 


* Caracteristici ale negocierilor distributive: 

- tipice rezolvării unor situații conflictuale, 

- dure și tensionate; 

- posibile când opoziția de interese este puternică şi dezechilibrul de forţe este 


semnificativ; 


b) Negocierea integrativă/cooperantă - implică respectarea aspirațiilor şi intereselor 
partenerului de negociere chiar şi atunci când acestea par să contravină celor proprii; 


bazate pe respectul reciproc, pe înţelegerea şi tolerarea diferenţelor; prin coordonare şi 

cooperare, părțile negocierii aspiră să obţină cel mai bun rezultat posibil, “un câștig mai 
mare decât dacă ar fi acţionat separat” (Popa, 2006: 124). O negociere de tip câștig- 
câștig, pe lângă necesitatea de a crea partenerului senţimentul că a câștigat, mai trebuie 
să țină cont de câteva aspecte (Dawson, 2007): 

e în general, o astfel de abordare nu este canalizată spre un singur aspect -> dacă 
se ajunge la o astfel de situaţie este indicat a se introduce în negociere şi alte teme 
= acestea sporesc complexitatea şi dificultatea negocierii, dar oferă şansa 
deciderii soluției optime dintr-un număr mare de alternative; 

e presupune creativitate şi disponibilitate pentru creerea de noi valori care intră în 
pachetul ce urmează a fi negociat - chiar şi schimbul de concesii e capabil să 
producă noi valori (Saner, 2005); 

e acredecă şi partenerul de negociere doreşte exact același lucru că şi ţine este fals 
-> ca negociator trebuie nu doar să obţii ceea ce vrei, dar să ai grija ca şi 
partenerul să obțină ce vrea; 

e ate ambiţiona “să iei totul de pe masă” înseamnă a-ţi asuma şi riscul unui cost 
enorm -> este mai bine “să laşi ceva pe masă” şi pentru partener; 

e întrucât “câștigul e doar o percepţie” (Dawson, 2007: 339), este recomandabil, 
mai ales în situația intenței dezvoltarii unei relaţii parteneriale, că la finalul 
negocierii să-i oferi partenerului “un lucru în plus”, că un fel de discount -> acel 
“lucru în plus” s-ar putea transforma în avantaj substanțial şi de durată pentru 
sine. 

* Avantaje: 

e crează, salvează şi consolidează relaţii interumane, dar şi de afaceri, pe termen 
lung; 

e generează cadrul pentru ajungerea la soluția optimală, cea care se degajă din 
evaluarea tuturor alternativelor, fiind rezultatul eficacității şi echităţii 
negocierilor; 

e determină părțile să-şi ajusteze interesele în vederea atingerii intereselor 


comune; 

e generează parteneriate; 

e evită stările conflictuale; 

e caracterizate prin încredere, optimism, creativitate; 

e odată obţinut, acordul are toate şansele de a fi respectat/aplicat,; 
e concesiile sunt făcute în baza unor reciprocități. 

Negocierea principială este asemănătoare negocierii integrative şi a fost 
promovată de Fisher şi Ury şi de Proiectul de negociere Harvard (vezi pe larg Fisher- 
Ury-Patton, 2007). Acest tip de negociere (numită metodă de cei doi autori) este 
comparată cu negocierea pozițională în care fiecare parte adoptă o poziţie, se tâguieşte, 
luptă pentru ea pe terenul concesiilor şi compromisului, o parte caută să forțeze cealaltă 
parte să-şi modifice poziţia. Spre deosebire de negocierea poziţională, negocierea 
principială este orientată către interese fundamentale, opţiuni satisfăcătoare tuturor 
părților, pe merite şi criterii/standarde obiective. Promotorii negocierii principiale 
definesc aceasta “metodă” prin patru aspecte fundamentale (Fisher-Ury-Patton, 2007: 
(1) separarea oamenilor de problemă; (2) concentrarea pe interese, nu pe poziţii; (3) 
propunerea de opțiuni pentru beneficiul tuturor părților; (4) utilizarea unor criterii 


obiective. 


c) Negocierea realistă/raţională - un alt tip de negociere care combină, mixează 
comportamente din tipurile a) şi b) fiind orientate spre obţinerea neapărată a unui 
rezultat: 

- părțile îşi propun nu doar să facă şi să obţină concesii consimţite de pe poziţii de 
negociere subiective; 

- se încearcă rezolvarea unor litigii de fond de pe o poziţie obiectivă (care nu aparține 
în mod inerent nici uneia dintre părți); 

- interesele mutuale trebuie clar definite (transparenţă absolută). 

* Etape: 

- formularea problemelor care trebuie rezolvate; 

- diagnosticarea situaţiei de pornire; 


- căutarea unor soluţii (analiză SWOT); 

- găsirea celor mai potrivite metode de implementare a soluțiilor agreate; 
* Observaţii: 

e negociatorul caută, de fiecare dată, să identifice şi să înţeleagă miza pusă în joc, 
să înțeleagă pe deplin motivația, sentimentele şi preocupările partenerului; 

e divergențele care rămân nerezolvate -> reglate prin recurgerea la criterii 
obiective, precum: normele legale, morale, criterii ştiinţifice unanim acceptate, 
recurgerea la arbitraj etc. 

“Dilema negociatorului” (Raiffa, 2002) este generată de tensiunea care apare în 
momentele când negociatorul trebuie să decidă pentru o abordare cooperantă 
(integrativă) sau pentru una competitivă (distributivă), când optează pentru soluția 
favorabilă tuturor părților sau pentru un câștig/avantaj propriu (Stimec, 2011). Pentru 
Caire-Elias-Lakehal (2007: 54) însăşi negocierea este o “relaţie de tensiune” între 
voinţa de a concilia imperativul ajungerii la rezultatul dorit şi necesitatea menţinerii 
relaţiei şi încrederii. De la îndemnul lui Fisher și Ury pentru o negociere rezonabilă, 
care are că strategie de bază cooperarea, s-a propus tot mai frecvent că negociatorii să 
insiste împreună/prin cooperare pe creare de valoare nouă înainte de a se preocupa de 
distribuţia valorii de aspirație optimală sau/şi a valorii de rezervă (Lempereur — 
Colson, 2004). Numai că în negociere factorul risc este prezent permanent, aşa că 
adoptarea arsenalului logicii competitive poate apărea oricând între opţiunile 
negociatorului care urmăreşte tot timpul să minimizeze riscul şi să maximizeze 
rezultatul obţinut. În felul acesta, aşa cum recunosc şi autorii menţionaţi, pentru 
negociator devine foarte dificil să susțină echilibrul cooperării. De aceea, noi susţinem 
abordarea lui Fells (2012), anume că negocierea distributivă şi negocierea integrativă 
să nu fie văzute că două strategii separate, ci că un subproces înăuntrul întregului 
proces de negociere care intenționează să ducă la un acord al părţilor. 

Observaţie: 

În general, pentru negocierile care urmăresc construcţia unor parteneriate se 
recomandă negocierea cooperantă. În practică, adesea întâlnim situaţii în care 
negociatorii deschid printr-o formulă competitivă, iar apoi abordează colaborativ faza 


elaborării opţiunilor pentru soluţiile optimale. Nu de puţine ori, fazele competitive şi 

cooperante în negociere alternează, dar rezultatul mulţumitor vine din negocierea 
cooperantă. Raiffa (1982) atrage atenţia însă că empatia și atitudinea cooperantă în 
negocierile integrative pot fi la fel de bine de orientare utilitaristă, căci pe termen lung 


aceste comportamente pot fi recompensate prin avantaje calculate. 

Capitolul 3 
MANAGEMENTUL PROCESULUI 
NEGOCIERII 


3.1. Managementul unui proces complex 


O gândire realistă despre negociere obligă la aprecierea ei ca un proces complex. 
În primul rând pentru că implică o multitudine de principii şi actori, dar și elaborarea 
unor strategii şi tactici. Spre deosebire de târguială, care este o interacțiune simplă, 
prin care cineva acceptă ceva, iar celălalt se învoieşte că partenerul de târguială să 
primească ceva, un fel de “dă şi ia” (Forsyth, 2002), în procesul negocierii trebuie 
manageriat un set de factori, precum locul, informația, timpul, resursele, puterea etc. 
Ori, cum s-a exprimat Stimec (2011: 4), “în orice negociere există o negociere a 
negocierii” care are rolul de a stabili regulile jocului. Managementul procesului 
negocierii se referă la secvenţe şi evenimente, la interacțiuni multiple şi nu doar la o 
singură/simplă activitate (Fells, 2012). O negociere necesită o abordare managerială şi 
pentru că, pe parcursul derulării negocierii, pot apărea situaţii în care negociatorii ies 
din cadrul prestabilit, dar trebuie să se menţină în preocuparea analizei 
opțiunilor/alternativelor, a explorării şi căutării de noi soluții, a schimbului de idei, 


informaţii, concesii etc. şi pentru realizarea obiectivelor . 


Savage-Blair-Sorenson (2003) consideră că principalele elemente de luat în 
considerare în managementul unei negocieri sunt: 


Evaluarea contextului negocierii, 


e Alegerea strategiei de negociere; 


Strategii şi tactici de negociere interactive. 


Contextul negocierii este elementul care asigură formatarea relaţiilor şi 


consistenţa rezultatelor. Tocmai de aceea, agreerea principiilor de negociere este un 

pas obligatoriu întrucât contribuie la stabilirea cadrului în care urmează a se negocia. 
Nivelurile existente ale puterii şi ale conflictului influenţează: 

(1) Relațiile dintre executanți şi celelalte părți; 

(2) Strategiile pe care le vor alege (strategiile sunt implementate prin tactici adecvate, în 


funcţie de obiective şi de desfăşurarea negocierii). 


Figura de mai jos redă elementele ce creionează contextul unei negocieri (după 


Savage-Blair-Sorenson, 2003: 26): 


Putere relativă și nivel al conflictului 
Strategia managerului 


Putere existentă Putere 


FR subsecventă 
Tactici 
y- +- y 
Episod de negociere Relatia si 
Situația existentă rezultatele 
A A consistente ale 
Tactici negocierii 
l V | 


Conflict subsecvent 


Schema de mai sus înfăţişează tehnicist, din perspectiva părților implicate în 
negociere şi a obiectului negocierii, cadrul specific al procesului negocierii. Contextul 
negocierii este mult mai amplu şi diversificat, cuprinzând şi macro+micro climatul în 
care operează actorii negocierii, aspecte sociale şi relaționale ale părților care negociază 
şi ale negociatorilor, mediul cultural, stilul de viaţă, cadrul normativ (moral şi legal), 
aspectul temporal şi cel angajant etc. (Gherman, 1999). Spre exemplu, în cazul 
negocierilor comerciale şi de afaceri, dar nu numai acestea, conjunctura se poate 


modifica accelerat, uneori ca urmare a unor evoluţii la nivelul opiniei politice, 


31 


modificări ale sistemelor decizionale şi, nu în ultimul rând, ca efect al acțiunii grupurilor 


de presiune şi grupurilor de interese. 


Cu atât mai mult negocierile care duc la parteneriate, deci se adresează şi duratei 
medii şi lungi, au nevoie de o bună evaluare a schimbărilor de context, pentru a nu fi 
afectată negativ îndeplinirea obiectivelor parteneriale. În acest scop, sunt avute în 
vedere procesul, potenţialul creării de valoare şi oportunităţile existente şi/sau 
probabile. Mai mult, negocierile pentru parteneriate lasă deschisă calea restructurării 
continue a contextului, în așa fel încât să se adopte strategii şi mai favorabile şi să se 


poată obține rezultate şi mai bune. 


Situaţia negocierii se referă la complexul situaţional care poate fi rezolvat prin 
negociere, de la relaţia între două sau mai multe părți până la rezolvarea conflictelor, de 
la decizia de a nu lupta deschis ci a găsi o soluţie negociată până la managementul 
tangibilelor (ex. preţ) şi intangibilelor (ex. valori personale și emoții). Acestora se 
adaugă situația când părțile depind una de alta pentru a ajunge la un rezultat dorit, adică 
sunt interdependente. Acest tip de relație existentă în mediile sociale, economice, 
politice, culturale etc. explică, în mare masură, şi preferința actorilor acestor medii 
pentru parteneriate. Interdependenţa nu înseamnă că părțile dintr-o astfel de relaţie au 
exact aceleași necesităţi şi dorinţe, ci se caracterizează printr-un amestec de convergente 
şi conflictualități, iar îndeplinirea unor scopuri şi interese poate fi rezultatul unei 
abordări competitive sau/şi colaborative. Mai mult, fiecare tip de interdependență 
presupune o posibilă alternativă, ceea ce impune negociatorului să facă o muncă de 
cercetare intensă. 

Spaţiul negocierii este delimitat de zonele de divergență (ariile de dezacord 
actual sau potenţial) şi zonele de convergenţă (ariile de acord) ale părţilor negociatoare 
(Souni, 1998). În “jocul negocierii”, negociatorii vor încerca să extindă zona de 
convergență şi să reducă zona de divergență. Aşadar, spaţiul de negociere are o 
dimensiune variabilă, negociatorii concentrându-se pe zona de divergență pentru a nu 


da prilejul îngustării zonei de convergență, pentru a realiza ZOPA, adică zona de posibil 

acord. Menţionăm că în interiorul zonelor de divergență este posibil să existe aşa- 
numitele “zone interzise” care numai foarte rar sunt supuse schimbării. 

Apelul la parteneriate apare din sublinierea alternativei ca părțile să lucreze 
împreună pentru a-şi realiza aspiraţiile şi interesele. Astfel, părțile pot fi interesate în 
participarea comună la un proiect (Dupont şi Audebert, 1994), negocierea partenerială 
utilizată fiind în toate fazele existentei proiectului, de la conceperea sa la programare şi 
realizare, până la eventuale renegocieri de ajustare post-realizare proiect. Caire et all 
(2007) au în vedere inclusiv negocierile sociale care pot avea o multitudine de forme: 
negocieri interculturale/interetnice, negocieri manageriale/interne, negocieri de afaceri 
şi chiar negocieri salariale. Pentru a-şi depăşi diferențele, părțile îşi pot influența 
deciziile şi-şi pot contura rezultatele printr-o ajustare mutuală, ceea ce presupune o 
disponibilitate permanentă pentru negociere, iar prin negociere sunt gestionate 
schimbări esenţiale ale statutului părților şi interacțiunilor/relațiilor între acestea 
(Lewicki et all, 2006). Lucrând împreună (în parteneriat) pentru găsirea soluţiei 
aşteptate, părțile îşi satisfac interesul specific/individual, dar îşi optimizează şi relația, 
satisfacția tuturor. Dent (2004) pledează pentru o înţelegere consensuală între părțile 
interdependente, iar o strategie care să ducă la realizarea parteneriatului s-ar inspira şi 
din următoarele: 

e creerea unei atmosfere de cooperare şi de încredere, 

e elaborarea unor criterii şi standarde pe care părțile să şi le însușească, 

e tolerarea diferenţelor, 

e respect față de ideile tuturor, fără că aceasta să însemne acceptarea lor întocmai, 

e evaluarea sugestiilor după ce sunt prezentate toate alternativele, 

e opţiunea clară pentru soluţii de tip câştig-câştig, 

e dialog continuu până la obţinerea consensului, fără presiuni de timp sau de altă 
natură. 

Alegerea strategiei de negociere trebuie să fie realizată ţinând cont de câteva 
elemente esențiale, precum stabilirea clară a obiectivelor, mediul de negociere, relațiile 


interumane etc. 

Importantă este şi realizarea permanentă a unei monitorizări, prin care 
“managerul de proiect” (Negociatorul Şef) şi echipa de negociatori îşi redefinesc 
strategiile şi tacticile în funcţie de evoluţia etapelor negocierii. 

În general, orice negociator este orientat preponderent spre obţinerea rezultatului 
estimat/dorit. De aceea, pe parcursul derulării unei negocieri este interesat să găsească 
tacticile potrivite situaţiilor care-i apar în interacţiunea cu partenerul de negociere. Într- 
o astfel de mobilizare pentru eficienţă maximă, negociatorul poate scăpa din vedere 
procesul de negociere ca întreg. Concentrându-se pe un anumit aspect al negocierii, se 
poate desprinde de cursul negocierii, în care trebuie să gestioneze mai multe lucruri, 
precum diferențele, explorările şi schimburile. Fiind preocupat doar de obţinerea 
propriului rezultat, negociatorul poate să uite că negocierea este o interacţiune între cel 
puţin două părţi şi că e necesar să se gândească şi la perspectiva celeilalate părți. De 
aceea, considerăm esenţial într-o negociere că fiecare negociator să se raporteze 
permanent la proces, nu doar la rezultat. Adesea, un atent management al procesului de 
negociere se poate dovedi un bun adiacent la construcţia capacității de negociere. Pentru 
a nu scăpa din vedere întreg tabloul de negociere, adică procesul, Forsyth (2002) 
recomandă ca, în timpul desfăşurării negocierii, negociatorul: 

e săia noțite, 

e să rezume ideile şi propunerile, 

e să mențină o privire şi spre tabloul general, 

e săaibă permanent în minte obiectivele şi scopurile, 


e sățină situaţia sub control şi mai ales priorităţile sale. 


3.2. Pregătirea negocierii 


Mousli (2003:150) consideră că negocierea înseamnă “95% pregătire, 5% 
inspirație”. Majoritatea teoreticienilor și practicienilor negocierii consideră că etapa 
pregătirii este definitorie pentru succesul ori insuccesul negocierii (Saner, 2005) > 
insistăm ca aceasta să nu fie expediată într-o scurtă întâlnire dinaintea intrării la masa 


negocierilor, ci să fie realizată metodic, sistematic şi profesionist. Se spune că Henry 

Kissinger ocupă jumătate din timpul afectat unui dosar de negociere etapei de pregătire 
şi organizare a negocierii. Bourelly (2007) susține că o bună pregătire a negocierii 
permite elaborarea unei strategii benefice, găsirea celor mai eficiente argumente şi 
propunerea tuturor scenariilor posibile. El recomandă realizarea unei liste de etape ce 
trebuie parcurse pentru o bună pregătire a negocierilor. Aceasta listă (numită Sistemul 
Nego) cuprinde: (a) definirea clară a obiectivelor de negociat; (b) evaluarea raportului 
de forțe; (c) selectarea celei mai bune opțiuni de negociere; (d) deciderea strategiei de 
negociere; (e) imaginea rolului pe care ar urmă să-l joace negociatorul; (f) pregătirea 
scenariului negocierii față-în-față. Cox (2012) pornește de la o veche învățătură care 
zice că “dacă nu reuşeşti să te pregăteşti, atunci pregăteşte-te să nu reuşeşti”. De aceea, 
şi el propune o listă tematică a pregătirii negocierilor care include aspectele referitoare 
la identificarea situației, care e scopul, ce fel de conflictualitate trebuie rezolvată, spațiul 
impactului acesteia, dacă e nevoie de negociere, părțile implicate (inclusiv o posibilă 
terță parte), gradul de urgență, unde să se negocieze, influenţa publică, cine este factorul 
decizional, care sunt posibilii sprijinitori. Acestor elemente ar mai putea fi adăugate şi 
altele, precum evaluarea cât mai multor alternative şi a impactului convergențelor şi 
diferențelor. După cum se vede, o pregătire serioasă a procesului negocierii permite şi 
un demers anticipativ consistent, ceea ce este deosebit de important în derularea 
negocierilor. Lempereur şi Colson (2005) susțin că în etapa pregătitoare trebuie 
“imaginate” și soluțiile potenţiale, pornind de la câteva condiționalități: 

1) să răspundă concret la problemele puse de negocieri; 

2) să se adreseze motivaţiilor identificate pentru părțile în negociere; 

3) să fie propuse pentru discutarea la masa negocierilor; 

4) să se estimeze care soluţii este mai bine să fie abordate informal; 

5) evaluarea gradului de aplicare, în perioada post-negociere, a soluțiilor care ar 

putea fi agreate prin negociere. 

Proiectul de negociere Harvard recomandă negociatorului ca încă înainte de 
începerea negocierilor să gândească un proiect de acord (acord-ecadru) care să aibă 
forma şi conţinutul convenabile (Fisher-Ury-Patton, 2007). Un astfel de acord-cadru 


este un bun mijloc că întreaga atenție a negociatorului să se concentreze pe scopul şi 

interesele negocierii, este atât un punct de plecare cât şi un program de realizare a 
negocierii. 
Sistematizând tematica de mai sus, o posibilă abordare a etapei de pregătire a 


negocierilor ar include şi elementele din tabelul de mai jos: 


Constituirea echipei de negociere în funcţie de 
necesităţi 


Identificarea obiectivelor şi potenţialelor surse de 
conflict 


Identificare istoricului de negociere a partenerului și a 
potenţialelor abordări 


Evaluare SWOT 
| 


Stabilirea listelor de priorități și concesii 


L 


Stabilirea unei linii generale de acțiune 


| 


Pregătirea Planului de Negociere 
(prezentarea acestuia echipei de negociere) 


Stabilirea agendei 


Alternative la negociere (Kennedy, 1998; Fells, 2012) sunt luate în considerare 
atunci când mizele nu sunt foarte mari sau raporturile de forță sunt atât de 
constrângătoare încât exclud posibilitatea purtării unor tratative sau relațiile sunt atât de 
deteriorate încât nu lasă loc dialogului. În asemenea situaţii se poate face apel la alte 
instrumente de facilitare a intrării în dialog şi apoi în negocieri propriu-zise. Între astfel 
de metode amintim: 

1. Arbitrajul: metodă adesea folosită atunci când nu se poate ajunge la un acord; 
nepopulară pentru că reduce influenţa negociatorului şi, în lipsa unei baze legislative de 
aplicare, are toate şansele să nu producă rezultatele scontate. 

2. Medierea: este o formă de implicare a unei terțe părți (Fells, 2012), în cazul aplanării 


unei dispute; poate fi facilitativă sau evaluativă şi este practicată frecvent atât în 

rezolvarea disputelor între state cât şi în relațiile comerciale şi economice; uneori este 
folosită şi în procesul de negociere, îndeosebi în momente de impas. 

Când este vorba de negocieri complexe, cum sunt negocierile pentru realizarea 
parteneriatelor, negocierile multilaterale, negocierile internaţionale etc. un aspect foarte 
util al pregătirii consta în asigurarea logisticii (Mousli,2003). În funcţie de locul 
desfășurării negocierii şi de amploarea/miza ei, este important că reuniunea să 
beneficieze de documentele necesare, acestea să fie distribuite cui trebuie şi la 
momentul potrivit, iar toate tipurile de materiale preconizate a susține argumentaţia şi 
soluţiile inițiate să fie la locul lor. Fireşte că echipamentul de sală trebuie să fie 
funcțional, iar instrumentele de comunicare/informare/documentare să fie operaţionale 
(inclusiv legăturile telefonice, media socială, Intranet, Internet etc.). Este de maximă 
utilitate stabilirea unui sistem de comunicare în rândul echipei de negociere, între 
negociatori şi experți şi între negociatori-factori decidenți/mandatantul (dacă e cazul) 
ca şi asigurarea accesului la bănci de date ori adrese electronice etc. O bună pregătire a 
logisticii negocierii poate asigura nu doar confortul și echilibrul negociatorilor, dar şi o 


derulare în condiţii optime a etapelor procesului de negociere. 


3.3. Principiile negocierii 


Negocierea negocierii (Delivre, 2003) se referă la stabilirea procedurilor de 
interacțiune a negociatorilor, pregăteşte primele intenţii relaționale şi include, încă din 
faza pregătitoare a procesului negocierii, propunerea şi agreerea unui set de principii şi 
reguli pe bază cărora să se desfășoare negocierea. Acest set se referă la: 

e valori generale care trasează cadrul desfăşurării negocierii (Deac, 2002); 

e reguli scrise, dar și „reguli nescrise” în bază cărora se poate declanşa, se poate 
susține şi se poate încheia o negociere; 

e fundamentează procesul; 


e condiţiile cu valoare de idei directoare; 


e recunoaștere şi acceptare de părţile implicate; 

e conferă legitimitate procesului; 
*Principii fundamentale (cf. Deac, 2002): 

e Principiul schimbului; 
e Principiul reciprocității; 
e Principiul preemţiunii; 
e Principiul listei de criterii; 
e Principiul acordului; 
e Principiul abilitării; 


1. Principiul schimbului: 


- permite o “victorie dublă”, prin care ambele părți îşi pot manifesta interesele şi atinge 
obiectivele; 

- formula win-win (câştigător-câştigător): fiecare parte are de câştigat de pe urmă 
schimbului de concesii; 

- permite confirmarea legitimităţii intereselor ambelor părți; 

- presupune că fiecare parte să-şi înţeleagă în întregime propriile obiective 
(erarhizându-le în ordinea importanţei) precum și pe ale celeilalte părți; 

- presupune ascultarea şi înțelegerea intereselor părții celeilalte fără idei preconcepute; 
- implică o participare activă a părților la rezolvarea divergenţelor apărute între ele; 

- guvernează acordarea de concesii atunci când acestea sunt necesare şi nu există altă 
modalitate de atingere a obiectivelor. 

* Observaţii: 

- Principiul schimbului nu implică ideea transparenţei absolute şi deci nu presupune 
genul „corectitudine”, de natură să oblige negociatorii să îşi declare fățiş interesele; 

- Există un spectru extins de manifestare a tehnicilor şi practicilor de negociere care au 
la bază principiul schimbului; 

- Gama diametral opusă de atitudini şi tehnici de purtare a tratativelor, ce poate apărea 
în preferința negociatorilor celor două părți. 


2. Principiul reciprocităţii: 

- obiectul supus negocierii se cere să fie „împărţit” (obiectul negocierii poate fi, adesea, 
o serie de drepturi sau de abilitări pe care ambele părți se consideră îndreptăţite să le 
exercite); 

- se negociază domeniile de reciprocitate, condiţiile/domeniile în care părțile îşi pot 
exercita drepturile dobândite; 

- nu este nevoie că una dintre părţi să-şi cedeze prerogativele celeilalte: trebuie doar să 
își exprime acordul că şi cealaltă parte să se poată servi de acestea; 

- cu toate acestea, se reconfigurează (redivizează) domeniile/intervalele în care se pot 
exercita aceste concesii; 

- concesia, colaborarea, înţelegerea obiectivelor celeilalte părți — punctele cheie ale 
negocierii bazate pe principiul reciprocităţii; 

* Exemple: 

negocierile dintre sindicate şi patronate despre selecționarea şi promovarea 
personalului; 

negocierile dintre coproprietarii unui bun imobiliar; 


discuţiile dintre membrii unui juriu/unei comisii; etc. 


* Observaţie: Principiul reciprocității cere, adesea, o verificare şi o confirmare 
conţinuă a legitimităţii: orice drept obținut de una dintre părți repune în discuţie 
drepturile celeilalte părți=>are capacitatea de a reactualiza obiectul supus negocierii; 


Principiul preemţiunii: 


- se referă la momentul de oportunitate a negocierii: trebuie să preceadă și nu să urmeze 
schimbul/transferul/împărțirea obiectului negocierii=>în caz contrar, negocierea nu se 
mai produce în acelaşi context şi nu mai prezintă aceeaşi miză (ex: semnarea 
contractului ce face obiectul discuţiilor, executarea prealabilă a serviciilor negociate, 
transferul bunului de interes etc.); 

- negocierea nu se mai poate purta în aceleaşi condiţii dacă, între momentul manifestării 
interesului faţă de obiectul discutat şi cel al demarării propriu-zise a tratativelor, relaţia 


dintre părți se schimbă radical; 

- corelat cu ideea de oportunitate a negocierii = pretinde fiecărei părți să se angajeze 
în negociere atunci când: 

- mediul de negociere îl avantajează cel mai mult; 

- exprimarea intereselor reprezintă o reală oportunitate; 
- pierderile şi câştigurile celor două părți sunt previzibile; 
* Observaţie: Negocierile în care nu se respectă principiul preemţiunii pot crea 
insatisfacții de partea cel puţin uneia din părți; 
4. Principiul listei de criterii: 
- chiar dacă negocierea încearcă rezolvarea unui conflict de interese, tratativele nu au, 
decât arareori, un căracter cu adevărat antagonist; 
- dezacordurile existente trebuie identificate, conştienţi fiind că interesele pot fi, cel 
mai adesea, satisfăcute în urmă negocierii; 
- se inventariază potenţialele situaţii de dezacord şi se constituie lista unor criterii 
unanim acceptate, utilizabile ulterior în vederea satisfacerii intereselor; 
- listele de criterii (elemente referitoare la natura şi conţinutul dezacordului, tendinţele 
conflictului, algoritmii de negociere) devin principii în baza cărora se vor desfăşura 
negocierile în acel domeniu -> în mod firesc, acestea ţin cont de legislație, coduri, 
acorduri, protocoale etc. 
- principiul listei de criterii permite părților să stabilească de comun acord mijloacele 
care le vor reglementa interesele, în mod cât mai obiectiv=>conferă negocierilor 
consecvență. 

* Observaţii: 
Listele de criterii fac, la rândul lor, obiectul unor negocieri; ele pot fi revizuite (tot prin 
negocieri); 
Existenţa unor asemenea liste nu garantează implicit soluționarea tuturor conflictelor 
de interese şi divergenţelor ce pot apărea (recursul ocazional la instanţele de judecată 
este mărturie în acest sens); 
Listele de criterii = revizuite uneori chiar înaintea demarării procesului de negociere, 


nu vor fi contestate de-a lungul procesului de negociere; 

Totuşi, deşi acceptate de ambele părţi, la începutul negocierilor, se poate constata că 
respectivele criterii nu au niciodată exact aceeaşi valoarea pentru ambele părți şi nu e 
de aşteptat să fie invocate în acelaşi sens. 

5. Principiul acordului: 

- caracterizat de o puternică doză de încredere între părți, întrucât există cazuri în care 
părţile, deşi au încheiat un acord de principiu, nu au redactat documente scrise; 

* Acordul de principiu (nefinalizat prin documente scrise): caracteristic comunităților 
în care: 

- legăturile de cooperare sunt puternice; 

- etica morală şi profesională este strictă; 

- normele etice şi codurile de onoare sunt ferme; 

- încrederea reciprocă este solidă; 

- au la bază o istorie pozitivă de interacțiuni. 

Remarcă - Obligaţiile ce decurg dintr-un asemenea acord nu pot fi renegate de părţi, 
chiar şi în condiţiile înexistenţei documentelor scrise şi/sau a martorilor la înţelegerea 
verbală, căci afectează grav relația partenerială de afaceri, politico-diplomatică sau 
socială. 

* Acordul finalizat prin documente scrise: 
- are în vedere nu doar formalizarea unei înţelegeri, ci şi aplicarea acesteia (Prutianu, 
2007); 

- document cu valoare juridică (în general); 

- stipulează toate clauzele stabilite de negociatori; 

6. Principiul abilitării: 

- părțile nu se implică nemijlocit în procesul de negociere, acesta din urmă revenind 
unei echipe de negociatori; 

* Negociatorii: 

e persoane abilitate/mandatate de către părți pentru a le reprezenta/negocia 
interesele; 
e formulează obiectivele şi planul de negociere, având misiunea de a le concretiza; 


e între negociator şi partea reprezentată = încredere absolută; 

* Capacitatea de a negocia: 
e dependentă de modalitatea (privată sau publică) în care părțile implicate sunt 
afectate de obiectul negociat; 
e dacă interesele generate afectează strict părțile interesate => negociere privată; 
e în situaţia în care se aduce atingere şi altor părţi, neimplicate direct în negociere 
(însă afectate de rezultanta acestora)=> negociere publică; 
* Observaţii: 
e negocierile publice presupun o putere de negociere diferită: solicită mai mult 
efort, întrucât interesele aflate în joc sunt mai numeroase; publicul devine un 
arbitru extern al procesului de negociere, interesat de menţinerea unui mediu de 
negociere cât mai deschis şi mai obiectiv; 
e negocierile private implică, prin comparaţie cu cele publice, un efort mai puţin 
stresant din partea negociatorilor, puterea de negociere a acestora fiind, de 
asemenea, sporită; 
Principii operaţionale 

Mousli (2003) propune un set de “principii operaţionale”, cu care se întâlneşte 
negociatorul în procesul negocierii. Le redăm deoarece sunt adaptate şi negocierilor 
pentru realizarea parteneriatelor: 
A considera diversitatea ca o şansă; 
A fi convins că un conflict poate lăsa loc normalităţii,; 
A apela la negociere pentru menţinerea diversităţii şi a transforma conflictul în 
oportunitate; 
“A fi pregătit întotdeauna pentru a negocia, dar a nu negocia niciodata fără a fi 
pregătit”(p.33); 
A căuta să realizezi interesele pe termen scurt, dar şi obiectivele de durată lungă; 
A fi coerent cu propriile obiective; 
A respecta partenerul de negociere, a înţelege obiectivele sale, dar fără a renunța la 
propriile obiective. 

Este cunoscut faptul că nu toţi negociatorii ataşează o importanță similară 
respectării principiilor. Desigur, negocierea integrativă şi mai ales cea principială susțin 

necesitatea elaborării, adoptării şi urmării principiilor. În schimb, unii adepţi ai 
negocierii distributive, precum Krief (2008), consideră o eroare să te raportezi la 
principii ca şi la lege. Dimpotrivă, ei înţeleg negocierea ca “o luptă care se desfăşoară 
cu cuvinte” (Krief, 2008: 88) şi în care nu trebuie să te antrenezi până când nu ai toate 
“cărțile” şi până când atuu-rile “adversarului” nu-ţi spun că angajarea în negociere te 


duce doar pe tine la câştig sigur. 


3.4. Stabilirea obiectivelor 


a) Obiectivele negocierii 

Soluţia la care se ajunge în negociere trebuie să ducă la îndeplinirea 
obiectiv/ului/elor negocierii. În funcţie de categoria de negociere adoptată (competitivă, 
cooperantă, integrativă etc.) şi obiectivele stabilite iniţial se cataloghează în câteva 
tipuri, cu care negociatorul joacă în spaţiul de negociere. Sustag, Ignat (2010) propun 


să fie luate în considerare următoarele tipuri de obiective: 


- de importanţă mare — este acela fără îndeplinirea căruia nu apare disponibilitatea de 
a se ajunge la o înţelegere prin respectiva negociere; 

- de importanţă medie — este importantă, dar nu condiţionează decizia negociatorului; 
- de importanţă scăzută — poate fi sacrificat în negociere; 

- maxim — urmăreşte obţinerea celui mai bun rezultat în negociere; 

- minim — adică cel mai modest rezultat admisibil, dincolo de acesta negocierea 
nemaiavând sens; 


- ţintă — este cotat drept cel mai realist rezultat care se poate obține din negociere. 


Modele de stabilire a obiectivelor negocierii: 
1. Modelul SMART - este unul dintre cele mai recomandate în literatura de 
management (numele i-a fost dat prin utilizarea inițialelor următoarelor cuvinte din 
limba engleză): 


e Specific — concret şi clar; 

Measurable — măsurabil; 

Achievable — realizabil, omeneşte posibil; 

Realistic — realizabil cu resursele disponibile; 

Timely — acomodat circumstanțelor temporale, aplicabil în timpul convenit (Prutianu, 
2007). 

2. Modelul NLP (Neuro-Lingvistic Programming) - este un alt model util în definirea 
obiectivelor, preluat din tehnicile programării neurolingvistice. Paşii realizării acestui 
model sunt următorii (Prutianu, 2007): 

- a conştientiza obiectivul şi a-l delimita de efecte colaterale; 

- a formula obiectivul în termeni pozițivi; 

- a verificara posibilele efecte negative provocate asupra altora de atingerea 
respectivului obiectiv; 


- reprezentarea senzorială a obiectivului . 


Reguli de stabilire a obiectivelor unei negocieri (cf.Prutianu, 2007): 


Regula 1 - BATNA 

este acronimul de la Best Alternative To a Negociated Agreement („cea mai bună 
alternativă la un acord negociat”); 

când partenerul de negocieri nu va fi dispus să ajungă la un acord, BATNA devine cea 
mai bună soluţie; 

este o resursă a puterii în negociere; 

când BATNA este modestă, riscul în negociere este mic, iar când BATNA este crescută 
negociatorul trebuie să performeze foarte bine; 

BATNA este unul dintre cele mai importante elemente referențiale ale negociatorului 
pe parcursul derulării negocierii, căci sub nivelul ei practica negocierii nu mai are sens 
Regula 2 - un obiectiv corect este specific şi măsurabil; 

Regula 3 - un obiectiv corect este realist; 


Regula 4 - un obiectiv corect este ancorat în timp; 

Regula 5 - un obiectiv corect permite monitorizarea şi evaluarea gradului de 
îndeplinire; 

Regula 6 - un obiectiv corect implică şi desemnarea responsabililor cu îndeplinirea 
sa; 

Regula 7 - un obiectiv corect este formulat în termeni pozitivi; 

Regula 8 - un obiectiv corect este specificat în termeni senzoriali; 

Regula 9 — pentru un obiectiv aşteptat=> ieșirea din situaţii „fără ieşire”; 


Regula 10 - un obiectiv bun rezistă la critică . 


a) Prospectarea soluţiilor 

Negocierea - este percepută de Keenan (1998) că o asociere între doi parteneri, 
în scopul găsirii unei soluţii la o problemă comună; 

* Soluţia se va putea identifica numai în momentul în care ambele părți sunt clar 
lămurite în privinţa interesului real pe care-l urmăresc: 
Stabilirea propriilor țeluri şi priorităţi este obligatorie (ex: dezvoltarea afacerii 
personale = negociere privată; îmbunătăţirea nivelului de trai al unei comunități = 
negociere publică); 
Obiectivele fixate = suficient de înalte pentru a asigură marja unui eventual joc al 
compromisurilor 
* Se impune: evaluarea şi clasificarea propriilor interese, pornind de la identificarea 
clară a nevoilor, dorințelor și motivaţiilor, în ordinea priorităților: 
Maximum ce poate fi obținut, inclusiv acele elemente mai puţin fundamendate; 
Minimum acceptabil: obiectivele care se cer neapărat atinse, altminteri fiind preferabilă 
neimplicarea în procesul de negociere; 
Elementele de schimb: cele care pot conștitui obiectul unor concesii, de-a lungul 
procesului de negociere; 
Alternativa: calea de urmat în cazul în care negocierile nu duc la un rezultat favorabil; 

* Stabilirea propriilor obiective se cere a fi dublată de sondarea obiectivelor 

părţii celeilalte, cunoașterea detaliată a acestora oferind şanse sporite de reuşită 


=> acest lucru presupune: 

analizarea comportamentelor şi acţiunilor trecute ale partenerului; 

empatizarea cu acesta din urmă, în vederea întuirii acelor obiective nemărturisite; 
anticiparea problemelor pe care partenerul le-ar putea întâmpina precum şi modul în 
care ele s-ar putea soluţiona; 

anticiparea concesiilor pe care partenerul ar putea fi dispus să le facă precum și propria 
„contraofertă”; 

conceperea unei liste de concesii ce pot fi făcute în ordinea gradului de interes pe care 
acestea îl prezintă (ideal=cât mai mic pentru partea în cauză, cât mai mare pentru partea 
cealaltă). 

Recomandare: În vederea stabilirii acestor obiective este recomandabilă stabilirea unui 
contact prelimînar cu partea cealaltă. O întâlnire neoficială cu partenerii de negociere 
permite: 

aflarea răspunsurilor la o serie de întrebări legate de pretenţiile acestora; 

înțelegerea propriilor dorinţe şi ale celeilalte părți pentru a fi transpuse în obiectivele 
stabilite; 

prefigurarea soluţiei optimale; 

testarea şanselor dezvoltarii unei relaţii de colaborare; 

sporirea şanselor că partenerii să se aprecieze reciproc şi să înţeleagă mai bine viziunea 
celuilalt; 


creşterea confortului relațional în discuţiile ulterioare (formale); 


3.5. Informare şi documentare 


Stark şi Flaherty (2008) consideră că negocierea este un proces de lungă durată, 


care începe cu mult înainte de întâlnirea partenerului de dialog, în cadrul formal al 


negocierii, iar etapa pregătirii include un efort susținut de documentare şi de 


colectare/selectare de informaţii: 

e Informaţiile = pentru definirea şi argumentarea propriilor obiective, dar şi 
despre scopurile şi percepțiile partenerului de negociere (Lewicki-Hiam, 
2008) 
e Cunoașterea cât mai bună a partenerului de negociere înseamnă o cantitate 
cât mai mare de informaţii despre “cealaltă parte” (cf.Lewicki et all, 2006), 
informaţiile preliminare despre cealaltă parte ar trebui să includă date 
despre strategii şi tactici, resurse, subiecte de abordat, tehnici de negociere, 
despre interese şi aspirații, alternative şi linii de rezistență, ţinte şi 
obiective, reputație şi stiluri de negociere preferate, despre 
constituent/organizaţia care l-a mandatat, motivații şi limitări sociale, 
culturale şi personale); 
- “Dacă ştii mai puţin despre subiectul aflat în discuţie decât partenerul de negociere, 
rişti” (Stark, Flaherty, 2008: 42) => De regulă, partea care deţine cele mai consistente 
informaţii are şanse să obțină rezultatul scontat; 
- Cantitatea şi calitatea informaţiilor deţinute de negociatori indică cel mai bine 
diferenţele existente între ei, în ceea ce priveşte interesele, prioritățile şi motivațiile => 
în funcție de perceperea corectă a acestora se realizează, în timpul negocierii, un schimb 
de informaţii între negociatori care ajuta la înţelegerea cât mai clară a intereselor reale 
şi a diferenţelor pe care negociatorii trebuie să le trateze (Fells, 2012); 
- Fază tratării diferenţelor în negocieri este esențială pentru evitarea impasului, chiar și 
dacă au caracteristicile unei abordări competitive (depinde de managementul procesului 
negocierii). 
* De evitat: 
- concepția conform căreia negocierea este o simplă interacțiune între părți; 
- supraevaluarea personală, a mandatarului sau negociatorului, constând în supoziţia că 
“se descurcă la faţa locului” sau că are suficiente informaţii (cantitativ şi calitativ); 
- vulnerabilitatea rezultată din intrarea în negocieri doar cu informațiile pe care 
partenerul de negociere a vrut să le ştie; 
- eroarea larg răspândită a neanticipării informaţiilor de care este nevoie (conştientizarea 


lipsei lor doar în momentul negocierii); 

* De reţinut: 
- Pe parcursul negocierii, partenerul aproape sigur îşi va disimula interesele şi 
motivațiile reale-> şansele de a afla informaţii în timpul discuţiilor sunt mici (Stark, 
Flaherty, 2008); 
- Este bine că negociatorul să adreseze întrebări deschise prin care să obţină cât mai 
multe date, informații complementare (așa-numitele întrebări de sondare) => uneori se 
recomandă practicarea așa-numitei “negocieri investigative” (Harvard, 2011); 
- Negocierea investigativă nu urmăreşte doar obținerea sau clarificarea informaţiei, ci 
ajută la transformarea negocierii competitive într-una colaborativă, prin generarea 
încrederii, atitudinii cooperante şi creerea de valoare care să mulțumească toate părțile; 
- Întrebările negociatorului nu sunt doar pentru a găsi informaţii, ci şi pentru a sugera 
ceva partenerului, pentru a-l educa, pentru a-i da o temă de reflecţie, pentru a-ţi declara 
o anumită poziţie, pentru a obţine un angajament, chiar pentru a apropia părțile aflate 
în negociere (Dawson, 2007); 
- Este recomandabil a fi studiate aprofundat şi posibilele influențe care pot veni dinspre 
diferite grupuri de interese sau grupuri de presiune. 

Informaţiile se caută în toate sursele disponibile (cu cât mai variate, cu atât mai 
bine), într-un demers sistematic de documentare, atât în faza pregătitoare cât şi în timpul 
desfăşurării negocierilor => sunt apoi analizate în vederea stabilirii validității şi 


aplicabilităţii lor. 


3.6. Analiza negocierii 


Informaţiile și documentele colectate, în vederea desfăşurării procesului 
negocierii, pot fi integrate în două câtegorii: 
- Informaţii de bază = cele mai relevante în procesul negocierii (referitoare la partener, 
interesele sale, mijloacele probabile de care el s-ar putea servi), trebuie să provină de la 


surse ce se bucură de o înaltă credibilitate; 

- Informaţii auxiliare = informații cu un grad mai redus de relevanţă pentru obiectivele 
stabilite, dar care pot prezenta un interes situațional (categorisirea lor, în funcție de 
moment+ evoluţia contextului negocierii și obiectivele vizate); 

Datele astfel colectate şi sortate vor fi analizate întotdeauna în mod relaţionat (în 
funcție de alte elemente ale negocierii), producând cunoaștere şi dând procesului de 
negociere soliditate şi seriozitate în pregătire, precum şi consistență în elaborarea şi 
evaluarea unor 
strategii de comunicare; 
angajamente; 
criterii; 
alternative; 
elemente conjuncturale care pot apărea în discuție în mod „neaşteptat”. 

Înţelegem de la Lewicki şi Hiam (2008) că sensul analizei datelor/informaţiilor 
colectate pentru procesul de negociere este urmărirea rezultatului şi relației. În mod 
realist, când analizăm posibilul rezultat trebuie să avem în vedere atât ce se poate 
câştiga, cât şi ce se poate pierde; în ceea ce privește relaţia, este recomandabil să se 
evalueze prezentul, dar şi viitorul. Pentru aceasta, negociatorul recurge la perspectiva 
analitică, ceea ce presupune analiză din mai multe perspective (Raiffa, 2002) şi 
îmbinarea între căutările analitice și capabilitățile cognitive. Tot Lewicki şi Hiam 
(2008) atrag atenţia asupra faptului că uneori negociatorul (mai ales cel începător) se 
gândește doar la câștig, de cele mai multe ori acesta fiind definit prin preţ sau efect 
financiar imediat. Îndemnul este să fie privit “câștigul” sub multiple aspecte, între care 
menționăm: 

e realizarea obiectivelor în gradul cel mai înalt posibil; 

e obținerea rezultatului dorit, deodată cu sprijinirea celeilalte părți; 
e chiar având scopuri deosebite, ambele părți pot câștiga; 

e sprijin reciproc pentru că toate părțile să-şi atingă obiectivele; 

e construirea şi consolidarea relației cu partenerii de negociere; 


e poate fi un câștig să eviţi conflictualitatea; 

e ajungerea la cooperare și coordonare este un obiectiv mai greu de atins, dar cu 
potenţial de câștig enorm; 
e dezvoltarea parteneriatului poate asigura avantaje în durată. 

Se observa cât de mult se pune accent pe ceea ce Delivre (2003) numeşte analiza 
tranzacțională a negocierii, adică felul în care se intră într-o relaţie şi schimbările 
relaționale, numite tranzacții. Dar dacă în limbajul comercial tranzacție înseamnă un 
schimb de bunuri, analiză tranzacţională în negociere acordă importanţă la ceea ce se 
întamplă între persoanele implicate în negociere, precum şi la ceea ce se întamplă în 
respectivele persoane ori entități. 

Conform evaluării autorilor negocierii principiale, “câştigul” în negociere constă 
în rezultate foarte bune şi pe termen lung în materia substanței negociate, obţinute cu 
cost minimal, inclusiv în ceea ce priveşte relațiile umane (Fisher-Ury-Patton, 2007). 
Dar negocierile au şi un “cost” care include timpul și efortul pe care partenerii de 
negociere (ne referim aici şi la entitățile mandatante) le depun pentru a se ajunge la o 
înțelegere/tranzacție (Stark, Flaherty, 2008). Ca atare, în analizarea negocierii e nevoie 
să fie evaluate şi “costurile” directe pentru ducerea unei anumite negocieri. 

Analiza negocierii nu trebuie să se reducă doar la aspectul tehnicalității sau la 
previziunea rezultatului. Aşa cum o negociere se derulează întru-un context social larg, 
tot aşa şi analiza negocierii se extinde spre cadrul macroeconomic, financiar, social, 
politic şi cultural, adică în zonele unde negociatorul explorează adecvarea soluţiei cu 
realitatea. Este, totodată, deosebit de important pentru procesul de negociere să aibă 
analiza cadrului juridic, cel care delimitează spaţiul/perimetrul interacțiunii părților care 
negociază. Nu în ultimul rând, se impune analiza contextului cultural de care depind 
multe elemente de aplicabilitate a strategiei de negociere şi de atingere a obiectivelor 
pentru care s-a intrat în negociere. Pentru Stimec (2011), analiza sistemului de 
negociere include cinci elemente fundamentale: actorii, structura, strategia, procesul, 
rezultatul. Raiffa (1982) insistă asupra importanței analizei sistematice pentru 
negociator. El crede că, alături de abilităţile personale, capacitatea analitică a 
negociatorului este de mare ajutor în derularea procesului negocierii. Aceasta pentru că 


apelul la raționalitate face parte din “jocul negocierii”, iar folosirea creativităţii şi 

gândirii analitice îmbogățește negociatorul cu tehnici şi metode eficiente de negociere. 
Printr-o analiză pluridimensională şi sistematică a negocierii se înţelege mai bine 
realismul obiectivelor părților implicate în negociere, este perceput cât mai corect 
partenerul de negociere şi se ajunge la cunoaşterea posibilelor consecințe ale 


rezultatului negocierii. 


3.7. Strategizare și tactici în negociere 


Definirea strategiei: 


este acel mijloc de a organiza şi de a pune în lucru elementele şi demersurile 
susceptibile de a favoriza obiectivele urmărite; Fisher-Ury-Patton (2007: 221) spun că 
“strategia este o funcție a pregătirii”; 
încorporează trei componente: viziune, ţinte şi vectori; 

- presupune folosirea tuturor resurselor şi mijloacelor disponibile în vederea 

asigurării succesului în negociere; 

- asigură proiecția echilibrului de putere între părțile care negociază; 
este diferită pentru fiecare negociere şi, desigur, ține cont de condiţiile concrete ale 
fiecărei negocieri. 

Optiunile strategice în negociere depind şi de gradul de complexitate a procesului 
de negociere. Negocierile bilaterale (între două părți) sunt mai simple, pe când cele 
multilaterale (între mai mult de două părți=multipartite) sunt mai complicate (Lewicki 
et all, 2006). Aceasta pentru că implicarea mai multor părți presupune o organizare mai 
amplă (vezi negocierea în cadrul conferințelor, summit-urilor), mai multe chestiuni 
tematice şi perspective, o informare/documentare mai bogată şi diversă, un cadru 
procedural care poate fi destul de complicat (mergând de la activitatea bilaterală la cea 
a eventualelor grupuri), un mediu social diferențiat şi dinamic, ceea ce influențează 
demersul relațional şi al constituirii coalițiilor, iar timpul necesar tuturor dezbaterilor şi 
aranjamentelor poate fi destul de lung. De aici rezultă că o negociere multilaterală 
solicită o strategie mai complexă, conținând aspecte dedicate construcției relaţiilor, 


proceselor decizionale, comunicării şi implementării etc. 

Gândirea strategică —> în negociere nu este suficient să beneficiezi de o strategie, 
la elaborarea căreia în mod sigur a contribuit şi negociatorul = este hotărâtor ca 
negociatorul să aibă o gândire strategică articulată. Feels (2012) înţelege prin gândirea 
strategică a negociatorului setul de opinii şi atitudini care caracterizează în bună măsură 


conduita sa în procesul de negociere, respectiv: 


a gândi înainte de a acționa, 

— a gândi şi în termenii celeilalte părți, 

— a gândi după ce ai acţionat, 

— a gândi şi regândi conţinutul propriei strategii în funcție de evoluția şi 

complexitatea procesului. 
Conţinutul strategiei: 

- Are în vedere patru aspecte centrale (Pistol, 1999): 
a) stabilirea priorităților şi a obiectivelor - priorităţile vor fi identificate şi ordonate 
într-o aranjare care va permite negociatorului să le claseze în principale şi secundare; 
b) stabilirea viziunii de ansamblu a negocierii — are în vedere gândirea felului în care 
negociatorul (echipa) va interacționa cu partenerul de negocire, ţinându-se seama de 
context, capacitate, alternative, riscuri etc.; 
c) alegerea mijloacelor de acţiune şi a cadrului negocierii — se referă la întreg 
instrumentarul necesar elaborării şi realizării procesului de negociere, pornind de la 
componenţa echipei, logistică, tehnicile şi metodele, resursele de putere, mandatul de 
putere etc. 
d) identificarea soluţiilor de repliere - schimbările de directive care se pot solicita în 
cursul negocierii, datorită evoluţiilor imprevizibile şi opţiunilor lansate pentru 
rezolvarea problemei aflate în negociere. Pentru că nu există certitudinea funcționării 
propriei strategii în interacțiunea cu cealaltă parte, care poate veni cu o abordare 
“surpriză”, este indicat să nu fii ancorat doar într-o “strategie unică”, ci să poţi acomoda 
strategia inițială spațiului concret de negociere; până la urmă, strategia negociatorului 


este decisă şi de cea a partenerului (Caire-Elias-Lakehal,2007). 


Tipuri de strategii aplicabile în negociere: 

Înainte de selectarea unei strategii de negociere, un manager/negociator trebuie 
să identifice clar propriile interese și interesele organizaţiei/conştituentei. Aceste 
interese vor da formă răspunsurilor la două întrebări de bază: 

(1) Este important şi consistent rezultatul? 
(2) Este relația importantă? 

Orice negociator ar spune că vrea să realizeze interesele care privesc substanța 
negocierii (termeni, condiţii, cantităţi, informaţii noi, responsabilităţi etc.). În acelaşi 
timp, ar fi interesat şi de relația cu cealaltă parte (echilibru, facilitarea comunicării, 
încredere, acceptabilitate ori respingere, înțelegere reciprocă etc.). Aceasta deoarece un 
rezultat convenabil/optimal înseamnă că părțile din negociere şi-au proiectat substanța 
negocierii nu doar în prezent, ci mai ales în viitor, iar atingerea ei depinde mult de relația 
între parteneri, de multe ori chiar de negocieri viitoare. Fisher-Ury-Patton (2007: 46) 
susțin că în situaţia unor relaţii pe termen lung, “desfăşurarea relației este mult mai 
importantă decât rezultatul (n.n. = substanţa) unei anumite negocieri”. 

Din aceste răspunsuri pot rezulta şi următoarele strategii unilaterale: 

e Colaborarea bazată pe încredere, 
e Competiţia în cadrul firmei, 
e Subordonarea deschisă, 


e Evitarea activă. 


Aceste strategii sunt denumite unilaterale pentru că, atunci când le folosesc, 
managerii iau în considerare doar propriile lor interese sau interesele organizaţiilor 
proprii, ignorând, pentru o perioadă, interesele celeilalte părți. Figura de mai jos redă 


aceste strategii unilaterale (Savage- Blair-Sorenson, 2003: 27): 


Este consistenţa rezultatului importantă pentru manager? 


Da Nu 


Strategia C1 Strategia S1 


Colaborarea de încredere Subordonarea deschisă 

Atunci când cele două tipuri de | Atunci când prioritare sunt 

rezultate sunt la fel de importante | rezultatele referitoare la relaţii 
Situaţia 1 Situaţia 2 

Strategia P1 Strategia 4 

Competiţia din firmă Evitarea activă a negocierii 

Nu Atunci când prioritară este Atunci când niciunul din cele două 

consistenţa rezultatelor tipuri de rezultate nu sunt importante 

Situaţia 3 Situaţia 4 


Strategiile unilaterale prezentate în figura anterioară sunt similare stilurilor de 
management al conflictelor sugerate de lucrările lui Blake şi Mouton (1970), Hall 
(1986) şi Kilmann şi Thomas (1975). Dacă suntem de acord că personalitatea și 
preferinţele de management al conflictului influenţează abilitatea unei persoane de a 
negocia, selecția de termeni anterioară reflectă centrarea pe strategii, nu pe stiluri. De 
exemplu, unii autori utilizează termenul de subordonare pentru a se referi la o strategie 
similară unui stil de management al conflictului denumit acomodare (Kilmann-Thomas, 
1975), netezire (Blake - Mouton, 1970) sau pro-pierdere (Hall, 1986). 

Prin urmare, amintiții autorii consideră că indivizii adoptă diferite strategii de 
negociere în funcție de contextele relaționale. Succesul unui manager/negociator, prin 
utilizarea strategiilor unilaterale, constă în abilitatea acestora de a-şi expune un cât mai 
variat stil de management al conflictelor. 

Sustag şi Ignat (2010) propun și alte strategii aplicabile negocierii: 

Strategii conflictuale — situarea pe poziţii ferme, evitarea compromisului, concentrarea 
doar pe propriile interese, nevoi şi poziții; 

Strategii axate pe cooperare — orientate spre căutarea unei soluţii avantajoase ambelor 
părţi, bazate pe coperare, cu urmărirea intereselor ambelor părți; 

Strategii ofensive — propun stabilirea unei evoluţii care să ducă la impunerea propriului 
scenariu şi la preluarea controlului negocierii; 

Strategii defensive — dominate de expectativă şi aşteptarea mişcărilor partenerului; 
Strategii asociative — negocierea unui anumit subiect va fi condiţionată de negocierea 


altui subiect de interes; 

e Strategii disociative — se separă negocierea unui anumit subiect, discutându-se exclusiv 
despre acesta. 

Fireşte că atunci când se elaborează şi se decid strategii de negociere, problema 
care apare frecvent este de a şti dacă strategia adoptată este cea mai bună posibilă. 
Răspunsul pe care Krief (2008) îl sugerează este că, în cazul când au fost elaborate toate 
strategiile posibile, cea mai bună strategie va fi cea care va permite realizarea 
obiectivelor în gradul cel mai ridicat, limitând şi riscurile de ajungere la stări 
conflictuale sau la acţiuni judiciare post-negociere. Experienţa proprie, confirmată şi de 
literatura de specialitate (Lewicki et all, 2007), mă îndeamnă să susțin că cea mai bună 
strategie în negociere este o combinaţie de strategii pentru a face faţă oricărei situaţii 
particulare. Şi cea mai bună atitudine a negociatorului față de o strategie este dată de 
capacitatea analizei ei critice şi obiective precum și de evaluarea permanentă a gândirii 


strategice a partenerului de negociere. 


Tactici în negociere 


În funcţie de strategiile de negociere, managerii/negociatorii au de stabilit şi 
tactici adecvate, care vor fi utilizate în momente diferite ale derulării negocierii. Relația 
între strategie și tactică este astfel definită de Saner (2005: 109): “Dacă strategia este 
gândirea, tactica este formularea”. Ambele sunt elaborate necesare şi interdependente, 
dar tactica “este în serviciul strategiei”. Se consideră că o tactică este bună dacă prin ea 
se atinge scopul propus. Dacă nu, ea este revizuită sau înlocuită, se adecvează mereu 
contextului schimbător. Ceea ce înseamnă că tacticile se folosesc în funcţie de 
împrejurările specifice în care se desfăşoară negocierea, de scopul negocierii, dar și de 
anumite tehnici pe care negociatorii le pot adopta (Almășan, 2013). Dintre tacticile 
utilizate în negocieri le menționăm pe cele: 

e competitive, 
e cooperante/colaborative, 


e subordonative. 

Tabelul de mai jos redă diferite tactici folosite pe parcursul diferitelor faze ale 


negocierii (Savage — Blair — Sorensen, 2003: 36): 


Tactici de negociere 


Fazele negocierii 


Competitive 


Colaborative 


Subordonative 


Căutarea pentru 


formularea unei 


Caută să conducă 


negocierile pe terenul 


Caută să conducă 


negocierile pe un teren 


Caută să conducă 


negocierile pe terenul 


iniţiale sau solicitările la 


celeilalte părți; 


arene şi a unei managerului; neutru; celeilalte părți; 

agende Solicită discuții ale | Obține temele de pe | Obține subiectele de pe 
temelor de pe agenda | agenda ceilalte părți; agenda celilalte părţi și 
managerului si reduce | ia în considerare răstoarnă 
discutarea subiectelor | solicitările preferintele/temele 
celeilalte părți; celeilalte părți. managerului; 
Ignoră sau reduce Dă curs 
solicitările ceilalte solicitărilor 
părți. celeilalte părți. 

Statusul cererilor şi | Insistă ca cealaltă parte | Alternează ofertele | Elaborează oferta inițiala 

ofertelor să formuleze ofertele | iniţiale sau solicitările | sau solicitările pentru 


toate temele relevante 


cu amenințări; 

Şterge, adaugă subiecte 
de interes scăzut pentru 
manager; 
Hiperbolizează gradul 


concesiilor managerului. 


Elimină, adaugă teme de 
interes comun; 
Evaluează onest 
concesiile managerului 


și ale celeilalte părți. 


toate subiectele; Răspunde cu oferte | ale celeilalte părți; 
Răspunde cu puține | moderate sau solicitări; | Elaborează oferte 
oferte sau solicitări | Indică motive pentru | ridicate sau solicitări 
foarte mari; angajamentul reduse; 
Angajament față de | managerului față de | Acceptă angajamentele 
fiecare subiect; | rezultate; probează | celeilalte părţi; explică 
exagerează poziţia | motivele celeilalte părți. | angajamentele 
managerului şi încearcă managerului. 
discreditarea celeilalte 
părți. 

Reducerea diferenţelor | Solicită concesii | Caută un schimb | Dă curs solicitărilor 
celeilalte părți sau | echitabil de concesii cu | celeilalte părți; 
securizează solicitările | cealaltă parte; Elimină, adaugă teme 


relevante ale celeilalte 


părți; 

Conștientizează 
concesiile celeilalte 
părți. 


56 


Aranjamentul final Caută concesii largi din | Caută un schimb | Caută raţionamentul 
partea cealaltă; echitabil de concesii cu | preferințelor celeilalte 
Da importanţă minimală | partea cealaltă; părţi prin acceptarea 
subiectelor de mare | Caută beneficii pentru | ofertelor scăzute şi 
interes din partea | ambele părți. făcând solicitări scăzute. 
managerului; 
Utilizează concesii 
pentru interesele 
scăzute ale 
managerului. 


3.8. Planul aplicării strategiei 


După alegerea/elaborarea unei anumite strategii, care corespunde tipului de negociere 
ce urmează a se desfăşura, se concepe modalitatea de aplicare a acesteia =>Lewicki şi 
Hiam (2006) consideră că planificarea şi stabilirea scopurilor reprezintă o activitate 
esențială a etapei de pregătire a negocierilor; 
Orice strategie poate suferi ajustări dacă situația “de la masa verde” se schimbă pe 
parcursul derulării negocierilor, fie că este vorba de o strategie directă sau indirectă 
(Şustag - Ignat, 2010); 
Aplicarea unei strategii va ţine cont de conjunctură, capacitățile financiare şi materiale 
implicate, resursele psihologice disponibile, factorul timp etc. 
Transpunerea în realitate a unei strategii de negociere este şi în relație cu opţiunile 
tactice pe care negociatorul le decide pentru atingerea scopurilor strategice; aceste 
opţiuni sunt dependente atât de capacitatea, experienţa, abilitatea, motivaţia fiecărui 
negociator cât şi de cadrul legal; 
Curry (2000) propune următoarea listă de tactici relaţionate comportamentului personal 
şi legal al negociatorului: 

= agresivitate, 

= pasivitate, 

= impasibilitate, 


= intimidare, 

= sinceritate, 

= tragere de timp (întârziere), 

= distragerea atenţiei, 

= diferenţele lingvistice, 

= tactica localizării, 

= tactică îndatoririi, 

= diferenţele culturale, 

= tactica tehnocrată, 

= tactica reglementării (legalistă), 

= încăpățânare, 

= pragmatism. 
Observaţie: În negocierile comerciale internaţionale, dar nu numai, pot apărea 
tentații/tendinţe de aplicare ale unor aşa-zise “tactici ilicite/necinstite” pe care nu le 
recomandăm, nici chiar pe pieţele emergente; am intenționat doar să semnalăm şi 
existenţa unor astfel de practici, pentru vigilență (Semper vigilans). Însă negociatorul 
trebuie să fie pregătit a face faţă și mistificărilor, presiunii psihologice sau altor tactici 
poziţionale de presiune. 

Aplicarea strategiei cooperante/colaborative 

Pentru cei care percep negocierea ca o “luptă”, o “bătălie” poate părea paradoxal 
să recomanzi colaborarea. Dacă se are în vedere faptul că negocierea este o căutare în 
comun a celei mai bune soluţii la problemă pe care o au părțile antrenate în negociere, 
cooperarea nu este deloc stranie. Căci colaborarea înseamnă deschidere, împartăşire, 
proces creativ practicat de toate părțile care negociază. Insistăm pe strategia 
colaborativă deoarece aceasta este principala cale care duce la creerea 
parteneriatelor. 

Aplicarea strategiei colaborative urmăreşte atât relaționarea cât şi rezultatul 
propriu-zis. Caracteristic pentru funcționarea parteneriatului este păstrarea şi întărirea 
relaţiei, căci eficiența colaborării, a activităților desfășurate împreună depinde într-o 
măsură foarte importantă de calitatea relației. Părţile implicate într-o astfel de 


interacțiune dovedesc voinţa de a face concesii, acestea fiind practicate într-o manieră 

creatoare care să îndrepte spre soluţia învingător-învingător, să ducă spre cel mai bun 
rezultat pentru fiecare parte. 

Practicarea negocierii bazata pe strategia colaborativă poate fi dusă la bun sfârşit 
prin urmarea câtorva etape (Lewicki et all, 2007): 

- identificarea problemei, 

- înţelegerea problemei, 

- propunerea soluţiilor alternative, 

- selectarea soluției optime. 

Subliniem, încă o dată, că pentru negocierea colaborativă, care are ca obiectiv 
realizarea parteneriatului, părțile trebuie să arate încredere, deschidere, cooperare, 
comunicare ȘI angajare sinceră în efortul rezolvării problemei. Corectitudinea este o altă 
caracteristică a derulării negocierii colaborative, aceasta şi pentru că fiecare parte 
doreşte să ajungă la un rezultat corect, nu neapărat la maximizarea rezultatului. 

Desigur, în parteneriatul strategic relația contează enorm de mult, întrucât 
sinergia se obține prin ajungerea la consens, printr-o comunicare deschisă şi suport 
mutual al părților. Pentru că un parteneriat strategic să aibă sorți de reușită deplină, 
părțile trebuie să elimine orice sursă de dispută. Chiar şi dacă o negociere cooperativă 
este centrată iniţial pe interes, ea poate evolua spre rezolvarea oricărei probleme 
complexe dacă de la început se reuşește practicarea unui dialog sincer, se recurge la 
criterii comun acceptate mai degrabă decât la percepții de putere, se explorează idei şi 
opţiuni creative care să înlocuiască posibilele stări conflictuale care pot apărea în orice 


moment. 


Managementul strategiei și tacticilor competitive 


În anumite momente ale negocierii, unii negociatori şimt că ar putea beneficia de 
ivirea vreunui avantaj şi sunt tentaţi să adopte tactici competitive. Menţionam că a avea 
un spirit concurenţial şi a dori să obţii rezultate cât mai bune nu e un lucru rău. În 
negocieri se poate manifesta aspectul negativ atunci când negociatorul respectiv iese 


din logica strategică şi vrea să o ducă mai bine decât cealaltă parte (Fells, 2012). Într- 

o astfel de situație, recomandăm celeilalte părți să rămână fermă față de subiectul 
negociat şi dacă partenerul de negociere conţinuă formula competitivă să schimbe 
discuţia dinspre problema/subiect spre proces. 

E posibil ca un negociator care adoptă tactici competitive să-și trateze partenerul 
de negociere ca pe un oponent, chiar ca pe un adversar. Nu neapărat că aşa dorește, ci 
fiind dominat de temperament, negociatorul competitiv poate arăta agresivitate prin 
solicitarea unor detalii încă înainte de a se prezenta în întregime problema. Într-un astfel 
de caz, nedorind să întrerupă negocierile, negociatorul “oponent” poate să ducă discuția 
spre tabloul general al problemei, să sublinieze îngrijorări şi motivații care să distragă 
negociatorul competitiv de la detalii și tehnicalități, demonstrând că detaliile urmează a 
fi expuse mai târziu, atunci când se va opta spre anumite soluții. Totodată, se poate arăta 
care este interesul real al părților care negociază şi că diferenţele între ele nu împiedică 
ajungerea la un rezultat mutual favorabil. Este util să se arate negociatorului competitiv 
virtutile atitudinii creative, propunându-se o suită de sugestii care ar putea duce la soluții 


şi mai bune dacă este înţeleasă şi perspectiva celeilalte părți. 


3.9. Stiluri și tehnici de negociere 


Stiluri de negociere — Mulţi autori înclină să explice personalitatea şi rolul 
negociatorului prin însuşirile acestuia, prin temperament, pregătirea profesională, 
abilități, competenţă, profil cultural etc. ceea ce ar da stilul personal al negociatorului 
care-și lasă amprenta asupra felului în care se negociază. Firește, există liste alcătuite 
cu stiluri personale de negociere (vezi Popa, 2006), dar experienţa negociatorului este 
şi în relație cu capacitatea lui de a aplica mai multe stiluri de negocieri, în funcție de 
contextul negocierii. Căci atunci când se susține că negocierea este știința şi arta, se 
subliniază tocmai faptul că formula succesului negociatorului se află în competenţă şi 


talent. 

Observaţie — În negocierile internaţionale și-a făcut loc tot mai mult explicarea 
definitorie a comportamentului negociatorului prin anumite valori culturale care ar 
schița tipologii, stiluri “naţionale” de negociere (de ex. stilul francez, stilul american, 
stilul britanic, stilul german, stilul brazilian, stilul indian, stilul japonez, stilul chinezesc, 
stilul rusesc, stilul arab etc.). În practica negocierii contemporane, asemenea “stiluri de 
negociere” nu trebuie privite ca stereotipuri şi nici neapărat că modele, reţete, ci mai 
degrabă că sensuri ale diversității şi diferenţelor culturale pe care le conține mediul 
global, indicând practicarea interculturalităţii. 

Tehnici de negociere - Experienţa acumulată în istoria negocierilor evidenţiază 
un număr mare de procedee şi tehnici de negociere. Spre exemplu, câteva tehnici de 
negociere sunt aplicate frecvent: 

- tehnica negocierii secvențiale, numită şi “punct cu punct”, înseamnă împărțirea 
obiectului negocierii în “secvenţe” sau “puncte” care urmează să fie tratate separat şi 
succesiv; 


CCA 
1 


- tehnica de negociere integrată, numită şi “în pachet”, propune căutarea unei 

soluţii de ansamblu la “pachetul” de puncte/probleme care se degajează din negociere; 
- tehnica “noii abordări”, folosită în cazul opțiunii părților pentru redefinirea 

obiectului negocierii (Popa, 2006), de exemplu prin extindere, redefinire etc. 

În realitate, tehnicile de negociere sunt foarte numeroase şi au a face cu detaliile 
desfăşurării negocierii, reflectând ceea ce negociatorul consideră a fi potrivit pentru o 
persoană, un moment, o discuţie etc. Tehnicile de negociere sunt partea cea mai flexibilă 
în negociere, variind în funcție de dinamica acesteia. Ele înseamnă şi instrumentarul pe 
care experienţa unui negociator o demonstrează în diversitatea manifestărilor 


interacțiunii numita negociere (vezi o listă de tehnici de negociere la Almășan, 2013: 


146-151). 


3.10. Puterea în negociere 


Subiectul puterii în negociere este prezent din momentul inițierii deciziei de a 


intra într-o negociere. El străbate toate etapele până dincolo de încheierea negocierii, 

fiind un factor explicativ definitor şi pentru evaluarea capacității de implementare sau 
raportul final de negociere. Conştiinţa puterii în negociere aduce negociatorului 
încredere și solidifică atitudinea pozitivă în negocieri. Echilibrul puterilor de negociere 
încurajează creativitatea, constructivismul, cooperarea şi echitatea în demersul căutării 
soluţiilor optimale în negociere. Așadar, puterea este înțeleasă în negociere ca un 
mijloc şi nu ca finalitate. 

Lewicki şi Hiam (2008) consideră că a vorbi de acest subiect înseamnă să te referi 
la oameni şi influență. Altfel spus, puterea în negociere nu este exprimată doar de 
cantitate, ci mai ales de calitate. Pornind de la datul fundamental că “negocierea 
reprezintă efortul fiecărei părți de a o influenţa pe cealaltă” (p. 308), cei doi autori 
consideră absolut necesar că negociatorul să fie capabil a gestiona sursele puterii de 
negociere şi de a stăpâni arta şi mijloacele puterii şi influenţei. Fisher-Ury-Patton (2007: 
230) susțin deschis faptul că puterea de negociere înseamnă “capacitatea de a convinge 
pe cineva să facă un anumit lucru”, iar Kohlirieser (2007: 269) spune că influența este 
“puterea sau capacitatea de a produce un rezultat dorit”. Întrucât puterea de negociere 
poate fi presupusă, dar nu înfăţişată total, o preocupare de bază a negociatorului, pe tot 
parcursul desfășurării negocierii şi chiar înainte de începerea negocierilor, este să 
testeze puterea lui şi a celeilalte părți. Evident, pentru aceasta trebuie să 
cerceteze/descopere sursele de putere pentru sine şi sursele puterii celuilalt. Conform 
Lewicki et all (2007), în contextul interdependenţelor, cel care şi îndeamnă frecvent la 
negocieri pentru realizarea parteneriatelor, partea care este mai puțin dependentă de 
cealaltă este percepută a avea putere mai mare. Dar, aşa cum precizam, puterea în 
negociere este, la urma urmei, o chestiune de percepție. 

În cartea lor despre “secretele negociatorului”, Cabana și Massariol (2005) 
acorda un spațiu întins subiectului puterii în negociere, subliniind și în acest fel 
importanța acestui aspect. Şi autorii menţionaţi consideră că puterea în negociere nu 
poate fi privită prin prisma raportului de forțe, ci mai degrabă ca potențialul 
negociatorului de a acţiona şi de a convinge, de a influenţa şi de a genera reacții la 
partenerii de negociere. Ei pledează pentru auto-cunoaştere şi cunoaştere aprofundată a 


obiectivelor negocierii şi a mijloacelor de a se ajunge la ele. In acest sens, negociatorul 

trebuie să fie capabil a folosi diferite tipuri de putere în situații/etape diverse ale 
negocierii. Între aceste tipuri de putere se înscriu: 

-puterea formei, 

-puterea angajamentului, 

-puterea cunoaşterii, 

-puterea lui “Nu”, 

-puterea riscului, 

-puterea intimidării, 

-puterea echipei, 

-puterea timpului, 

-puterea perseverenţei, 

-puterea angajării, 

-puterea recompensei, 

-puterea pedepsirii, 

-puterea convingerii etc. (Căbana, MassAriol, 2005). 

Când se face trimitere la sursele de putere în negociere, adesea se înventariază 
diferite categorii de resurse, plecând de la cele financiare, logistice, servicii şi până la 
capitalul uman. Indiscutabil că nu se poate face abstracţie de aşa numitele surse fizice, 
materiale, financiare, dar acestea nu sunt singurele definitorii pentru puterea în 
negociere. Acestora se mai adaugă şi altele, provenind din mediul contextual, cel 
organizațional sau chiar din însuşirile negociatorului (Bogathy, 1999; Saner, 2005; 
Dawson, 2007; Lewicki-Hiam, 2008; Stark, Flaherty, 2008; Rich, 2013): 

Informaţia şi cunoașterea, 

Poziționarea faţă de anumiţi centri de putere, 
Controlul resurselor, 

Gestionarea timpului, 

Expertiza, 

Carisma, 


Puterea pieței, 


63 


Mărimea şi greutatea/forța (organizaţiei, statului, firmei), 
Simetria/asimetria interdependenţei, 

Capacitatea referențială, 

Capacitatea relațională, 

Cantitatea, cifrele (financiar, piață etc.), 

Reguli, regulamente, standard, 

Autoritate şi legitimitate, 

Prestigiu şi statut social, 

Caracter/euică, 

Puterea personală a negociatorului (competenţe, abilităţi, inventivitate şi creativitate, 
carisma, capacitate managerială etc.). 

Persuasiunea este una dintre metodele frecvent aplicate în negocieri care 
translatează resursele de care poate dispune negociatorul în putere de negociere. 
Kohlrieser (2007: 271) defineşte persuasiunea “capacitatea sau puterea de a convinge 
ori de a determina pe cineva să urmeze o anumită cale sau să accepte un anumit punct 
de vedere, cu ajutorul argumentelor, al raţiunii şi al stăruinței”. Acelaşi autor propune 
şase principii pentru aplicarea acestei “științe a influenţei” în negocieri: (1) autoritatea; 
(2) consecventa; (3) simpatia; (4) reciprocitatea; (5) raritatea; (6) acceptarea socială. El 
avertizează însă că o transpunere mecanică a acestor principii nu va duce la o 
persuasiune efectivă, fiind necesar “ingredientul” autenticității. 

Fisher-Ury-Patton (2007) adaugă faptul că în lumea de astăzi a 
interdependenţelor un negociator poate explora şi găsi nenumărate resurse de putere. 
Aceşti autori insistă pe calitățile profesionale, intelectuale şi chiar morale ale 
negociatorului, dinspre acestea fiind identificate mai ales resurse care pot modifica 
favorabil balanţa puterii. Printre acestea sunt amintite: 

Spiritul optimist, 
Gândirea pozitivă, 
Capacitatea elaborării alternativei ideale, 


Intelegerea oamenilor şi a intereselor acestora, 

Creativitate şi inovare în materie de opțiuni, 
Susținerea criteriilor obiective, 

Construirea alternativei la puterea celuilalt, 

Talentul de a crea un mesaj puternic, 

Dezvoltarea unei relaţii funcționale cu partea cealaltă, 
Corelarea încrederii cu puterea angajamentului. 

Aceiaşi autori sfătuiesc să se evite înfruntarea directă a puterii crescute a 
celeilalte părți prin introducerea procedurii medierii sau, în funcţie de context, a jujitsu 
pentru negociere. Aceasta din urmă recomandare constă în canalizarea “luptei” propuse 
de cealaltă parte, prin negocierea pozițională, spre inventarea și explorarea de opțiuni, 
merite care să deschidă calea abordării interesului pentru avantaje mutuale. La fel, 
criticii dure a celeilalte părți i se poate răspunde cu orientarea dialogului spre o direcție 
constructivă. 

Existenţa puterii nu înseamnă întotdeauna și folosirea ei integrală. Puterea se 
administrează pe toată durata negocierilor în consonanţă cu tacticile de negociere 
(Lewicki-Hiam, 2008): uneori poate fi nevoie chiar de maximizarea puterii coercitive, 
câteodată de reducerea ei şi alteori e posibil să fie utilă echilibrarea raportului de putere. 
Unii negociatori preferă “să-şi arate puterea” încă de la început, aşa încât deschid 
negocierea cu prezentarea poziţiei plauzibile maximale (Lewicki et all, 2007), adică 
cer cel mai mult din ceea ce apare a fi credibil. O astfel de conduită nu vrea să sugereze 
doar puterea în negociere, ci şi disponibilitatea pentru flexibilitate. Iar câteodată se 
intenționează a realiza suport pentru o eventuală comunicare avantajoasă pentru opinia 
publică. Exercitarea agresivă a puterii, ameninţarea şi ultimatum-ul au efecte pozitive 
doar rareori, pot deteriora atitudinea constructivă, nu încurajează rezultatul de durată şi 
cu atât mai puţin relaţiile parteneriale. 

Nu de puţine ori, situaţia puterii de negociere adânceşte asimetriile între părțile 
aflate în negocieri. Spre exemplu, negocierea aderării unui stat la Uniunea Europeană 
este vizibil asimetrică din punctul de vedere al puterii de negociere (Puşcaş, 2013). 
Constatarea că există un dezechilibru frapant de putere nu este o amenințare pentru 


partea cu putere diminuată =>aceasta trebuie să găsească un context potrivit pentru a 

căuta surse suplimentare de putere şi influență. Căci un negociator eficace este mereu 
atent la evoluţia puterii în negociere şi are datoria de a-şi crea capacităţi de influențare 
a celeilalte părți, aşa încât să-şi realizeze interesele. 

Stark şi Flaherty (2008) recomandă oricărui negociator că, înainte de a începe 
negocierea, să-şi amintească cinci “reguli ale puterii: 

(1) Nu întotdeauna întreaga putere se află la o parte, 

(2) De analizat ce este putere reală şi ce este putere aparentă, 

(3) Greutatea puterii este în funcţie de cum e percepută şi acceptată, 

(4) Relaţiile de putere pot fi schimbate, 

(5) Ca să-ţi dai seama de greutatea puterii trebuie să o testezi. 

Încheiem subiectul puterii în negociere cu un sfat dat de Cabana și Massariol 
(2005: 105): “dacă vă simţiți copleșiți de puterea /partenerului/, indiferent de forma ei, 


să nu uitaţi că numai dumneavoastra i-aţi dat-o. Dar puteţi să i-o şi luaţi înapoi”. 


3.11. Interese şi negocieri 


În nenumărate ocazii, negociatorii şi mandatarii lor se exprimă despre servirea 
intereselor că despre ceva sacrosanct. Adepții negocierii principiale, de exemplu, 
consideră că aspectul fundamental într-o negociere nu este dat de poziţiie conflictuale, 
ci de conflictul între nevoile, aspirațiile, îngrijorările şi temerile fiecăreia dintre părți 
(Fisher-Ury, Patton, 2007). Conform concepţiei acestora, oamenii sunt motivaţi de 
interese, iar reconcilierea intereselor prin negociere s-ar putea realiza mult mai bine 
decât un compromis între poziţii. Procesul reconcilierii intereselor înregistrează şi 
prezenta emoţiilor, iar acestea pot genera dispute, îndeosebi dispute interpersonale. De 
aceea, exprimarea şi/sau controlul emoţiilor sunt elemente de luat în seama mai ales în 
negocierile centrate pe interese, ca şi în cele care urmăresc rezolvarea conflictelor. 

Identificarea corectă a propriilor interese trebuie să pornească de la recunoașterea 
faptului că atât negociatorii cât şi/sau mandatarii lor sunt oameni; că interese motivante 


există şi la partenerii de negociere, iar acestea pot să fie nu doar opuse, ci şi împartăşite 

sau compatibile. De aceea, când se negociază e recomandabil să se ţină cont de mai 
multe elemente conexate intereselor: 

într-o negociere, fiecare parte poate să aibă multiple interese nu unul singular; 

când se diagnostichează situația de negociere, e de luat în seamă faptul că ar fi posibil 
că cealaltă parte să nu aibă aceleaşi interese; 

încercând să identifici interesele negociatorului partener nu trebuie să elimini din 
explorare şi interesele mediului din care provine şi/sau pe care-l reprezintă; 
preocuparea firească pentru interesele noastre nu trebuie să estompeze preocuparea față 
de intersele celorlalte părți; 

a căuta să identifici interesele celeilalte părți nu este incompatibil cu a discuta şi despre 
interesele tale, explicând priorităţile în negociere (este bine că negociatorul să aibă 
scrise atât ierarhia propriilor interese cât şi ale celeilalte părți); 

a fi ferm într-o negociere nu înseamnă să nu ţii cont şi de interesele celelalte părți, ci să 
fii deschis faţă de aceasta şi să mentii controlul flexibilității eficiente; 

Nu în ultimul rând, trebuie reținut că cele mai puternice motivații în satisfacerea 
intereselor fiecărei părți se află nu doar în descifrarea declarațiilor negociatorului, în 
imboldul îndeplinirii dorințelor, aspirațiilor, nevoilor descifrate în relaţie cu substanța 
negocierii, ci şi în atitudinea față de “necesitățile umane fundamentale” (Fisher-Ury- 
Patton, 2007: 78), precum: 
siguranța persoanei şi comunităţii/organizaţiei, 
bunăstarea economico-socială, 
sentimentul apartenenţei, 
recunoaşterea socială, 
controlul asupra propriului destin al vieţii. 

Cum se raportează negociatorul la presiunea satisfacerii interesului în negociere? 
Mattock şi Ehrenborg (2001) recomandă că negociatorul să nu aibă o atitudine 
concesivă şi supusă, deoarece partea cealaltă nu va lua în serios propunerile înaintate; 
iar dacă negociatorul are o atitudine agresivă, cealaltă parte va fi reţinută ori va reacţiona 


la fel; ca atare, mai folositor este comportamentul asertiv, acesta însemnând susținerea 

deschisă a propriilor interese, aratând că înțelegeți dreptul ca şi cealaltă parte să-şi 
susțină intersele. Ceea ce se traduce prin pretenţia de a se negocia de pe poziții de 


egalitate şi de a nu accepta soluţii sub limita interesului vostru. 


3.12. Relaţie și relaționare 


Sunt numeroare cazurile, îndeosebi atunci când se lucrează în/pentru parteneriat, 
în care interesul nu se exprimă doar în cifre sau factori materiali cuantificabili imediat, 
ca efect al acordului de negociere, ci şi în relație sau context de relaționare. Este de 
înțeles că într-un parteneriat care operează în durata medie şi lungă însuși impactul de 
substanță este în dependență directă de relaţia stabilită între parteneri. Dacă relația 
suferă degradare şi efectele scontate ale stabilirii parteneriatului pot fi deteriorate. 

Când ne referim la relaţie şi relaţionare avem în vedere două aspecte: (1) relația 
care se stabilește între negociatori; (2) relația între părțile negocierii, care este necesară 
pentru pentru implementarea acordului într-o anumită durată de timp. Prima dintre 
acestea dezvoltă încrederea, reciprocitatea, echitatea, reputaţia între persoanele care 
negociază; a doua încurajează şi schimbul permanent de informaţii, opinii, evaluări între 
organizaţii, dar şi între cei care lucrează în respectivele organizații, facilitând o cât mai 
eficientă aplicare a acordului negociat şi atingerea optimală a obiectivelor 
parteneriatului (bună relaţie între cele două niveluri sta la bază unei cooperări între acele 
organizaţii şi a realizării beneficiilor mutuale). Harvard Business Review (2011) 
menţionează posibilitatea de a se ajunge la un fel de “contract social” care stipulează 
amănunțit aşteptările părților față de relaţia convenită: normele de comunicare, 
consultare şi de luare a deciziilor comune; cum vor fi tratate evenimentele şi 
angajamentele cuprinse în înţelegere; condiţiile şi mijloacele de reajustare şi viitoare 
negocieri etc. Amintim faptul că pot exista situaţii în care se fac concesii substanțiale 
doar pentru menţinerea ori întărirea relaţiei între parteneri, pentru o consolidare a 


parteneriatului. 

Atenţionare: O prea strânsă relație între negociatori poate accentua preferința 
pentru abordarea cooperantă şi pentru utilizarea concesiilor, câteodată şi fără rațiune 
explicită, ceea ce poate afecta chiar şi soluţia ca valoare adăugată => trebuie rezistat 
tentației de a transforma relația într-o prietenie cu încărcătură emoțională, deoarece 
aceasta poate duce la așteptări care să întreacă însăși rațiunea relaționării sau a existenţei 
perteneriatului. 

Fells (2012) vorbeşte de relaţie şi ca tactică în negocieri. Îndeosebi atunci când 
negociatorii se întâlnesc frecvent pentru a ajusta anumite înțelegeri din cadrul 
parteneriatului, este de urmărit că nu doar o parte să vină cu concesii, chiar şi pentru a 
insista pentru menţinerea respectivei relații. Este bine că între aceşti negociatori să se 
instaleze mai degrabă o relaţie de lucru, cu atât mai mult cu cât ar putea fi implicați în 
noi negocieri, reprezentând interesele acelorași părți. De asemenea, este recomandabil 
să se clarifice natura relaţiei între cei care se ocupă de implementarea acordului şi a 
substanţei parteneriale, pentru că acurateţea şi eficienţa implementării acordului 
negociat duce la întărirea relaţiei între parteneri şi a încrederii în opțiunea pentru soluții 
negociate. Personal, consider a fi foarte utilă şi remarca lui Lewicki et all (2006) care 
subliniază importanța relației pe care  negociatorul o stabileşte cu 
comunitatea/constituența în numele căreia negociază. Aceasta relație negociator- 
constituență influenţează într-o măsură apreciabilă atât calitatea negocierii, cât şi 
eficiența implementării acordului negociat. Subliniem însă că o relaţionare a 
negociatorului cu comunitatea/constituența nu este deloc un lucru simplu şi uşor. 
Frecvent se invocă opinia publică, dar e bine de ştiut că adesea se manifestă şi diferite 
grupuri de presiune şi/sau grupuri de interese (Saner, 2005) care încearcă să orienteze 
negocierile într-o direcția sau alta. Este tot aşa de adevărat că există negocieri în care 
publicul doreşte să fie implicat şi chiar este bine să fie implicat (personal, m-am străduit 
enorm să implic publicul în negocierile de aderare a României la Uniunea Europeană şi 
nu atât pentru legitimitate cât pentru conştientizarea necesității implicării ulterioare a 
cetăţenilor în implementarea Tratatului de Aderare a României la Uniunea Europeană). 

Din experienţa negocierilor, dar şi din cercetările psihologice şi sociale ale 


negocierii se degajă faptul că, poate exceptând negocierile simple ale tranzacţiilor de 

piață, celelalte categorii de negocieri implică şi factorul construcției şi managementului 
relaţiei/relaţionării, uneori şi în dimensiunea critică. La urmă urmei interacțiunea 
negocierii presupune realizarea şi existenţa relaţiei. Cunoaştem chiar că anumite stiluri 
de negociere pun un accent distinct şi cu sens definitoriu pe construcţia relaţiei. În opinia 
lui Volkema (2006), câteodată construcţia și întreţinerea relației sunt hotărâtoare pentru 
abordarea pentru care optează negociatorul. Simulările şi cercetările experimentale 
arată şi că trecutul relației poate influența negocierea prezentă şi o poate determina pe 
cea viitoare. Dar trebuie să repetăm, odată cu Mattock şi Ehrenborg (2001), că ajungerea 
la o relație solidă solicită un efort deosebit, însă poate suferi enorm dacă una din părți 


nu-și onoreazăs cuvântul şi angajamentul luat. 


3.13. Încrederea 


Pentru calitatea relației într-o negociere determinantă este încrederea. Aceasta 
susține credibilitatea, onestitatea şi integritatea, mai ales când e vorba de parteneriat. Se 
spune că la încredere se ajunge greu, dar ea se poate pierde uşor. Ştim cu toţii că pentru 
a câştiga încrederea trebuie să se exprime mai mult faptele decât cuvintele. Fiind vorba 
de construcţia unei relații parteneriale, încrederea trebuie să aibă fundamente temeinice, 
iar negociatorul are posibilitatea să contribuie la conturarea ei prin acțiuni și atitudini 
de felul următor (cf.Stark, Flaherty, 2008): 

A demonstra competenţa și a arata experiența prin siguranță şi determinare; 

Existenţa unei corelări perfecte între declarații şi mesaje non-verbale; 

Înfăţişare îngrijită şi imagine profesionistă; 

Demonstrarea bunelor intenţii ca suport la creerea relației și derularea negocierii de tip 
win-win; 

A respecta angajamentul şi a onora promisiunea (corelare vorbă-faptă); 

Dacă e nevoie, eliminarea barierelor convenționale; 

Ascultă atent opiniile partenerului și încurajează schimbul de idei; 


Demonstrează că ești adeptul comunicării deschise şi oneste; 

Abordează şi subiecte care nu sunt pe agenda negocierii, dacă acestea pot întări 
încrederea; 

Arată disponibilitate pentru a oferi oricâte informații sunt necesare pentru a se ajunge 
la o soluție bună; 

Fii onest, recunoaşte greşeala remarcată corect de partener; 

Evită presiunea timpului și fii răbdător; 

Insistă pe corectitudine, aratând partenerului interes că şi el să ajungă la un rezultat bun 
şi corect; 

Demonstrează că doreşti redistribuție doar după adăugare de valoare suplimentară la 
valoarea existentă, astfel încât fiecărui component al parteneriatului să-i fie mai bine; 
Nu evita riscul, dar propune un risc calculat pentru toate părțile. 

Dacă negociezi cu un partener în care ai încredere, este recomandabil să-i indici 
aceasta, iar dovada că încrederea este împartăşită se va manifesta prin comunicare 
deschisă şi atitudini pozitive din partea partenerului de negociere. Dacă nu ai încredere 
în partenerul de negociere, cred că este bine să-i transmiţi acestuia semnale adecvate, 
iar dacă va răspunde printr-un comportament autoprotectiv înseamnă că ţi-a înteles 
mesajul. Căci orice negociator raţional înțelege că partenerii de negociere pot fi foarte 
diferiți, iar cadrul relațional poate fi constituit din numeroase seturi de variabile. Sau, 
cum se exprimau metaforic autorii menţionaţi, când negociezi e posibil să ai de-a face 
cu parteneri din categoriile rechin, crap, delfin şi îţi vei adapta stilul de negociere la 


tipul de relaţie pe care o arată şi cealaltă parte. 


3.14. Rolul concesiilor şi compromisului 


Există o multitudine de interpretări despre rolul concesiilor în negocieri. Cei care 


cea 


înțeleg prin negocieri o continuare a “bătăliei”/"războiului”, o poziţionare “învingător- 
A . 29 A W . re . . .. A . . 
învins” se feresc până şi să discute despre subiectul concesiilor. In anumite culturi, 
termenii “concesie” sau “compromis” au o conotație înjositoare pentru relațiile 


interpersonale şi cu atât mai gravă pentru relațiile intra ori/şi intercomunitare. 

Dimpotrivă, în culturile în care schimbările înnoitoare nu sunt redate schematic, linear, 
ci sunt considerate a fi produsul unui complex de factori interconectivi, dinamici, 
concesia poate fi apreciată ca o metodă de atingere a unor deziderate care rezultă din 
creerea de valoare ce-şi răsfrânge efectele pozitive la un cost scăzut. Prutianu (2007: 
256) crede chiar că “întregul proces de negociere este un şir de concesii şi compromisuri 
pe care negociatorii le oferă sau le acceptă”. 

Există negociatori care preferă să facă oferta de deschidere într-o formă 
maximală, cealaltă parte răspunzând cu solicitarea de a fi reformulată oferta într-o formă 
“rezonabilă”. Fireşte că primul ofertant poate stărui în forma inițială, riscând însă o 
coliziune cu partenerul de negociere, sau revine cu o forma concesivă. Câteodată 
aceasta abordare a deschiderii în negociere chiar intenționează să transmită mesajul 
disponibilității primului negociator să vină cu concesii, deci să fie flexibil, fireşte 
testând şi atitudinea celeilalte părți. Semnalând intenția în negociere, negociatorul cu 
oferta maximală poate să facă doar o concesie foarte modestă, în acest fel sugerând și 
fermitatea care-l va caracteriza. Observând reacțiile părților la o astfel de deschidere a 
negocierii poate fi dedusă şi relaţia de cooperare sau de competiție pe care o preferă 
unul sau celălalt negociator, în felul acesta putându-se previziona mai clar aranjamentul 
la care se poate ajunge prin negociere. 

Un negociator experimentat şi orientat spre relația cooperantă va evita să 
deschidă cu opţiunea maximală, asigurându-se că va avea suficient spațiu de manevră, 
inclusiv pentru concesii. Mai degrabă el va căuta să detecteze zona ţintă a celuilalt 
negociator, negrăbindu-se să aducă spre aceasta toate concesiuile, ci planificându-le 
progresiv. Aceasta pentru că înaintarea de concesii de către o parte poate semnala 
intenția de apropiere de poziția celeilalte părți, recunoaşterea justeţei și legitimităţii ei. 
lar în cazul în care cealaltă parte nu răspunde tot printr-o concesie, poate semnala 
fermitatea celeilalte părți, dar şi intenţia de a situa negociatorul care a făcut concesia pe 
un postament slăbit. De aceea, sunt multe cazurile în care o parte face o concesie doar 
după ce se asigură că şi cealaltă parte va fi reciprocă. Ori se lansează concesii succesive 
dar modeste, transmițându-se mesajul că respectiva parte este oricând pregătită de 


rezistenţă. In cazul când se utilizează concesia doar spre finalul negocierii, mesajul e că 

nu există disponibilitate pentru mişcări de acest gen şi doar perspectiva unui aranjament 
previzionat face să se recurgă totuși la atitudinea concesivă. Oliver (2006), spre 
exemplu, nu crede în eficacitatea “concesiei de bunăvoință” deoarece aceasta poate 
deveni o concesie-cu-sens-unic şi chiar dacă se intenţionează o deblocare sau să miște 
negocierea, gestul poate să creeze disconfort şi neîncredere, desigur dacă nu are la bază 
o bună cunoaștere şi calcul rațional. 

Managementul concesiilor în negociere este bazat pe calcule foarte precise, dar 
este şi o adevărată artă, mai ales când se practică negocierea integrativă/colaborativă. 
Lewicki et all (2006: 51) recomandă următorul ghid (preluat de la Hendon, Roy, 
Ahmed, 2003) pentru concesii în negocieri: 
- Asigură-ţi suficient spaţiu de manevră pentru a face concesii; 
- Încearcă să determini cealaltă parte să-și devoaleze nevoile şi obiectivele; 
- Preferă să faci tu prima concesie, şi să fie una minora, dar să nu fii primul care face o 
concesie majoră; 
- Când faci o concesie puţin semnificativă, caută să o prezinți supraevaluat;, iar Oliver 
(2006) şi Forsyth (2002: 43) completează: “valoarea fiecărei concesii trebuie 
maximizată când o dai şi minimizată când o accepţi”; 
- Fă în aşa fel încât cealaltă parte să muncească mult pentru fiecare concesie pe care o 
faci; 
- Caută să obţii ceva pentru fiecare concesie făcută; 
- Nu te grăbi să fii concesiv şi oferă doar foarte puţin prin fiecare concesie; 
- Nu-ţi arăta limitele de timp şi resurse (putere) celeilalte părți; 
- Din când în când mai spune şi “Nu” partenerului de negociere; 
- Ține atent socoteala concesiilor pe care le-ai făcut şi determină cealaltă parte la 
reciprocitate; 
- Înregistrează toate concesiile pe care le-ai făcut în negociere pentru analiza 
caracteristicilor de fond; 
- Să nu fii concesiv “prea des, prea devreme ori prea mult”. 

Negociatorul poate include setul de concesii în strategia sa cooperantă ori se 


poate dispensa de acesta, pe motiv că va consideră subiectul concesiilor în derularea 


13 


tacticilor de negociere. Ori atunci când va vedea că nu e posibilă restrângerea 
diferențelor care despart părțile şi va căuta să ajungă la “calea de mijloc”. Feels (2012) 
crede că şi atunci când este preferată abordarea competitivă, finalizarea negocierii 
presează şi spre cooperare, inclusiv spre utilizarea concesiilor. Fireşte, reciprocitatea 
concesiilor este de dorit şi ea se manifestă doar când există disponibilitate pentru 
cooperare şi încredere între părţile care negociază. Lewicki şi Haim (2008: 216) 
consideră că, în esenţa, compromisul ar consta în “schimbul de concesii echivalente”, 
fiind un lucru deosebit de serios şi de dificil, motiv pentru care o negociere în care este 
prezent “spiritul compromisului” denotă nu doar empatie faţă de partener, ci şi grija şi 
corectitudine faţă de viitorul relaţiei parteneriale. În cazul când se conturează o 
adevărată negociere colaborativă, cu obiectivul construcției şi funcţionării unui 
parteneriat, când părţile dovedesc reciproc faptul că-i pasă uneia de soarta celeilalte, 
compromisul creativ poate fi instrumental în ajungerea la cea mai bună posibilă 
soluție, deplin convenabilă tuturor întrucât generează o valoare care este în beneficiul 
fiecăreia dintre părţi. Este posibil însă că un negociator să facă faţă şi compromisului 
compromiţător (Stimec, 2011), ceea ce înseamnă vicierea compromisului de către o 
parte care preia controlul jocului negocierii prin creerea iluziei că distribuţia este 
echitabilă şi că nu mai există căi pentru ameliorare. 

Cu cât este o negociere mai prelungită în timp cu atât este posibil să se facă un 
schimb mai consistent de concesii. lar cu cât presiunea timpului şi emoţiilor este mai 
mare, cu atât compromisul poate fi mai răsunător. Dawson (2007) şi Lewicki et all 
(2007) susţin că 80% din concesiile schimbate într-o negociere sunt făcute în ultimele 
20 de procente ale timpului convenit. Ceea ce înseamnă că, în ultima cincime a 
intervalului de timp afectat negocierii, părțile sunt mai flexibile decât în segmentul 
anterior. De unde şi recomandarea că negociatorul să nu-și exprime niciodată limitele 
de timp și de resurse! lar concesii repetate în negocierea unor subiecte precum prețul 
pot creşte apetitul celeilalte părți pentru obţinerea de noi concesii. Şi bine ar fi că ultima 
concesie pe care negociatorul o face să nu fie una de mari proporţii, deoarece poate 


induce celeilalte părți și propriei constituenţe o percepţie defavorabilă. 

Chestiunea atitudinii concesive şi cea a compromisului este mult mai sensibilă 
pentru negociator când el negociază în numele unei anumite comunități/constituenţe. 
Intr-o asemenea situație poate fi adusă în faţă percepția că negociatorul a dovedit 

slăbiciune” sau că a făcut prea multe ori prea mari concesii celeilalte părți. Fireşte, o 
astfel de comunicare publică a desfăşurării negocierii se referă la 
episoade/momente/etape ale negocierii şi nu la procesul negocierii. Ea nu are în vedere 
nevoia de echilibru şi de cooperare în negociere, nu consideră rezultatul decât unilateral, 


nicidecum în relaţie și previzionat cu implementarea acordului de către toate părțile. 


3.15. Factorul timp 


Programarea riguroasă a procesului de negociere este un factor creator de avantaj. 
Când se întrevede o negociere de durată, este bine să se negocieze timpul şi durata 
sesiunilor, momentul începutului negocierii şi când ar urma să se termine, când să se 
facă pauza de cafea etc. Nu sunt puţine cazurile când, prin tactici de manipulare a 
termenilor cronologici şi presiunea timpului, negociatorii urmăresc a-şi întări 
capacitatea de negociere, să-şi consolideze poziţiile ori să se apere de anumite acţiuni 
ale celeilalte părți. 

Timpul este o sursă de putere în negociere, poate declanşa mecanisme de 
influențare şi decizie în proces, atât cu efect pozitiv cât şi inhibitor. Astfel, din cauza 
timpului, anumite probleme aflate pe masa negocierii pot fi dezbătute şi soluționate doar 
parțial sau superficial, se poate ajunge la situații de impas şi tensiuni. Ori, în cazul când 
constrângerile de timp îndeamnă negociatorii să apeleze la creativitate intensă, valoarea 
generate de aceasta ar putea să nu beneficieze de o argumentare deplin convingătoare. 
De aici rezultă că cele mai bune rezultate se obțin atunci când părțile au timp suficient 
pentru negocieri. 

Presiunea timpului este utilizată în abordările competitive ale negocierilor şi 
efectul este mai puternic dacă negociatorul este responsabil faţă de o anumită 


comunitate. Fells (2012) atrage atenția asupra faptului că negociatorii sunt presați 

adesea de factorul timp să recurgă la concesii şi să ajungă la compromis. Tot cadrul 
temporal poate îndemna părțile să decidă a se îndrepta spre rezultat în negociere. lar 
termenii cronologici ai negocierilor şi ai angajamentelor asumate în negocieri sunt 
foarte importanţi în construcția relației şi încrederii, cu deosebire în negocierile 
parteneriale. Pe de altă parte, în cazul folosirii comunicării electronice (ex. e-mail), 
timpul poate fi instrumentat în multe feluri pentru a construi parteneriatul cel mai 
favorabil. Prin “negocierea electronică”, un actor poate negocia acelaşi subiect cu mai 
multe părți, căci nu are constrângerea de a răspunde instantaneu unei oferte parteneriale 
(în timp, numărul de parteneri viabili descrește şi selecția favorizantă poate fi realizată). 

Dar timpul nu este înfinit nici pentru negocieri şi, de aceea, negociatorii acordă o 
atenție importantă managementului constrângerilor şi limitărilor care pot apărea, 
datorită timpului, în procesul de negociere. Astfel, o cunoaştere foarte bună a motivelor 
şi preferințelor tuturor părților scuteşte de consumul timpului pentru investigații şi 
analize în intervalul derulării negocierii. Identificarea elementelor dificile în negocieri, 
încă în faza pre-negocierii, dă posibilitate să se vină cu rezolvări rapide sau să se prevadă 
timp suficient. Lewicki et all (2006) sfătuieşte negociatorii să aibă în vedere, încă din 
etapa negocierii agendei şi programărilor, un timp generos pentru îndeplinirea mişiunii 
de negociere şi să se aibă în vedere chiar extra-timp pentru chestiuni cu sensibilitate 
sporită. Este bine să se prevadă anumite jaloane cronologice (așa-zisul benchmarking), 
dar aceasta să nu fie o piedică în calea unor posibile tentative de reconsiderări ale unor 
aranjamente, înainte de finalizarea negocierilor. Pe de altă parte, prezentarea de 
progrese în realizarea anumitor benchmark-uri, încă în durata desfăşurării negocierii, 
sporeşte încrederea între părți și da mai multă greutatea parteneriatului rezultat prin 
negociere. 

Cred că putem deduce faptul că limitările şi constrângerile de timp au nevoie de 
o atenţie deosebită în managementul procesului de negociere, acestea putând fi văzute 
şi că oportunități tactice pe care negociatorul le poate duce spre avantaje apreciabile. 
Sau, vorba lui Bogathy (1999: 174): în negociere, “pierderea de timp poate constitui o 


oportunitate de a câştiga mai mult”. 


76 


3.16. Interacțiunea la masa negocierilor 


În cele mai multe sesiuni de învăţare şi simulare a negocierilor, cursanţii sunt 
nerăbdători să ajungă rapid “la masa negocierilor” sau, cum se mai spune, “față-în-faţă” 
cu partenerul de negociere. Menţionam că aceste sesiuni/runde de negociere sunt foarte 
diferite, primind caracteristici diatincte de la obiective, strategii, persoane implicate, 
situația negocierii, context etc. Totodată, comportamentul şi atitudinea la masa 
negocierilor ţin cont şi de o anumită formă structurată a negocierilor “faţă-în-faţă”. 
Această formă este determinată de anumite faze ale negocierii propriu-zise şi de 
situarea/plasamentul “la masa negocierilor”, de aşa-zisul “protocol”, de aspectul 
“ritualic” (Forsyth, 2002) al negocierii. Bourelly (2007) propune pentru negocierea 
“față-în-faţă” parcurgerea următoarelor faze: 
primul contact, 
anunţarea obiectivelor, 
identificarea obiectivelor reale, 
argumentarea şi schimbul de concesii, 
ajungerea la acord. 

Negociatorii au în vedere, încă din faza inițială a procesului negocierii, şi alte 
elemente ale “protocolului”, precum convenirea agendei, a locului de întâlnire pentru 
negocieri, a perioadei de timp dedicată negocierii, cum s-ar putea implementa 
eventualul aranjament decis în negociere, ce s-ar întampla dacă negocierea ar eşua, 
dar şi plasamentul la masa tratativelor. Toate acestea pot influenţa semnificativ 


ambianța, raporturile de putere între părți şi rezultatul negocierilor. 
Plasamentul la masa negocierilor 


Chiar dacă negociatorii nu o recunosc deschis, locul unde se va desfăşura o 


rundă de negocieri, amenajarea încăperii şi plasamentul la “masa verde” au capacitatea 

de influențare a mediului de negociere şi a relaţiilor dintre părți, câteodată înseși 
raporturile de putere. Științific este dovedit faptul că modul cum o încăpere este 
aranjată, distanţele şi orientările spaţiale au efect asupra psihicului şi conexiunilor 
interumane. Este ştiut faptul că felul cum e configurat spaţiul în sala de consiliu a unei 
organizaţii exprimă destul de bine stilul de lucru al respectivei entităţi. În ceea ce 
priveşte amenajarea spaţiului pentru relaţie, există posibilitatea generării câtorva zone: 
intimă, personală, socială şi publică. Acestea pot influenţa și calitatea relațională între 
negociatori. Prutianu (2007) prezintă astfel aceste efecte: 

I. Plasamente cu 2 negociatori la masă: 

a) Plasamentul de competiție => situarea frontală a negociatorilor, de o parte şi de alta 
a mesei, este formula “clasică” de plasament în negocieri; 

oferă libertate de mişcare şi câmp de observare directă şi continuă a partenerului; 

se pretează abordării competitive a negocierii, tematicii rezolvării conflictelor, dar poate 
să şi atenueze apetitul confruntării interpersonale; 

gazda poate avea senzaţia că domină dezbaterea; 

această poziţie este protocolară, practică şi uşor abordabilă, îndeamnă negociatorii la 
fermitate; 

nu e recomandabilă aceasta poziționare când negocierile intenționează să elimine 
conflictele. 

b) Plasamentul de cooperare => plasamentul alături, de aceeaşi parte a mesei, induce 
ideea nevoii de cooperare şi diminuează apelul negociatorilor la limbajul non-verbal, 
obligând la familiaritate şi amiciţie între părți: 

se induce sentimentul că negociatorii au o percepţie apropiată față de problema 
negociată; 

se pare că poziţia din dreapta are un oarecare avantaj, deoarece oferă o mai mare 
libertate de mişcare, vizibilitate mai completă şi nu face eforturi atunci când prezintă 
documentaţii şi probe; 

ocupantul locului din stânga este nevoit să facă mai multe mişcări, inclusiv de rotaţie, 


ceea ce poate contribui la diminuarea atenţiei. 

d) 


c) Plasamentul de comunicare => situarea unui negociator în capul mesei (latură mică), 
iar celălalt pe latură mare a mesei: 

oferă cele mai bune posibilităţi pentru o privire de ansamblu a partenerului ca şi a 
expresiei feţei şi gesturilor; 

sugerează îndemnul la dialog deschis, înţelegere și colaborare. 

d) Plasamentul de îndependenţă =>situează negociatorii pe laturile mari ale mesei, dar 
în părţi opuse = este adoptat de persoane care preferă să se evite sau care intră spontan 
în dialog în diverse locaţii, precum bibliotecă, restaurant etc.; 

aceste poziționări spaţiale sugerează indiferența şi ostilitatea; 

fireşte că interacțiunea este deliberată, dar se creează senzația că negociatorii nu au 
deschidere, nu țin să ajungă la o soluţie de rezolvare. 

Plasamentul tactic =>este o combinaţie între plasamentele de competiţie şi de 
comunicare, adică un negociator se află la mijlocul laturii mari a mesei, pe când celălalt 
ocupă un loc spre marginea celeilalte laturi mari a mesei-ușor lateral, evitând abordarea 
frontală, competitivă; 

este recomandabil în situații de negociere asimetrică (cel mai frecvent este adoptat când 
se recrutează personal într-o organizație); 

II) Plasamente cu 3 negociatori la masă: 

Există negocieri bilaterale care sunt purtate cu 3 negociatori. Cel de-al treilea 
membru este în echipă cu unul dintre cei doi negociatori (ca asistent, avocat, consilier 
etc.) ori are rol de arbitru, expert sau observator. Pot fi imaginate/simulate următoarele 
situaţii: 

a) „Tine partea” celuilalt — este un plasament tactic în care un negociator implică în 
negocieri, alături de sine, un expert tehnic, contabil sau alt profesionist: 

negociatorul îşi poate poziționa partenerul de negociere şi în competiție cu expertul, 
uneori el jucând rolul unui intermediar/arbitru/mediator; 

nu este exclus ca expertul să fie plasat frontal cu partenerul, celălalt negociator ocupând 


un loc alături de partener, în poziţie de cooperare; 

negociatorul poate ocupa şi un plasament de colţ, în poziţie de comunicare, sau în capul 
mesei, ca arbitru. 

b) „Luat la mijloc” - schema de plasament cea mai dezavantajoasă pentru partenerul 
singur: 

negociatorul şi coechipierul sau se poziţionează faţă în faţă, în câte unul din capetele 
mesei; 

partenerul de negociere se află la mijloc, singur, pe latură mare a mesei, între cei doi 
coechipieri, fiind obligat să urmărească două surse de mesaje, emise din locuri opuse. 
c) Clasic, în trei - este un plasament care oferă poziţionarea cea mai convenabilă din 
punctul de vedere al negociatorului singur, el așezându-se în capul mesei şi invitând cei 
doi coechipieri să ocupe loc alături, pe o latură mare a mesei dreptunghiulare; 
negociatorul singur are, astfel, locul din care îi poate urmări simultan pe cei doi 
coechipieri, evitând a intra în compețiţie cu ei; 

tot el are un câmp vizual bun spre cei doi, putându-le urmări și exprimările non-verbale. 

II) Plasamente de echipă 

a) Competiţie faţă în faţă — schema de plasament faţă în față, de o parte şi de cealaltă a 
mesei, cu aceleaşi atribute competitive descrise la plasamentul cu doi negociatori la 
masă. 

protocolul european aşează negociatorul şef la mijlocul mesei, cu oamenii săi în stânga 
şi dreapta, la o distanţă invers proporţională cu rangul şi importanţa lor în echipă; la 
japonezi, şeful delegaţiei (negociatorul şef) poate fi aşezat şi în capul coloanei. 

b) Fals plasament ad-hoc — este un plasament neconvențional, gazda urmărind divizarea 
echipei partenere; este folosită premeditat, atunci când, în sesiunile anterioare de 
negocieri, nu s-a ajuns la un acord deplin. 

c) Dubla competiţie la masă dreptunghiulară — este unul dintre cele mai conflictuale 
plasamente, când şefii celor două echipe/delegaţii sunt aşezaţi față în faţă, la cele două 
capete ale mesei dreptunghiulare, pe când membrii echipelor stau față în față, pe cele 
două laturi lungi ale aceleiași mese=>se crează ambianța pentru negocieri dure, 


“sângeroase”. 

a) 


b) 


c) 


d) Plasament în ,„ U” — negociatorii-şefi sunt plasați alături, în poziție de cooperare, în 
capul mesei sub forma de “U”. 

e) Masă rotundă - oferă persoanelor aşezate în jurul mesei rotunde un statut similar, 
aceleaşi spații de manevră, aceeaşi vizibilitate şi linii de comunicare echidistante; 
diminuează spiritul de competiție şi favorizează persuasiunea. 

f) Plasarea oaspeților la masă — în situația când întrunirea are scopul principal de 
socializare, de relaţionare (îndeosebi la negocierile de afaceri, dar şi la cele politico- 
diplomatice) = nu se recomandă aşezarea alături a persoanelor care sunt oricum 


împreună, mai tot timpul, şi a celor cunoscute a fi în raporturi incompatibile. 


3.17. Mandatul de negociere 


implică o serie de împuterniciri speciale, acordate negociatorului/echipei de negociere 
de către organizația pe care aceasta o reprezintă; 
stabileşte obiectivul central al negocierii, calendarul tratativelor şi alte elemente 
considerate importante în atingerea obiectivului droit; 
include limitele maxime şi minime în interiorul cărora negociatorul poate lua decizii, 
începând cu promisiunile şi concesiile pe care le poate face și terminând cu nivelul 
cererii, respectiv al ofertei negociate (Pistol, 1999) sau, cum se exprimau Lempereur- 
Colson (2004), obligă la un rezultat, dar şi la mijloace. 

Întocmirea şi definitivarea mandatului de negociere presupune: 
elementele de strategie şi tactici sunt clar definite, iar scenariile/paşii negocierilor au 
fost asumate, în conformitate cu obiectivele proprii şi conjunctura pieţei (Pistol, 1999); 
existența unei exprimări analitice a informaţiilor culese, în prealabil, despre partenerul 
de negociere, organizaţia pe care acesta o reprezintă, performanţele, bonitatea şi situația 
economico-financiară; 
prescrie cadrul pentru ajungerea la soluţii constructive în negociere (Saner, 2005). 


Limitele mandatului de negociere: 

e Mandatul de negociere — stabileşte nivelul de autoritate ascendentă şi cea limitată => 
în general, se consideră că există mandate limitative şi mandate extinse (Lempereur- 
Colson, 2004; Saner, 2005) 

e Autoritate deplină: 

— înseamnă şi asumarea responsabilităţii totale faţă de rezultatul negocierii; 

— presupune riscul de a nu se obţine rezultatele scontate; 

e Autoritate ascendentă: 

— are drept scop translatarea aprobării la nivelele ierarhice superioare; 

— pune negociatorii în dificultate -> inclusive cel cu care se negociază este obligat să 
repete argumentele la fiecare nivel de autoritate în parte. 

e Autoritate limitată: 

— induce un cadru imperativ al derulării negocierilor şi al rezultatului acestora; 

— Pistol (1999) consideră că un negociator din această categorie poate amâna luarea unei 
decizii, câştigând în acest fel timp pentru a gândi mai bine afacerea sau chiar pentru a 
ieşi dintr-o situație dificilă. 

Observaţie: 
Înafară de aspectul formal al autorităţii în procesul de negociere, care desemnează 
cadrul instituțional, decizional şi legal, aspectul autorității negociatorului (Oliver, 
2006) este subliniat de câteva caracteristici metodologice care întăresc competenţa Și 
cresc eficiența în negociere. Așa sunt: folosirea materialelor tipărite în schimbul de 
informaţii sau argumentare; cantitatea şi calitatea informației; calmul şi răbdarea; 
atitudinea pozitivă/optimistă; acumularea de avantaje; disponibilitate pentru rezolvarea 


problemelor etc. 

Capitolul 4 
ECHIPA ȘI NEGOCIATORUL 


4.1. Echipa de negociere 


Propun să începem cu prezentarea negocierii în echipă deoarece, contrar 
percepției comune că negocierea se realizează persoană-cu-persoană, negocierea în 
echipă atinge performanţe calitațive mai înalte decât negocierea realizată de un singur 
negociator, îndeosebi atunci când se negociază teme foarte complexe (Brett et all, 
2009). Este adevărat că negocierea în echipa are un grad de dificultate ridicat nu doar 
din cauza complexităţii subiectului care se negociază, ci şi pentru că solicită o pregătire 
extinsă şi mai ales o disciplină riguroasă (adesea se spune că cele mai grave provocări 
la masă negocierii vin de la propria echipă!!!). 

Constituirea echipei de negociere: 
este o componentă a procesului de pregătire a negocierii; 
eficiența activităţii unei asemenea echipe - este rezultatul profilului şi pregătirii 
profesionale a fiecăruia din membrii ei; 
pregătirea echipei de negociere - necesită cunoașterea scopului și obiectivelor 
negocierii, definirea variantelor de negociat, cunoaşterea partenerilor şi a relațiilor pe 
care se contează; 
sincronizarea activităților desfăşurate de fiecare membru al acesteia, precum şi o 
coordonare adecvată — importante în cadrul echipei de negociere (Pistol, 1999). 

Caracteristici ale echipei: 

e profesionalism, experiența; 

e continuitate, coeziune ; 

e elasticitate (Pistol, 1999); 

e unitate integrată (Hiltrop — Udall, 1998). 

Atribuţiile echipei de negociere: 

pregătirea materialului tehnic şi documentar; 

realizarea legăturilor/căilor de comunicăţie; 

stabilirea unui plan pentru comunicarea în interiorul echipei; 

contribuie la descifrarea priorităților celeilalte părți; 

elaborarea strategiei, planului sau modelului de negociere; 

participarea la întocmirea mandatului de negociere; 

propunerea proiectului de contract/înțelegere/acord; 

conceperea şi lansarea ofertei, atunci când se negociază un contract de vânzare, 

respectiv a cererii de ofertă, în cazul negocierii unui contract de cumpărare; 

urmarea unui program de pregătire psiho-fiziologică specifică; 

participarea la tratative/negocieri (Pistol,1999). 

Roluri atribuite în echipa de negociere: 

Membrii echipei, având fiecare expertiza particulară, trebuie pregătiți pentru intervenție 

adecvată pe parcursul negocierii sau pentru contribuirea la formularea poziţiei echipei 

de negociere; 

Explicarea clară a atribuţiilor fiecărui membru al echipei oferă confort tuturor 

membrilor şi coerență întregii echipe; 

Vorbitorul - este de obicei negociatorul șef sau negociatorul cel mai experimentat; 

Susținătorul - acţionează că un asistent al persoanei vorbitoare; acest rol are ca scop 

obţinerea de timp pentru vorbitor, atunci când este dificil de oferit un răspuns, obținerea 

de amânări şi oferirea unui sumar al conținutului întâlnirii; 

Strategistul — colectează mesajele şi semnalele coechipierilor şi ale membrilor celeilalte 

echipe pentru reajustarea conţinuă a strategiei de negociere şi propune utilizarea cu 

maxim rândament a propriilor resurse; 

Observatorii — au rolul să supravegheze cu atenţie cealaltă echipă, înregistrând semnale 

verbale şi non-verbale care pot înfățișa modul lor de gândire (Hiltrop - Udall, 1998). 
Managementul echipei de negociere: 

analiză permanentă a punctelor tari şi slabe ale echipei; 


asigurarea omogenităţii și eficienţei echipei; 

armonizarea priorităților şi intereselor membrilor echipei; 

reflectarea asupra abilităților fiecărui membru al echipei și asupra modului cum acestea 
pot completa abilitățile celorlalți membri ai echipei; 

structurarea discuţiilor echipei și dezbaterea temei pentru o înțelegere mai bună a 
obiectivelor; 

coordonarea eficientă a relației şi activității experților, specialiştilor, consultanților; 
traşarea unei linii clare de autoritate; 

stabilirea persoanei vorbitoare, a susținătorului, a observatorilor şi a persoanei care 
înregistrează/notează (Cox, 2012); 

stabilirea unei programări şi coordonări atente; 

conceperea modului de comunicare în cadrul echipei; 

revizuirea periodică a rolului individual al muncii în echipă; 

învăţarea din greşeli şi din succese (Hiltrop - Udall, 1998). 

Caz pentru exemplificare: 

Există nenumărate studii de caz, poveşti şi “legende” care prezintă conduita 
unor echipe în negocieri politico-diplomatice sau de afaceri internaţionale. Sander 
(2005) exemplifică rolul echipei de negociere prin cazul “crizei rachetelor”, respectiv 
felul în care preşedintele american J.F.Kennedy şi colaboratorii lui au gestionat 
negocierea respectivei situaţii. Preluând concluziile numeroaselor studii istorice şi 
analitice despre “criza Golfului Porcilor”, autorul menționat consideră că o decizie 
fatală urmă să fie adoptată deoarece în interiorul grupului de consilieri ai preşedintelui, 
cel care coordona şi decidea întregul proces de rezolvare a crizei, s-a manifestat o eroare 
în mecanismul de control al funcţionării grupului, ceea ce nu a mai permis liderului 
grupului (preşedintele Kennedy) să realizeze o evaluare critică, obiectivă şi să aibă o 
percepţie clară a situaţiei crizei. Dintre cauzele care au generat nefuncționarea optimă a 
respectivei echipe de la Casa Albă sunt enumerate următoarele aspecte de conduită 
individuală şi de grup: împărtăşirea impresiei grupului că este invulnerabil; semnale de 
alarmă semnificative au fost ignorate şi au fost interpretate doar că “istorie rescrisă” şi 


justificativă; sentimental grupului că este singurul deţinător al adevărului; subestimarea 

adversarului şi supraestimarea propriilor forţe; exercitarea unei presiuni sociale a unui 
cerc de apropiaţi ai preşedintelui asupra tuturor care veneau cu opinii diferite sau critice, 
eliminând tentațiile autocritice şi instituind un “zid” în jurul preşedintelui prin care să 


nu poată trece opțiuni ale expertizei externe grupului, informaţii şi opinii divergente. 


4.2. Negociatorul Șef 


Numirea Negociatorului Şef se face ținând seama de: 
întrunirea calităților cerute tuturor membrilor echipei sale; 
experienţa, performanţe, evaluări profesionale şi sociale; 
capacitatea de a organiza şi conduce echipa; 
poziţia sa în cadrul organizației (de multe ori, liderul companiei sau instituţiei trebuie 
să-şi asume acest rol); 
gradul de responsabilitate şi de decizie pe care şi-l poate asuma în corelare cu mandatul 
primit; 
capacitatea managerială la nivel de echipă, pentru a obţine o funcționare eficientă a 
acesteia în procesul de negociere (Pistol, 1999). 

Misiunea Negociatorului Șef: 
managementul echipei de negociere; 
asumarea rolului de lider, capabil să ia decizii mai largi decât cele din interiorul echipei; 
selecţionarea membrilor echipei şi pregătirea lor în mod corespunzător; 
stabilirea rolului fiecărui membru al echipei; 
managementul conflictelor de interese şi al diferențelor de stil de negociere ale 
membrilor echipei; 
urmărirea realizării simulărilor pregătitoare şi evaluarea rezultatelor acestora; 
pregătirea strategiei de negociere şi proiectul de acord/contract; 
unificarea strategiei, tacticilor şi stilului negocierii; 
privirea de ansamblu a procesului şi managementul activităților specifice; 


primirea şi asumarea mandatului de negociere; 

agreerea împreună a poziţiei comune; 

a face faţă presiunilor de tot felul şi din toate direcțiile (Curry, 2000); 

organizarea şi conducerea efectivă a negocierilor; 

finalizarea acordului/contractului cu partenerii; 

întocmirea raportului asupra negocierii; 

comunicarea parțială şi finală a rezultatelor negocierii; 

evaluarea membrilor echipei de negociere şi a echipei de negociere ca entitate/parte în 
negociere (Pistol, 1999); 

înregistrarea erorilor cele mai frecvent comise în conduita negocierilor, pentru a fi 
evitate în viitor şi pentru a permite degajarea clară a factorilor de succes şi eficacității 
echipei de negociere. 

Remarcă: Din proprie experienţă şi din literatura de specialitate am remarcat faptul că 
un negociator șef eficace nu încearcă să facă totul de unul singur => poate să numească 
un adjunct sau să desemneze un membru al echipei pentru dirijarea unei activități 


specifice care este în atribuţiile negociatorului şef. 


4.3. Calitățile negociatorului 


În general, când aducem în discuţie subiectul călitaţilor pe care le solicită profesia 
de negociator, ne gândim la urmatoarele: 
Competenţe ale negociatorului 
- tehnice/profesionale, 
- sociale, 
- etice, 
- comunicare. 
Abilităţi pentru negociere (Bogathy, 1999; Rojot, 2006): 
analitice, 
empatie, 


planificare, 

interactivitate/relaţionare, 
comunicare, 
sensibilitate, 
previzionare, 
ascultare, 
răbdare, 
tăcere, 
prezenţă de spirit, 
înțelegere, 
persuasiune, 
supleţe, flexibilitate, 
adaptabil la climat, 
stăpânire de sine, 
muncă în echipă, 
stimulativ, 
a face faţă ostilităților,etc. 
Este recunoscut faptul că mersul negocierilor e puternic determinat de calitățile 
personale ale negociatorului, de capacitatea sa de a percepe oportunitățile aparute în 
circumstanţele derulării negocierilor. Prutianu (2007: 347) consideră că negociatorul 


99 ce 


“rasat”? “se naşte cu abilitatea de a comunica empatic şi persuasiv, de a se putea 
identifica afectiv cu emoţiile şi sentimentele interlocutorului”, deşi recunoaşte că 
“negociatorul perfect” nu există. Unii teoreticieni, dar mai ales practicienii negocierilor 
sunt înclinați să dea o importanță mai mare anumitor abilități decât altora. Spre 
exemplu, Lempereur-Colson (2004) cred că adaptabilitatea ar fi cea mai însemnată 
caracteristică a negociatorului, adică justa apreciere a ce e de făcut, cu cine, cum și când, 
în aceasta constând și arta și priceperea negociatorului. În realitate, anumite tipuri de 


negociere şi diferitele ei faze, precum şi evoluţia conjuncturii negocierii solicită 


negociatorului să desfăşoare eficient anume calităţi, aşa că cel mai bine este că acesta 

să aibă cât mai multe abilităţi, iar negociatorul profesionist să tindă spre a avea lista lor 
cât mai extinsă. 

Rich (2013) completează lista de abilități cu capacitatea managerială a 
negociatorului. Adică negociatorul trebuie să demonstreze eficiența în gestionarea 
atitudinii sale şi a celorlalți parteneri, a procesului complex de negociere şi a 
comportamentului său şi celorlalți negociatori participanţi în procesul negocierii. Fells 
(2012) afirma că ADN-ul negocierii este compus din încredere, reciprocitate, putere, 
analiză şi schimbul de informaţii, etică, rezultate etc., iar negociatorul munceşte din 
greu să gestioneze aceste elemente în procesul de negociere. Sau, după spusele lui 
Lewicki et all (2007), negociatorul eficient are mereu disponibilitate pentru abordarea 
largă, cuprinzătoare şi, totodată, se concentrează pe rezolvarea problemei reale. El este 
ca un adevărat antreprenor implicat continuu în jocul schimbării, urmărind maximizarea 
şanselor şi obținerea celui mai bun rezultat. 

Este îndeobşte acceptat faptul că abilitățile au un maxim de manifestare şi în 
funcţie de vârsta, experienţa şi sănătate. Spre exemplu, Prutianu (2007) crede că optimul 
vârstei negociatorului este între 30-50 de ani, cu o solicitare mai mare în negocierile de 
afaceri şi cu posibilitatea extinderii plajei de vârstă în diplomaţie, până la 65 de ani. 

Atitudinea 

Deși nu se vorbește prea mult de subiectul atitudinea negociatorului, eu cred că 
aceasta caracteristică este una dintre cele mai însemnate pentru procesul de negociere. 
Personal, din concluziile extrase după finalizarea unor negocieri cu miza foarte mare, 
pot afirma că atitudinea negociatorului îndreptată spre obţinerea succesului a fost 
combustia cea mai eficientă în mersul negocierilor spre rezultatul optimal. Aici sunt de 
acord cu Rich (2013), anume că atitudinea nu înseamnă o simplă componentă 
psihologică individuală, ci este parte a psihologiei cognitive, adică se realizează un 
proces prin care cunoașterea este acumulată şi apoi transformată în acţiune socială. 
Dawson (2007) consideră că dacă un negociator îşi propune să fie plăcut de ceilalți nu 
va fi orientat spre succes, întrucât se va teme de conflicte. Or, un negociator se ocupă 
cu managementul conflictului sau cel puţin cu al opiniilor, situaţiilor divergente. Ceea 


ce indică nevoia că negociatorul să vadă negocierea că un joc, o continuă cercetare şi 

descoperire a soluţiilor convenabile tuturor părților. Desigur, ştim că atitudinile sunt de 
multe feluri, însă cele care privesc negociatorul ar putea fi grupate în seturi definitorii, 
precum: hotărare, optimism, creativitate, luptător, integrator, pragmatic, utilitarist, 
perdant, deceptie, confuzie etc. Într-un fel sau altul, astfel de atitudini influenţează atât 
desfăşurarea negocierilor cât şi rezultatul lor. 

Pentru că ne ocupăm de negocieri care creează parteneriate, vom spune că un 
negociator eficient pentru astfel de obiectiv ar trebui să aibă o atitudine integrativă și 
creatoare. Adică să recunoască elementele lumii interdependențelor, să fie dispus la 
colaborare şi relație partenerială. El/ea ar trebui să fie orientat/a spre fuziunea 
intereselor părților, să accepte inovarea şi schimbarea, crearea de valoare nouă şi 
distribuirea ei pe bază unei relaţii echitabil stabilite de părți. 

Fireşte că fiecare parte a negocierii se interesează de atitudinile care compun 
starea comportamentală a celuilat negociator, de care se ţine seama şi în elaborarea şi 
aplicarea strategiei de negociere, dar mai ales în planificarea tacticilor utilizate în 
diferite etape ale negocierii. 

Comportamentul negociatorului: 

Souni (1998) crede că negociatorii sunt de patru tipuri, catalogați după preferință 
sau dominanta comportamentala în negocieri: (1) cooperant, (2) conflictual, (3) afectiv, 
(4) demagog. În fapt, un negociator poate întrupa toate cele patru categorii sau, în cazul 
că dezvoltă un stil anume de negociere, are posibilitatea combinării a două câte două 
din aceleași patru caracteristici (rezultând cca 22 de stiluri de negociere). Cu toate 
acestea, nu este deplasat să se încerce un anumit catalog comportamental al 
negociatorului, după cum urmează (Pistol, 1999): 

a) abandonarea ideilor preconcepute cu privire la comportamentul partenerului de 
negociere; 

b) educarea voinţei şi stăpânirii de sine; 

c) păstrarea stimei şi respectului faţă de parteneri; 

d) păstrarea demnităţii; 

e) educarea voinţei de a asculta, lăsarea partenerului să-şi epuizeze toate argumentele, 


fără a fi întrerupt; 

f) exprimarea bucuriei, că şi a oricărei emoţii, trebuie făcută cu reţinere; 
g) coordonarea intervențiilor de către conducătorul echipei, acestea urmând a se face 
numai în mod organizat; 
h) elașticitatea deciziilor parțiale, a ipotezelor şi variantelor de decizie; 
1) întreruperea negocierilor şi amânarea acestora, deşi este o strategie eficientă şi deseori 
utilizată, nu se va face în mod brusc, ci într-o formă elegantă; 
j) “ocrotirea” echipei partenere de negociere, pornindu-se de la ideea că negocierea 
trebuie finalizată, nefinalizarea acesteia constituind un eşec pentru ambii parteneri . 

Percepțţii şi emoții 

De cele mai multe ori, atunci când spunem că negociatorii își bazează 
argumentarea şi persuasiunea pe o cât mai bună şi amplă informare, înseamnă că ei 
operează cu o multitudine de percepții despre lucruri, acţiuni şi fenomene. Aceste 
percepții vin dinspre propria documentare/informare, aşa cum am arătat, că şi dinspre 
cunoaşterea a ce este, ce vrea şi cum intenționează să interacționeze partenerul de 
negociere. Nu în ultimul rând, o seamă de percepții sunt receptate dinspre mediul de 
negociere şi contextul social. 

Negociatorul foloseste toate aceste percepții pentru a realiza o analiză obiectivă 
a şanselor de ajungere la îndeplinirea priorităţilor şi obiectivelor sale. Dar pentru că 
negociatorul efectuează şi o analiză anticipativă/predictivă, este important ca el să fie 
în măsură a înţelege care-i sunt vulnerabilitățile, predispoziţiile şi mai ales să aibă tăria 
de a recunoaște prejudecățile, să se desprindă de eventuale tipare de gândire care i-ar 
putea îngreuna judecata echilibrată (Dent, 2004). Procedând astfel, el abordează 
negocierea rațional, cum ar spune Bazerman şi Neale (1993). Este credința 
negociatorului şi a comunității în numele căreia negociază că negociind rațional se 
ajunge la cele mai bune decizii pentru maximizarea intereselor urmărite în negociere. 
Aceasta pentru că argumentarea şi creerea unei valori noi, precum şi distribuția ei ar 
rezulta din evaluări obiective ale alternativelor, priorităţilor, intereselor şi soluției care 
ar fundamenta încheierea acordului, ar fi consecinţa practicării inteligente şi potrivite a 
componentelor integrative şi distributive ale negocierii. Revenind la Bazerman şi Neale 


(1993), trebuie să recunoaştem că au dreptate atunci când susțin că managerii și 

negociatorii sunt şi ei străbătuţi de filoane de gândire iraţională, ceea ce explică erorile 
pe care le pot comite în procesul decizional. În ceea ce-i priveşte pe negociatori, astfel 
de tendinţe se pot manifesta în atitudini de următorul fel: 

escaladare iraţională a angajamentelor încă dintr-o fază inițială negocierii, 
presupunerea că vei putea câștiga în detrimentul celeilalte părţi, eliminând posibilitatea 
de un câştig mai consistent printr-o înţelegere mutuală, 

utilizarea în analiză proprie a unor informaţii/percepţii nerelevante, 

afectarea judecăţii/obiectivitaţii de datele prezentate de cealaltă parte sau de propria 
echipă, 

punerea unui accent disproporționat pe informațiile și percepțiile externe mediului de 
negociere şi fără relevanță directă cu procesul de negociere, 

eşecul considerării învățamintelor care pot fi desprinse din greşelile proprii ori ale 
partenerului de negocire, ca şi concentrarea exagerată asupra perspectivei celeilalte 
părți, 

încrederea nelimitată că pot obţine exact rezultatul care va fi favorabil doar părții pentru 
care negociezi. 

Observaţii: 

Fireşte că există numeroase remedii la astfel de atitudini. În primul rând sunt de luaţi în 
considerare factorii psihologici care le pot genera, după cum spun cei doi autori 
menționați anterior. Din experiență, susțin utilitatea stabilirii unui mecanism de 
monitorizare şi evaluare a propriilor percepții care să acţioneze înainte de construcția 
unei argumentări sau de luarea unei decizii (un observator obiectiv extern poate ajuta la 
diminuarea sau eliminarea tendinţelor de sub- sau supra-evaluare a anumitor informaţii 
şi percepții). 

Îndemn şi sugerez că negociatorii, dar și managerii, să aibă disponibilitatea să înveţe 
cât mai multe din greșeli, iar acestea să nu fie tratate cu desconsiderație, ci cu sporită 
atenție. 

Şi o concluzie de bun simt şi profesionalism pentru negociator: să învețe a recunoaște 


alegerile bune, nu doar rezultatele bune. 

Spunând acestea, credem că nu e cazul să insistăm foarte mult asupra aspectului 
controlului emoţiilor negociatorului. Căci, fiinţa umană fiind, şi negociatorul este 
străbătut de felurite emoţii, unele fiind inhibitive, altele motivaţionale. În negocieri, 
efectul emoţiilor depinde de circumstanțe, de care parte poate genera emoţii şi modul 
cum cealaltă parte e capabilă să reacționeze. Cert este că emoţiile pot afecta percepțiile, 
gândirea, atitudinea negociatorului. De aceea, în ultima vreme, pretendenții la profesia 
de negociator își testează ceea ce se numeşte inteligenţa emoţională. Aceasta este, 
conform lui Volkema (2006), o formă de inteligență socială prin care se manifestă 
abilitatea unei persoane de a identifica, înțelege și gestiona emoţiile şi sentimentele 
proprii şi ale altora cu scopul de a face față unor posibile situaţii neplăcute. Am constatat 
însă că şi factorii culturali, alături de cei genetici, pot afecta manifestarea emotivă în 
timpul unui conflict, dar şi al negocierii. Şi în acest caz, considerăm că o bună pregătire 
psihică, socială şi documentara a negocierii va permite negociatorului să reacționeze 
avantajos la toate felurile de emoţii care pot apărea în derularea negocierilor. 

Nu trebuie să ne ferim a spune că negociatorul este supus unui stres deosebit în 
decursul întregului proces de negociere (Saner, 2005). Este vorba de un stres cognitiv, 
fizic şi chiar umoral. Important este că subiecții supuşi direct stresului negocierii să 
identifice la timp simptomele şi să le încadreze pozitiv, aşa încât negociatorii să-şi 
menţină optimal facultățile interacțiunii (pentru aceasta se poate apela la un ghid practic 


de management al stresului care furnizează sfaturi şi tehnici adecvate). 


Managementul riscului 

Procesul de negociere solicită la maxim negociatorul, atât din punct de vedere 
intelectual, dar şi fizic şi psihic. Negociatorul trebuie să aibă clar fixate strategia de 
urmat şi obiectivele negocierii, punctele de rezistenţă (“liniile roşii”); deși are formulată 
o BATNA, este atent şi creativ tot timpul pentru a o îmbunătăţi; face faţă “dilemelor” 
deschiderii, ale celorlalte mişcări care pot duce la folosirea concesiilor şi la asumarea 
angajamentelor; îşi arată abilităţile în trecerile succesive de la tacticile competitive la 
cele colaborative şi invers, muncind din greu pentru creerea de valoare adăugată și fiind 


atent la modul cum aceasta se distribuie între partenerii de negociere; se concentrează 

pe ultimele etape şi finalizarea negocierii (end game), totodată prospectând consecinţele 
rezultatului şi implementarea posibilului acord la care estimează că se poate ajunge 
(Lewicki et all, 2006). Acestea sunt doar prezentările schematice ale provocărilor cărora 
trebuie să le facă față negociatorul. Mai adăugăm una care ni se pare de importanță 
covârșitoare: atitudinea negociatorului faţă de risc. 

Riscul în negocieri trebuie gestionat la tot pasul. Subliniem faptul că un 
negociator experimentat ştie că oricât de bine este pregătit, are o strategie foarte 
elaborată, şi-a antrenat abilitățile și tacticile în mii de ore de simulări, când se aşează la 
masă negocierii se poate aştepta să întâlnească abordări total imprevizibile din partea 
partenerului de negociere. Tocmai de aceea, negociatorul este şi un manager al 
incertitudinii şi riscului în toate etapele negocierii. Volkema (2006) consideră că există 
negociatori dispuşi să-şi asume un risc ridicat şi negociatori care se feresc de risc ori 
merg doar spre risc scăzut. Acelaşi autor caracterizează negociatorul dispus la risc 
crescut drept unul care foloseste tacticile agresive, se concentrează doar asupra 
interesului lui, nu-i convine să utilizeze concesiile, este orientat preponderent spre 
şansele care duc la rezultatul dorit de el. În schimb, negociatorul care are o propensiune 
scăzută faţă de risc ar fi mai disponibil să abordeze colaborativ negocierea. Cineva care 
preferă să discute în termeni absoluţi înseamnă că are aversiune față de risc, pe când un 
negociator care abordează avantajele şi costurile potențiale în termeni relativi 
demonstrează disponibilitate de a face faţă oricărui fel de risc. 

Din proprie experienţă pot afirma că pe măsură ce un negociator devine mai 
experimentat, conştientizează realitatea întâlnirii permanente cu posibile riscuri şi, că 
sunt de nivel ridicat sau scăzut, este gata să le facă faţă, de voie sau de nevoie. Căci, aşa 
cum se vorbeşte între negociatori, cel mai mare risc este să nu fii pregătit să faci față 
oricărui fel de risc. O informare şi documentare comprehensivă a procesului de 
negociere micşorează marja de interferență a incertitudinii, iar simulările situaţiilor de 
impas şi criza în negocieri ajută la sesizarea timpurie a apariţiei riscului şi la gestionarea 
lui prin recursul la rațiune şi constructivism. Pentru că, la urmă urmei, însăși trăirea 
vieții înseamnă întâlnirea cu o sumedenie de riscuri pe care le gestionezi pentru a-ţi face 


viața mai bună şi mai frumoasă. 

Managementul impasului 

Oricât de bună și intensă a fost pregătirea negocierilor, chiar dacă există o 
strategie de negociere foarte bine elaborată, au fost propuse tactici pentru situaţii diverse 
şi s-au simulat nenumărate conjuncturi posibile a fi întâlnite pe parcursul negocierii, iar 
negociatorul s-a fortificat psihologic, social şi cultural, realitatea negocierii înseamnă 
întâlnirea cu numeroase “surprize”, multe suişuri și coborâşuri, neașteptate momente de 
deznădejde, senzaţii de incapacitate a continuării negocierii etc. Toate acestea sunt 
generatoare ale unor potenţiale senzaţii de impas care duc negociatorul spre îndemnul 
de a decide întreruperea, amânarea sau chiar renunţarea la continuarea negocierilor. 
Dawson (2007) propune următorii termeni pentru definirea impasului: 

- impas = când între părți apare un dezacord total față de un subiect, perceput că 
amenințare la evoluția negocierii; 

- blocaj = când se menţine comunicarea între părți, dar nu se poate ajunge la acord; 

- situație fără ieşire = când lipsa progresului în negociere induce tuturor părților 
percepţia că negocierea nu mai are rost să continue. 

Dificultăţile din procesul de negociere care duc spre impas pot apărea dinspre 
părțile care negociază, modul în care se negociază, introducerea în negociere a unor 
anumite teme/probleme şi din felul cum este derulat managementul conflictului. Sunt 
situații când disputele escaladează tocmai din cauza relaţiilor interpersonale ale 
negociatorilor, ajungându-se la “blocaj relațional” (Popa, 2006: 231). Iar câteodată 
impasul poate fi indus de o parte sau alta (aşa-numitul impas tactic) pentru a transmite 
mesajul că nu se mai doreşte ajungerea la înţelegere sau că negocierea se îndreaptă într- 
o direcţie care nu poate multumi aspirațiile uneia din părți (Lewicki et all, 2003). Nu 
sunt excluse neînțelegerile între părțile care negociază, datorită unor chestiuni precum: 
- părțile sunt superficial organizate şi pregătite pentru negociere, 

- subsistemele sociale din care provin părțile sunt neprecis definite, caracterizate prin 
haos şi absenţa autorităţii decizionale/de guvernare, 


- sistemele de valori sunt nu doar diferite, ci intractabile în multe domenii, 

- părțile intră în negocieri pe fondul unor conflicte repetate, cu un cost al rezolvării 
crescut Şi într-un context de polarizare accentuat. 

Opinia frecventă este că dificultatea în negociere, escaladarea conflictelor şi 
apariția impasului în negociere poartă pecetea caracteristicilor părților. Anume, cum 
părțile se autodefinesc, cum persoanele implicate în negocieri se compară cu altele, 
percepțiile puterii, dorinţa de răzbunare sau dominanţa furiei, stilul managementului 
conflictului (Lewicki et all, 2003). Îndeosebi abordările competitive stârnesc astfel de 
comportamente şi, de aceea, semnalul apariției unor stări/situaţii de impas trebuie 
detectat timpuriu și rezolvat la timp dacă se intenţionează continuarea negocierilor pe 
calea colaborativ-integrativă. 

Aceste prezentări ar fi incomplete dacă nu am spune că impasul în negociere 
poate apărea şi datorită posibilelor greșeli ale negociatorilor. Între erorile ce pot duce 
spre impas amintim: 

- neglijarea problemelor celeilalte părți, 

- concentrarea exagerată asupra prețului, 

- poziționarea doar pe interese, 

- aducerea permanentă în prim plan a ceea ce părțile au în comun în loc trateze 
diferențele, 

- neglijarea îmbunătăţirii propriei BATNA, 

- incapacitatea sau lipsa de voinţă a negociatorului de a-şi modifica percepțiile în funcție 
de evoluția acumulării şi evaluării corecte a datelor primite pe parcursul negocierii, 

- lipsa unui management pro-activ al procesului negocierii de către unul sau altul dintre 
negociatori, 

- neînţelegerea emoțiilor proprii sau ale celuilat şi felul în care acestea pot determina 
reacţii ale celeilalte părți. 

Desigur, lista greşelilor ar putea fi completată şi cu alte experienţe, dar noi nu 
ne-am propus să compunem o lista exhaustivă a acestor erori. Aceasta pentru că orice 
negociator trebuie să fie conştient de posibilitatea “căderii în greşeală” și este mai bine 
să previi o astfel de situaţie. În primul rând este limpede pentru oricine că dacă dorești 


un rezultat optimal în negocieri acesta poate fi obținut numai prin voinţa şi activitate 

creativă/colaborativă comună. De aceea, când o parte înregistrează semnalul posibilei 
apariții a impasului este mai bine să facă ceva pentru a schimba opinia celeilalte părți 
despre situaţia negocierii. Totodată, este necesar un management al comportamentului 
rațional prin reducerea cantității de energie emoțională care ar avea capacitatea să 
deraieze negocierea. Nu în ultimul rând, s-ar putea recurge la o atitudine deschisă, 
explicită prin care părțile să oprească dinamica negativă a derulării negocierii, 
subliniindu-se importanţa unei noi atitudini faţă de rezolvările aşteptate. 

Mai mulți autori, printre care şi Lewicki et all (2003), recomandă câteva tipuri 
de strategii de evitare a impasului în negocieri, bazate în general pe calităţi cognitive şi 
atitudinale: 

- convenirea clară a principiilor, regulilor şi procedurilor de negociere; 

- reducerea tensiunilor şi sincronizarea cu de-escaladarea disputelor; 

- creşterea acurateţii comunicării şi înţelegerea corectă a perspective celeilalte părți; 

- menținerea controlului asupra temelor introduse în dialog; 

- stabilirea unui teren comun pe care părțile ar putea să construiască înțelegerea între 
ele; 

- încurajarea părților să dorească a afla opțiunile/alternativele pe care fiecare parte ar fi 
pregătită să le prezinte celeilate părți. 

Subliniem imediat că fiecare strategie enunțată poate conţine elemente din 
celelalte strategii, că tehnicile şi instrumentele de rezolvare a impasului sunt foarte 
diferite, fiind selectate în funcţie de natura disputelor şi conflictelor care stau la baza 
impasului în negociere. Fireşte că negociatorii sunt cei mai abilitaţi a găsi calea ieşirii 
din impas (în realitate, sunt rare situațiile când un negociator urmează o prescripţie 
anume), dar nu este exclusă nici intervenția unei a treia părți în cazul când 
conflictualitatea este deosebit de gravă. Până la urmă, însă, aplicarea cu succes a 
strategiilor amintite şi tehnicilor/instrumentelor necesare în rezolvarea impasului 
depind tot de capacitatea şi abilităţile comunicării interpersonale a părților care 
negociază. În asemenea momente se văd și calităţile negociatorului de “constructor de 
punți” către cealaltă parte (Oliver, 2006), fie printr-o exprimare de reconectare sau prin 


câştigare de timp și relansare (evaluand favorabil ceea ce s-a realizat până la acel 

moment și prospectând pozitiv efectele respectivelor realizări). Personal, consider că 
apariția unui impas în negociere trebuie văzută că o etapa neprogramată a procesului 
negocierii care solicită mai degrabă o rezolvare decât o întrerupere sau încetare a 
negocierii. Aceasta deoarece impasul poate indica o necorespunzătoare abordare 
strategică sau tactică a procesului negocierii ceea ce oferă o oportunitate de 
reconsiderare a însăși strategiei de negociere. Un negociator poate privi şi pozitiv un 
impas în negocieri, întrebându-se dacă nu cumva BATNA celeilalte părți este într- 
adevar mai bună? Ori dacă unul dintre negociatori nu a interacționat nepotrivit la 
subiectul aflat pe masă negocierii, ceea ce ar putea fi reparat printr-o comunicare 
informală? Sau dacă eventuala relaţie neproductivă a negociatorilor nu e mai bine să 
înceteze prin retragerea şi înlocuirea unuia dintre ei? Astfel de soluţii la impasul în 
negocieri pot avea efecte pozitive, desigur exceptând cazul în care impasul însuşi nu 


este o finalitate a negocierii derulate. 

Capitolul 5 
COMUNICAREA 


Subiectul comunicării în negociere este considerat de cei mai mulți oameni ca 
ceva firesc şi nu de puţine ori tinerii mei interlocutori şi colegi academici mi-au spus că 
ei stăpânesc “arta conversaţie” şi aceasta le-ar ajunge pentru a fi buni negociatori. 
Nedorind să-i antrenez într-o polemică, de obicei le recomand să citească volumul lui 
Ştefan Prutianu (2005), Antrenamentul abilităţilor de comunicare, după care-i invit la 
o “conversaţie” despre comunicarea în negociere. De altminteri, recomand tuturor celor 
interesaţi de aceasta temă amintita lucrare, unde vor găsi nenumărate detalii şi sugestii 
practice. 


[7 


5.1. Definirea comunicării în negociere 


e negocierile depind, în principal, de modul în care are loc comunicarea între negociatori 
(Rantop- Straton, 1997); 

e comunicarea este procesul stabilirii unei comuniuni sau identități de reflecţii, idei, 
concepţii între emițătorul mesajului şi receptorul mesajului prin intermediul unui canal 
de comunicare: 

- procesul în cadrul căruia se transmit şi se recepționează mesaje care conţin informația; 

- unul din principalele mijloace prin care se pot lua decizii şi se pot rezolva problemele 

specific ale unei negocieri, înţelegeri sau afaceri; 

- elementul care determină caracteristicile negocierilor, discuţiilor, înțelegerilor sau 

încheierii unei afaceri (Pistol, 1999); 

- Forsyth (2002) consideră negocierea ca o formă specială de comunicare, anume o 

comunicare persuasivă, gândită şi aplicată pentru a duce la înţelegerea între părți. 

Cox (2012) arată că fie negociatorul este un profesionist, un diplomat sau un 


manager/antreprenor, el interacționează prin diferite stiluri de comunicare, în funcție 

de caracteristicile partenerilor de negociere: unii sunt foarte direcți, alții sunt mai 
calculați şi sistematici, există persoane ezitante care caută în comunicare sensul 
încrederii, după cum sunt unele care apelează frecvent la emoţionalitate. Se aplică 
anumite stiluri de comunicare specifice şi în diferite faze ale negocierii (de ex. în etapa 
deschiderii se recomandă stilul cooperant, pe când în cea finală este bun stilul acţional 
etc.). 

După numărul de participanţi, comunicarea poate fi: 

e  bipolară (un emiţător şi un receptor); 
e  multipolară (un emițător şi mai mulţi receptori) (Sustag- Ignat, 2010). 

*Argumentarea — Adesea negocierea este văzută că o “comunicare 
interpersonală”, iar în percepția comună că un dialog, o discuţie etc. Trebuie să 
subliniem însă că ceea ce da specificitate comunicării în negociere este accentul pus pe 
argumentare, fiecare parte intenționand să-şi susțină interesul într-un mod cât mai 
convingător şi eficient => fiecare susținere de poziție la “masa verde” este un demers 
de argumentare care include trei faze principale (Popa, 2006): 

(1) prezentarea tezei proprii = enunţarea caracteristicilor ofertei; 

(2) explicarea enunţului = sublinierea aspectelor pozitive ale ofertei; 

(3) demonstrația = constând în evidenţele, probele care susţin o poziţie. 

Pentru că argumentarea să fie deplin convingătoare, negociatorul se foloseşte de 
mai multe tehnici, precum explicaţia logică, invocarea autorității, paralogică etc. 
Totodată, sunt utilizate multiple procedee argumentative (ex.demonstraţia, deducția, 
statistică, referință, comparația etc). Astfel încât, negocierea înţeleasă ca proces de 
comunicare înseamnă ştiinţa şi talentul argumentării, formularea adecvată a mesajelor 
transmise spre partenerul de negociere şi capacitatea “citirii” şi “traducerii” corecte a 


mesajelor receptate de la partenerul de negociere. 


v 


5.2. Mijloace prin care se asigură eficiența comunicării: 


e folosirea argumentelor părților aflate în negociere şi prezentarea opiniei la sfârșit, 

e sublinierea concluziilor argumentului prezentat; 

e prezentarea argumentului în același „limbaj” folosit de cealaltă parte; 

e evitarea folosirii unor anumite adjective, cum ar fi: „bun”, „rău”, „irațional”, 
„scandalos”, „necinstit” etc.; 

e evitarea folosirii generalizărilor (cuvinte ca „întotdeauna”, „niciodată”, „constant” etc.); 

e conceperea argumentelor ținând cont de auditoriu; 

e folosirea mesajelor scurte şi simple; 

e evitarea diluării argumentelor; 

e prezentarea, pentru prima dată, a argumentului cel mai puternic, pentru captarea 
interesului persoanelor implicate în dialog; 

e adresarea de întrebări deschise şi de întrebări ipotetice; 

e prezentarea argumentelor şi a întrebărilor în mod logic şi coerent; 

e încurajarea părticipării active la discuţii şi a altor membri ai echipei de negociere 
(Hiltrop- Udall, 1998). 

De reţinut: 

A) Fiecare negociator doreşte că mesajul sau să fie clar receptat de cealaltă parte; de aceea, 
când se transmite mesajul, emităţorul trebuie să ţină cont cel puţin de trei factori 
(Bogathy, 1999): (1) semantica mesajului, (2) cum percepe mesajul partenerul de 
negociere, (3) feedback direct sau semnale de feedback; 

B) În situaţia când negociatorii comunică în limba lor nativă este mai ușor să se 
argumenteze cu cuvinte simple și propoziţii scurte, dar când negociază persoane care 
au limbi native diferite e nevoie de un efort mai mare de adaptare a limbajului (Mattock, 

Ehrenborg, 2001), chiar dacă s-a convenit folosirea unei limbi internaționale, 


ex.engleză, franceză etc. 


5.3. Bariere în comunicare: 


a) Ascultarea - este cel mai frecvent conturbată de: 

e implicarea în dispute verbale care se manifestă prin angajarea interlocutorului în 
dezbaterea ideilor în stil propriu, contraargumentele sau criticile fiind foarte vehemente; 

e neglijarea subiectului sau a punctelor principale ale argumentaţiei, în favoarea 
concentrării pe anumite fapte şi detalii secundare, pierzând din vedere mesajul central. 

b) Dialogul surzilor — fiecare parte îşi susţine propria poziţie, nefiind atentă la argumentele 
celuilalt. 

c) Monologul egocentric — o parte nu-şi ascultă interlocutorul, urmărînd propriul sau 
scenariu intern. 

d) Limbajul prescriptiv — se încearcă supunerea necondiționată a interlocutorului. 

e) Ignoranţa - inițierea unei discuţii fără stăpânirea subiectului. 

f) Schimbarea subiectului. 

g) Ambiguitatea — neconcordanţa între gândurile/opiniile declarate şi comportamentul 
manifestat. 

h) Neatenţia. 

i) Prim-plan pe propria persoană. 

j) Falsul feed-back — interlocutorul lasă impreşia greşită că a înţeles mesajul comunicat. 

k) Rezistenţa la critică generează: 

- încăpățânare; 

- incapacitate de dialog; 

- lipsa încrederii în sine; 

- lipsa încrederii în ceilalți; 

- incapacitate de colaborare. 


1) Alegerea neinspirată a locului sau a momentului (Sustag-lgnat, 2010). 


5.4. Forme ale comunicării în negociere: 


Modalităţile practice prin care se asigură comunicarea, transmiterea- 
receptarea mesajelor, sunt vorbirea, scrierea şi limbajul non-verbal. 


a) Comunicarea prin vorbire: 


102 


se diferențiază în mod categoric de cea scrisă prin aceea că oferă mult mai multe 
mijloace de exprimare în faţa interlocutorului; 
asemenea formă de comunicare oferă posibilitatea de a corecta cele exprimate atunci 
când partenerii de negociere nu au înţeles mesajul, de a accentua anumite părți ale 
acestuia, de a clarifica anumite idei și de a exprimă atitudini; 
uşurinţa de exprimare orală a unui individ depinde, în principal, de personalitatea şi 
calitățile vocale ale acestuia, respectiv enunţarea şi pronunţarea; 
personalitatea în exprimare este rezultatul unor caracteristici esențiale, respectiv 
claritate, acuratețe, empaţie, sinceritate, relaxare, aparenţă, etc; 
calitățile vocale ale individului sunt rezultatul mecanismelor vorbirii, înălțimii şi 
întensității vocii, volumului și timbrului vocii, dicţiei şi accentului, vitezei de exprimare 
etc (Pistol, 1999). 
* Formele mesajelor verbale au în vedere: 
gândirea (formularea în cuvinte a ideilor); 
vorbirea (exprimarea orală propriu-zisă); 
ascultarea şi recepţionarea mesajului partenerului de negociere (Pistol, 1999). 
Forme ale comunicării verbale: 
Discuţie — dezbatere asupra unei chestiuni în vederea luării unei decizii; 
Alocuţiunea - scurtă cuvântare ocazională; 
Toastul - scurt discurs ținut cu ocazia unui eveniment; 
Conferinţa — expunere în public a opiniilor asupra unei teme; 
Dezbaterea — discuţie largă asupra unei probleme de interes general; 
Dizertaţia — expunere ştiinţifică asupra unei problem; 
Discursul — expunere oratorică făcută în faţă unui public; 
Zvonul — comunicare neoficială (Sustag- Ignat, 2010). 
Anomalii în comunicarea prin vorbire: 
debitul vorbirii prea ridicat; 
vocea defectuoasă; 


ritmul defectuos, vorbirea sacadată; 

vocea monotonă; 

substituirea cuvintelor şi a silabelor; 

alungirea pronunţiei (Sustag- Ignat, 2010). 

b) Comunicarea scrisă: 

modalitate mult mai pretențioasă de comunicare în negociere; 

exprimarea în scris necesită timp pentru dezvoltarea şi practicarea unui stil personal, 
solicitând mai multă creativitate decât vorbirea; 

cuvântul scris are o mai mare putere (Dawson, 2007); 

oamenii au tendinţa de a da o mare credibilitate poziţiei/ofertei scrise. 

Categorii de comunicări transmise prin mesaje scrise: 

cererea şi oferta; 

scrisorile şi contractele; 

curriculum vitae; 

scrisorile şi mesajele adresate celor dinafara instituției (informări, scrisori de mulţumire, 
telegrame, faxuri etc.); 

rapoarte (cu regim intern şi extern); 

norme de organizare şi de funcționare interne sau externe (Pistol, 1999). 

Avantajele comunicării orale faţă de comunicarea scrisă: 

reacţiile interlocutorului pot fi observate; 

feed-back-ul este rapid; 

pune în valoare abilitățile emiţătorului (în cazul utilizării manipulării sau persuasiunii) 
(Sustag- Ignat, 2010). 

c) Comunicarea non-verbală în negociere: 

peste 65% din comunicările dintre indivizi sunt comunicări fără cuvinte, respectiv 
comunicări non-verbale; 

ansamblul elementelor non-verbale ale comunicării (metacomunicarea) - prezintă o 


foarte mare importanţă în transmiterea mesajelor (Pistol, 1999). 


Tipuri de comunicare non-verbală: 

a) comunicarea prin ținută, poziția şi mişcarea corpului: 

- reprezintă o primă sursă de informaţii despre o persoană; 

- însoţeşte comunicarea prin cuvinte, fiind unanim acceptat faptul că expresia feţei, 
gesturile cu care este însoţită conversaţia, privirea şi modul în care este coordonată 
discuția sunt elemente sugestive care oferă informaţii perținente despre individ şi 
gândurile sale; 

b) caracteristicile fizice: 

— reprezintă surse de informații privind personalitatea unei persoane. 

c) comportamentul personal, respectiv atitudinea distantă sau familiară = modalitate 
de comunicare, prin care orice persoană dovedeşte felul în care ştie să se raporteze la 
anumite situații de comunicare. 

d) ticurile verbale: 

- sunt gesturi care însoțesc mesajele exprimate în mod verbal; 

- intonaţia — rol important în realizarea comunicării; 

- exprimarea trebuie să fie cât mai naturală, în concordanţă cu nivelul şi tipul de relații 
dintre partenerii de discuţie, de negocieri sau de afaceri. 

e) ţinuta vestimentară: 

- reprezintă o formă de comunicare cu cei din jur; 

- accesoriile vestimentare oferă anumite informaţii despre personalitatea unui individ şi 
sunt în relaţie directă cu educaţia estetică a fiecărei persoane în parte. 

f) mediul înconjurător: 

- contribuie la realizarea şi completarea comunicării în cadrul negocierilor, discuţiilor, 
afacerilor. 

g) modul de folosire a timpului: 

- reprezintă o informație utilă despre personalitatea individului; 

- punctualitatea, modul în care se organizează o întâlnire, o afacere, timpul afectat 
pentru exprimarea ideilor, timpul lăsat interlocutorului pentru argumente sau 
contraargumente - sunt mijloace prin care se pot comunica partenerului de afaceri 
informaţii ce vor fi avute în vedere în continuarea discuțiilor şi eventual încheierea unei 


afaceri. 

h) mesajele nonverbale (aranjarea în pagină a textului, modul de realizare a scrisului 
propriu-zis, alegerea cuvintelor și formulărilor potrivite, calitatea exprimării) — 
reprezintă surse de informaţie utile despre caracteristicile culturale ale partenerului de 
negociere (Pistol, 1999). 

d) Comunicarea paraverbală în negociere: 

* tonul vocii: 

- variaţii ale înălțimii sunetelor, tăria lor, rapiditatea vorbirii, calitatea vocii; 

- tonul trebuie să fie adecvat tipului de comunicare şi interlocutorilor, acesta putând fi 
un factor de echilibru şi diluare a conflictului; 

- prin alternarea tonurilor vocii se poate contracara monotonia şi se poate direcționa 
atenția ascultătorului (Sustag- Ignat, 2010). 

* polumul vocii; 

*piteza vorbirii; 

“ritmul vorbirii: 

- este dat de derularea lentă, normală sau rapidă a cuvintelor pronunţate; 

- un bun vorbitor trebuie să varieze viteza pronunțării cuvintelor în funcţie de 
conţinutul şi de importanţa generală a mesajului (Sustag-lgnat, 2010). 

* dicția: 

- se referă la articularea corectă şi completă a consoanelor şi de enunţarea clară a 
vocalelor; 

- modul de a pronunţa cuvintele, silabele şi sunetele este important în mediere, o dicție 
deficitară putând constitui o barieră în comunicare (Sustag- Ignat, 2010). 

* articularea: 

- arta de a vorbi inteligibil şi de a emite sunete potrivite folosind buzele, maxilarul, 
dinţii și limba (Sustag- Ignat, 2010). 

* accentul: 

- deţine un rol important în schimbarea înţelesului cuvintelor și inducerea de mesaje 
colaterale celui transmis prin cuvinte; 

- accentuarea are loc prin sublinierea sau amplificarea unui cuvânt cheie sau a unor 


grupuri de cuvinte (Sustag- Ignat,2010). 

* pauzele dinere cuvinte şi fraze: 

- transmit indicii atât despre intenţiile şi atitudinile discursive ale vorbitorului, cât şi 
despre stările lui afective; 

- pauzele scurte divid ideile dintr-o frază, iar cele lungi marchează sfârşitul frazelor 
(Sustag- Ignat, 2010). 

e) Comunicarea electronică (“Negocierea electronică”) 

Actualmente există o vie dezbatere şi o intensă cercetare despre avantaje/non- 
avantaje, preferințe/non-preferinţe ale comunicării tradiționale în negociere (faţă-în- 
față, la masa negocierilor) sau a comunicării intermediate de mijloacele tehnologice de 
comunicare (negocierea electronică, negocierea online). Înainte de a spune că una sau 
alta dintre amintitele căi de comunicare este mai bună sau mai puţin preferată, trebuie 
să constatăm că trăim într-o epocă în care tehnologia de comunicare/informare nu doar 
că şi-a făcut loc în viaţa noastra cotidiană, dar uneori tinde să acapareze segmente și 
modalități ale comunicării până și în interiorul familiei. lar media socială este o prezență 
atât de intensă în comunicare şi relațiile interumane încât adesea face parte din modul 
de-a ne raporta nu doar la ceilalți ci şi la noi înşine. De unde rezultă că aceste realități 
şi tendinţe marchează şi vor continua să propună schimbări şi în ceea ce privește 
desfăşurarea procesului de negociere. 

Parteneriatul nu este şi deplin realizat când se termină negocierea de constituire, 
nu este finalul drumului parcurs de parteneri. El este un alt proces care se desfășoară 
continuu, relaţia se întreține și se întărește, urmărindu-se obţinerea sinergiei care 
generează avantaje reciproce. Or, acest proces partenerial solicită interacţiune 
permanentă între parteneri. Tehnologia comunicațiilor facilitează această interacțiune 
permanentă între parteneri, comunicarea, consultarea, informarea reciprocă indiferent 
de timp sau distanţe. Ceea ce înseamnă că pentru derularea şi întărirea relației 
parteneriale, comunicarea electronică este o metodă dintre cele mai eficiente, după cum 
ea se poate dovedi foarte utilă în amplificarea relaţiei între parteneri, în efectuarea unor 
eventuale ajustări ale acordului negociat. 

Comunicarea electronică în negocieri - cu toate variantele ei existente la această 


dată - pot aduce avantaje şi dezavantaje negocierii, aşa cum o practicam până acum. 

Spre exemplu, un avantaj al negocierii via internet este că poate fi păstrată şi arhivată 
întreaga interacțiune de comunicare, ceea ce dă acces mai ușor la tot ceea ce s-a discutat. 
Prin comunicarea e-mail/internet pot fi transmise partenerului de negociere o mare 
cantitate de date, dar va lipsi reacția lui imediată la acest flux de informaţii și nu va 
putea fi constatată claritatea argumentarii, gândirii; fără o astfel de reacție, este greu de 
stabilit eficacitatea comunicării şi mai ales eventualele atitudini generate la cealaltă 
parte; nu mai poţi beneficia de şansă conversaţiilor şi interacțiunilor informale care 
contribuie mult la calitatea contextului de negociere, la perceperea corectă a sensului 
social; câteodată nuanțele contează în negocieri, fiind elemente de echilibrare (Slims, 
2006), dar în comunicarea scrisă pe e-mail exprimarea acestora este mai dificilă; fiind 
nevoit să scrii concis mesajul (“alb şi negru”) către partea cealaltă, este mai grea 
negocierea pozițională care solicită argumentare şi managementul emoţiilor; există mai 
puţine constrângeri protocolare şi poate fi mai uşor imprimată o tentă competitivă a 
negocierii (Fells, 2012); este posibilă și interpretarea greşită din partea primitorului 
mesajului, ceea ce poate genera tensiuni neașteptate; pe de altă parte, negocierea online 
nu elimină posibilitatea mistificării intențiilor expeditorului, pe seama acestuia putând 
fi puse intenţii manipulative (Craver, 2007) şi putându-i-se interpreta greşit propuneri 
corecte; totodată receptorul poate beneficia de mai mult timp pentru pregătirea mişcării 
sale ulterioare care, se poate presupune, ar urmări scopuri neoneste, astfel afectându-se 
încrederea între părțile care negociază (Rich, 2013). De aceea, apelul în negociere la 
canalul de comunicare e-mail trebuie considerat numai ca un alt mod de comunicare 
scrisă, asincron, care permite anumite caracteristici stilistice, adesea depersonalizate. 
Or, trebuie să se țină cont de faptul că negocierea este o interacțiune între părți care 
presupune raporturi personale, motiv pentru care negociatorii care optează pentru 
comunicarea electronică trebuie să muncească mai din greu şi să afecteze un timp mai 
îndelungat pentru construirea relaţiilor interpersonale. 

Negocierea prin utilizarea telefonului permite o comunicare ceva mai bună decât 
prin e-mail, deoarece prin perceperea sunetului şi tonalităților se oferă negociatorului 
posibilitatea de a înregistra anumite sensibilități ale celuilalt, fără a da însă şansa 


construcției încrederii între negociatori ca și prin întâlnirea/dialogul față-în-față; riscăm 

să nu ținem seama decât de strategia proprie și să fim repetitivi, nu neapărat în susținerea 
priorităților; poate fi creată percepția de dominare a unei părți de către cealaltă, în felul 
acesta favorizându-se abordarea competitivă. Adăugăm şi faptul că videoconferinţa este 
încă şi mai des utilizată în “negocierea electronică”, deoarece aduce și reprezentarea 
vizuală a celeilalte părți, dar menține imperfecțiuni în realizarea comunicării, îndeosebi 
ale celei non-verbale. De aceea, în cazul când e nevoie să se deruleze negocierea prin 
e-mail, se recomandă folosirea mai întâi a videoconferinţei sau telefonului pentru a 
“umaniza” comunicarea şi sensul interacțiunii sau, dacă se simte nevoia, recurgerea la 
întâlnirea față-în-faţă pentru a se crea raporturi pozitive între părțile care negociază. 
Cox (2012) crede că folosirea e-mail/internet în negocieri se recomandă în situaţiile pre- 
existentei unei relații între negociatori, când încrederea între ei este deja instalată și 
calitatea interacțiunilor în care sunt antrenați poate fi protejată de o posibilă spirală a 
interpretărilor greşite şi de o eventuala diminuare/pierdere a încrederii. 

Comunicarea electronică în negociere, parțial sau pe întreg parcusul procesului, 
este tot mai des utilizată şi aceasta solicită abilităţi suplimentare ale negociatorilor. În 
primul rând e de subliniat faptul că decizia abordării “negocieri electronice” (a 
negocierii în cyber-spaţiu, cum îi spune Volkema, 2006) necesită un alt tip de pregătire. 
Eu susţin că e nevoie chiar de un plus de pregătire! Aceasta pentru a diminua efectul 
unor presupuse dezavantaje şi pentru a fi sigur că obiectivul negocierii va fi atins. Așa, 
de exemplu, cred că se impune o foarte atentă selecție a modalităților de exprimare, a 
limbajului propriu unui context desemnat, a evitării unor interpretări neconforme țelului 
mesajului, a barării presupunerilor false etc. Negociatorul care foloseşte comunicarea 
prin e-mail trebuie să-și imagineze ce tipuri de reacţii ar putea genera celeilalte părți, 
cum ar putea obține o înțelegere de maximă acuratețe a intenţei sale; se impune să fie 
prevăzător cu eventualele critici şi cu exprimările ironice ori agresive; nu e bine să se 
insiste pe negocierea pozițională, ci pe conţinutul temei discutate şi să se ofere explicații 
plauzibile; trebuie să fie permanent atent să nu se închidă canalul de comunicare și mai 
ales să nu se stopeze oferta de alternative, ştiut fiind că prin comunicarea electronică 
negociatorul tinde să restrângă dezbaterea subiectului la ceea ce-l interesează pe el, 


adesea omiţându-se abordarea dezirabilității ambelor părți; pentru a extrage avantaj, 

este recomandabil să nu se trimită mesaje intempestive şi să se răspundă fără grabă; 
totodată să se aibă în vedere că mesajul bilateral are mai bună capacitate de convingere 
decât mesajul unilateral (Lewicki şi Hiam, 2008), îndeosebi când partenerii de 
negociere sunt foarte bine pregătiți şi experimentați. Bourelly (2007) este chiar 
categoric în recomandările despre comunicarea electronică: fără ambiguităţi, 
neutralitate, claritate şi concizie. 

Negocierea electronică se desfăşoară într-un cadru normativ dat şi de regimul 
juridic al comerţului online/electronic şi al contractului electronic (detalii la Popa, 2006: 
271-285). Contractul electronic este acel acord în care conţinutul şi modul executării au 
fost stabilite şi decise prin comunicarea electronică (inclusiv schimbul de documente), 
fiind parafat prin semnătura electronică. Legislaţia românească a transpus integral 
acquis-ul european în această materie, încă la începutul deceniului trecut, iar 
contractele electronice produc efectele contractelor care îndeplinesc condițiile 
validității juridice. 

Ținând cont de faptul că “cyber-spaţiul” şi “spaţiul virtual” devin realităţi tot mai 
des frecventate în comunicarea socială şi profesională, cred că putem presupune că 
apelul la comunicarea electronică în negocieri se va intensifica. lar construcția şi 
derularea parteneriatelor între state, grupări de state, companii mari, mijlocii şi mici, 
ONG-uri etc. vor beneficia de tehnologia comunicaţiilor, de tehnicile și mijloacele de 
comunicare pe care le va genera, atât pentru relaționarea partenerială cât şi pentru cea 
regională şi globală. Negocierea în cyber-spaţiu va fi utilizată mai ales de negociatorii 
tineri şi începători (Volkema, 2006), deoarece cealaltă parte nu le va putea vedea 
ezitările şi căutarile nervoase. Căci mediul cyber al comunicării va favoriza 
asincronismele, va oferi un timp mai îndelungat pentru reflecţie şi exprimare, va da 
posibilitate negociatorului să consulte o documentaţie extinsă şi chiar să apeleze la 
consilierea unui prieten/expert, va tempera inhibiţiile şi emoţiile, într-un cuvânt va 
depersonaliza mediul de negociere, conştientizând însă că lasă deschisă provocarea 


realizării raporturilor inter-personale, atât de necesare negocierii. 

5.5. Cultură şi negociere 


Am insistat asupra comunicării în negociere deoarece comunicarea este calea prin 
care se realizeza interacţiunea negocierii. În orice tip de negociere, fie ea internă ori 
europeană/internațională, fie socială ori de afaceri, comercială ori politico-diplomatică 
etc. valorile sunt substratul, fundamentul care explică şi susțin valabilitatea unei soluții 
negociate. Or, aceste valori le găsim în cultura organizațională, juridică, spirituală, 
religioasă, economică etc. a entității în numele căreia se negociază, dar şi a 
negociatorilor că persoane care interacționează, comunică direct. Cu atât mai important 
este rolul culturii în negocierea care urmăreşte realizarea parteneriatelor, deoarece 
satisfacerea interesului este în strânsă legatură cu valorile prezente ale partenerilor şi cu 
demersul creerii de noi valori care pot avea caracteristici culturale predominante sau 
interculturale. 

Salacuse (1998) defineşte cultura că fiind setul de caracteristici, norme, şi valori 
ale unei comunităţi care au origine şi dinamică socială. În rândul negociatorilor există 
trei opinii despre impactul culturii în procesul de negociere: 

(1) cultura nu influenţează negocierea sau are doar puţină putere să determine anumite 
comportamente şi să dea caracteristici rezultatului negocierii (în tradiția Realpolitik, 
când se urmăreşte interesul național definit de reperezentanţii statului, cultura este 
văzută că având un rol minor în rezolvarea conflictului); 

(2) alți negociatori (cred eu că majoritatea) consideră că un factor major explanatoriu al 
negocierii este cultura, dând acesteia un loc proeminent în conturarea modelelor, 
standardelor, alternativelor etc. (chiar dacă orice negociere urmărește realizarea unui 
interes, este general acceptat că interesul provine dintr-o construcție socială, direct 
asociată identităților, deci culturii); 

(3) există şi o poziţionare între 1 şi 2, apreciindu-se că puterea culturii este contextuală, 
că în anumite circumstanţe ale negocierii aceasta este mai importantă decât în altele (de 
exemplu atunci când diferenţele culturale ale părților care negociază sunt foarte mari 


ori când intensitatea conflictului este deosebit de acutizată). 

Sunt sigur că aproape toţi negociatorii sunt de acord asupra câtorva caracteristici 
culturale care pot influenţa negocierile: 

- concepţia de bază despre negocieri a părților, 

- orientarea acestora privind timpul, 

- atitudinea față de risc, 

- conduită formală şi informală în negocieri, 

- modalitatea de exprimare a procesului decizional. 

În negocierile derulate între părţi având culturi sociale diferite pot apărea 
probleme referitoare la înțelegerea corectă a unor enunţuri sau propuneri, purtând 
pecetea specificităţii culturale ori a sensului, semnificației unor gesturi, semnale (așa- 
zisă disonanţa culturală). În acest caz, chestiunea nu este doar de comunicare, ci şi de 
dificultate a ajungerii la un compromis, la o rezolvare pașnică a disputei. 

Revenind la cercetarea lui Salacuse (1998), putem constata că însuși “stilul de 
negociere”, inclusiv “stilul național de negociere” este influenţat de valorile culturale. 
De aceea, amintitul autor recomandă negociatorilor să fie familiarizați atât cu 
caracteristicile particulare culturale cât şi cu comparatismul, dar mai ales cu 
interculturalitatea. O astfel de metodă fereşte negociatorul de pericolul îndreptării facile 
către stereotipuri, îndeosebi în contextul globalizării şi al unor practici frecvente de 
afaceri. Firește că stilul de negociere mai este determinat şi de alți factori, precum 
temperament, personalitate, birocraţie, experienţa şi chiar de natura tranzacţiei ori 
complexitatea procesului de negociere. Autorul menționat consideră că cel puţin zece 
elemente care influenţează negocierile provin din caracteristicile culturale ale persoanei 
care negociază: 

- obiectivele şi scopurile negocierii (contract sau relaţie), 

- atitudinea faţă de procesul negocierii (învingător-învingător, învingător- învins), 

- stilurile personale (formal şi informal), 

- stilurile comunicării (general ori specific), 

- atitudinea față de timp, 

- emoționalitatea (sporită sau scazută), 


- forma înţelegerii (specifică sau generală), 

- modalitatea prin care se ajunge la înţelegere (de jos în sus sau de sus în jos), 

- formula de organizare/funcţionare a echipei (bazată pe lider ori consens), 

- disponibilitate pentru asumerea riscului (crescută ori joasă). 

Cunoaşterea diferenţelor culturale este în măsură să faciliteze negociatorului o 
mai bună, clară şi convingatoare comunicare cu partea cealaltă, ajută la înţelegerea şi 
interpretarea adecvată a mesajelor şi simbolisticii la care se recurge în negocieri, dar 
mai ales favorizează construcția punților care duc spre realizarea înțelegerilor comun 
acceptabile. Și subliniem faptul că nu întotdeauna diferenţele culturale se suprapun 
diferențelor de interese care trebuie rezolvate în interacțiunea negocierii, ci 
interpretările intereselor părților pot prin sensuri aparte datorită diferențelor culturale, 
fără că aceasta să însemne că nu se poate ajunge la codificarea unui sens agreat de toate 
părțile, indiferent de tabelul valorilor de la care-și inspiră acţiunile. Altfel spus, 
contextul cultural al negociatorilor şi al spațiului de negociere poate fi operaționalizat 
în negocieri (Felles, 2012), dar nu înseamnă transferul lui automat la masa negocierilor. 

Negocierile interculturale au ajuns să fie tot mai frecventate în lumea 
interdependențelor globale de astăzi și mai ales în cele care urmăresc înţelegeri 
parteneriale, bazate pe cooperarea susținută pe valori, credinţe, atitudini diferite, nu de 
puţine ori conflictuale (Gelfand, Brett, 2004). Căci nu trebuie să omitem faptul că 
majoritatea negocierilor internaţionale contemporane se realizează într-un cadru 
intercultural foarte complex în care există o conexiune directă între gândire, emoții şi 
atitudini (“Toate interacțiunile umane sunt, prin definiție, interculturale”, susține 
Forsyth, 2002: 31). Acestea sunt prezente şi când se negociază parteneriate strategice 
între state, grupări de state ori de companii/organizaţii [a se vedea recentele dezbateri 
publice şi culturale generate de negocierea parteneriatului SUA-statele din sud-estul 
Asiei (Pacific) sau parteneriatul comercial-investiţional SUA-UE, cu o mare miză 
financiară, dar mai ales geoeconomică]. Managementul diversității valorilor şi 
atitudinilor cuprinse în spaţiul interculturalității are o importanţă aparte pentru procesul 
negocierii, fiind necesară raportarea la reguli, la timp, la mediu şi acţiune, la distanța 
socială şi personală, la atitudini şi reprezentari ale relației (Stimec, 2011). Pentru că 


adesea diversitatea poate influenţa gradul şi gravitatea diferenţelor, poate contribui la 

apariţia ori escaladarea conflictualităţii, iar negociatorii sunt în faţă unor noi dificultăți 


sau, de ce nu LA a unor noi oportunități. 

Capitolul 6 
FINALIZAREA NEGOCIERILOR 


6.1. Incheierea negocierilor 


- este un moment hotărâtor în derularea procesului de negociere pe care negociatorul îl 
urmăreşte atent, după ce a primit destule informaţii despre aspiraţiile celuilalt, i-a înţeles 
pozițiile şi liniile de rezistenţă; 

- este o decizie critică pe care şi-o asumă negociatorul, aducându-și aminte de 
proiectatul sau BATNA care acum se înfăţişează că opțiune şi alternativă care are şansa 
să devină realitate => însă mişcarea finală în negociere trebuie să ducă la o înţelegere 
rezultată din cea mai bună alegere proiectată din pozițiile finale ale fiecărei părți; 

- un negociator experimentat se remarcă şi prin abilitatea de a sesiza acest moment, 
adică “atunci când s-a ajuns la nivelul maxim de distribuire a destulului” (Curry, 2000: 
159) între toate părțile; 

- echipele de negocieri implicate în realizarea unor tranzacții comerciale şi financiare 
au “specialiști în finalizare” care au misiunea să analizeze şi să prefigureze/propună 
momentul propice pentru încheierea tranzacţiei; 

Atenţionare: 

Este important să nu se cedeze tentaţiei/presiunilor de a parcurge agenda cu 
rapiditate, urmând ca anumite sau toate detaliile să fie rezolvate la finalul negocierii; 
cum “diavolul se ascunde în detalii”, încărcarea etapei finale cu astfel de chestiuni poate 
răsturna rezultatul negocierii datorită contextului modificat (“ştirilor de/din piaţă”); 
procedural pot fi elaborate şi forme intermediare ale acordului (Lempereur-Colson, 
2004), dar negociatorul urmăreşte identificarea momentului când căutarea 
soluțiilor/opţiunilor conţine rezolvarea integrală a obiectivelor negocierii. 

În general, evaluarea momentului deciderii finalizarii negocierii urmează unei 
analize a câtorva elemente din derularea negocierii (Curry, 2000): 


* epuizarea tuturor punctelor din agenda negocierii; 

* analiza impactului fiecărui punct de pe agenda; 

* studierea aspectelor tehnice şi legale ale soluţiilor convenite; 

* asigurarea că părțile implicate în negociere vor avea capacitatea de îndeplinire 

a angajamentelor asumate prin înțelegere/tranzacţie; 

* evaluarea a cât de realişti sunt termenii de timp stabiliți; 

* estimarea şi conştientizarea, de către toate părțile, a efectelor 

înțelegerii/tranzacției pe termen scurt, mediu şi lung; 

*există acordul părților asupra sensurilor date limbajului şi condiţiilor 

înțelegerii/tranzacției; 

*menţinerea încrederii unei părți față de cealaltă; 

* potenţialii semnatari ai înţelegerii negociate au autoritatea necesară pentru a 

acționa şi reprezintă voinţa părților de implementare a acordului/tranzacţiei. 

Operaţional, după ce a fost decis momentul când urmează a începe finalizarea 
negocierilor, negociatorii mai străbat câteva etape (Popa, 2006): 

= pornirea efectivă a finalizării, 

= stimularea ajungerii la acord, vizând cadrul de formalizare, 

= încheierea înţelegerii, cuprinsă în acordul formal, 

= eventuala consolidare a acordului, astfel încât să ducă la implementare rapidă 
şi eficace. 

Observaţie: 

Cei care intră într-o negociere trebuie să aibă în vedere faptul că pot să apară 
situații care impun decizia de declinare sau amânare a ajungerii la un 
acord/înţelegere/tranzacţie. În acest caz, negociatorii sunt obligaţi să aplice un 
management al riscului adecvat, astfel încât să nu apară percepția că s-a derulat doar o 
“negociere de antrenament”, iar reputaţia de negociatori serioşi, echilibraţi (persoane, 
instituţii, firme etc.) să nu fie afectată în comunitatea de afaceri, internă sau/şi 
internaţională. Nu este exclusă situaţia în care una sau mai multe părți să pună problema 
remediilor juridice, în cazul când sunt încălcate obligaţii ale negocierii contractuale sau 
apare fapta ilicită în negocierea cu rea-credinţă, cauzatoare de prejudiciu. Recurgând la 


jurisprudență, Almăşan (2013) arată că au fost reţinute drept prejudiciu faptele de 

compromitere a reputației unuia dintre parteneri (având consecinţă pierderea unor 
viitoare contracte), şansa pierdută de a ajunge la un contract cu alt partener, beneficiul 
nerealizat ca urmare a neîncheierii unui contract. 

Finalizarea negocierilor este un stadiu deosebit de sensibil pentru toți 
negociatorii. În cazul aplicării unor tactici competitive, un negociator poate fi tentat să 
prezinte ultima ofertă sub forma “aceasta sau nimic”, dar întotdeauna negociatorul 
ofertant trebuie să gândească bine forma în care o face. În primul rând ar fi necesar să 
cunoască BATNA celuilalt şi să fie sigur că oferta nu-i va fi refuzată sau că nu va primi 
o contraofertă mai promițătoare. În orice caz, dialogul finalizării se pretează și la o notă 
personală, indicând percepţia că este o soluţie rezonabilă care ar putea fi interpretată şi 
în sens cooperant, evitând elemente de îngrijorare şi proiectand o relație optimistă 
pentru viitor. În nici un caz o negociere partenerială nu s-ar putea încheia prin utilizarea 
amenințării, căci ar putea evolua spre impas şi întreruperea negocierii, iar negociatorii 
experimentați știu că folosirea amenințării la încheierea procesului ar avea costuri 
importante în implementare, inclusiv în ceea ce priveşte prestigiul personal al 
negociatorului. 

Subliniem iarăși că finalitatea unei negocieri nu este doar obținerea unei soluții, 
înțelegeri, acord convenabile, ci şi capacitatea de respectare a rezultatului obţinut, de 
implementare a acestuia. Ca atare, încheierea negocierii va insista asupra garanţiilor că 
părțile vor aplică angajamentele asumate (Prutianu, 2007), câteodată fiind nevoie şi de 
propunerea unor instrumente vizând angajarea lor. Redactarea acordului are o 
componentă formală accentuată, deoarece înţelegerea poate lua forma unui act juridic 
care precizează mijloacele prin care se realizează soluţia decisă de părți, termenii 
schimbului convenit, natura relațiilor între părți în procesul aplicării acordului şi/sau în 
caz de dezacord/conflict (Delivre, 2003). Nu este obligatoriu să existe o formă scrisă a 
acordului, decât atunci când se subliniază angajamentul faţă de obligaţiile asumate. 
Inclusiv organizarea unor ceremonii ocazionate de realizarea unei înțelegeri poate avea 


rolul de a întări angajamentul părților prin asocierea aprobării/implicării publicului. 

6.2. Negociere şi implementare 


În general, se consideră că negocierea s-a încheiat atunci când părțile au agreat 
termenii unei înțelegeri și au semnat un document care consacră respectivul aranjament. 
În înţelesul nostru, rezultatul unei negocieri nu constă doar în semnarea unui document, 
ci în valoarea creată prin implementarea înţelegerii agreate. Cu atât mai mult, o 
negociere care a avut că obiectiv creerea unui parteneriat nu se evaluează printr-o 
semnătură pusă pe un document, ci prin activitatea de realizare a parteneriatului, de 
performanţele şi valorile aduse de acesta. Harvard Business Review atrage atenţia 
asupra faptului că negociatorul care a ajuns la semnarea unui acord/contract nu este un 
simplu “deal maker”, lăsand în responsabilitatea celor care trebuie să-l implementeze 
să extragă nou-valoarea. Dimpotrivă, semnarea acordului nu este decât expresia 
angajamentului că părțile vor lucra împreună pentru creerea valorii estimate (Harvard, 
2011). 

Dacă acceptăm că negociatorul nu este un simplu “deal maker”, că el nu poate fi 
detașat de implementarea acordului, atunci înseamnă că procesul de negociere trebuie 
să includă şi etapa aşa-zisă a post-negocierii, atât în ceea ce priveşte conținutul strategiei 
de negociere cât şi întregul management al negocierii. Căci negociatorul este dator să 
afle răspunsuri și la întrebări de genul: aranjamentul va funcționa?, ce ar putea să se 
întâmple pentru ca să nu poată fi implementat?, ce resurse vor fi necesare pentru a 
îndeplini obiectivele conţinute în acord? etc. Ceea ce înseamnă că negociatorul porneşte 
în procesul de negociere având în minte nu doar scopul, ci şi rezultatul negocierii (în 
practică, acest aspect este urmărit şi de managementul organizaţiei în numele căreia se 
negociază, sprijinîndu-se etapele negocierii cu evaluările capacității de implementare a 
angajamentelor asumate de negociator). Foarte adesea, părțile care abordează 
constructiv-colaborativ negocierea, îndeosebi când se doreşte realizarea unui 
parteneriat, discută chiar pe parcursul derulării negocierii despre impactul mutual 
posibil al soluţiei pe cale de a fi convenită (adesea este încurajată consultarea 
managementului uneia sau tuturor părților, pentru o evaluare cât mai rapidă şi mai 


convingătoare). Aceasta pentru că orice aranjament convenit în negociere interesează 

toate părțile şi fiecare parte aşteaptă ca toți partenerii să-şi îndeplinească întocmai 
angajamentul, întrucât de felul cum o parte implementează sau nu un angajament poate 
să depindă realizarea altor aranjamente (de aceea, asumarea unui angajament este una 
din componentele cele mai grele pentru un negociator). Pentru aceasta, îndeosebi în 
negocierile foarte complexe ori cele pentru realizarea parteneriatelor strategice, se 
ataşează echipei de negociere şi un aşa-zis “grup de implementare” care are misiunea 
de a proiecta dinamica rezultatelor care se aşteaptă din negocieri (un astfel de 
management al procesului de negociere nu doar că menţine negociere pe o traiectorie 
viabilă, ci poate ajuta şi la întărirea/dezvoltarea relaţiei parteneriale). Pe lângă 
monitorizarea aplicării acordului, negociatorii şi respectivul grup sunt interesaţi să 
detecteze și să rezolve eventuale probleme ivite în implementare, să vină cu propuneri 
de ajustare sau chiar o posibilă renegociere. 

“Înţelegerile eficiente anticipează viitorul”, spune Geof Cox (2012). Așadar, dacă 
procesul de negociere porneşte şi cu considerarea imaginii implementării acordului la 
care s-ar putea ajunge înseamnă că s-ar putea estima costurile şi provocările generate 
de rezultatul negocierii, ceea ce ar duce la o mai mare disciplinare şi o creştere a 
responsabilizarii actorilor implicaţi în negociere, la o sporire a legitimității 
negociatorilor. Ceea ce înseamnă că procesul de negociere este unul integrător, punând 
laolaltă negociatorii, evaluatorii, managerii etc., adică toţi actorii de care depinde 


îndeplinirea cu succes a unui acord negociat. 


6.3. Raportul de negociere 


- Negocierea nu este doar un proces care se desfășoară în toate sferele de activitate 
economică, politică, socială etc. ci şi un adevărat demers de cunoaştere => această 
cunoaştere este încorporată în raportarea negocierii, facând parte din etapele 
managementului procesului negocierii şi având o utilitate deosebită atât pentru 


negociatori cât şi pentru organizaţii, instituții, firme implicate în negocieri; 

- în timpul derulării negocierilor, liderii organizațiilor sau companiilor pentru care se 
negociază sunt permanent informaţi despre felul în care decurg negocierile; 

- raportarea negocierii are şi un rol instructiv, obligând negociatorul să realizeze 
evaluări și auto-evaluări permanente, conștientizând, la fiecare mişcare/poziţionare în 
negociere, care sunt punctele tari şi punctele slabe ale echipei sale şi ale 
celeilalte/celorlalte părți => sunt de aceeaşi părere cu Stimec (2011: 116) care consideră 
că “fiecare negociere poate fi o experiență constructivă în arta negocierii”; 

- în cazul desfășurării unei negocieri de durată, este bine să se redacteze rezumate 
zilnice; acestea ajută la menţinerea preciziei şi rigurozităţii pe tot traseul urmat de 
negociere şi la evaluările de etapă, ceea ce ajută la emiterea unor recomandări pentru 
etapele viitoare; 

- îndeosebi când se negociază în echipă, sunt de acord cu Mousli (2003) că imediat după 
încheierea negocierii să se organizeze un debriefing pentru colectarea în cadrul comun 
a observaţiilor membrilor echipei, proiectarea acțiunilor imediate ale acelorași 
componenți, ca şi sugestii “la cald” despre optimizarea implementării acordului 
convenit, pornind tocmai de la experiența încheiată şi recomandările tuturor 
partenerilor; 

- întrucât raportul final de negociere trebuie să conţină aspectele majore ale procesului 
negocierii, dar şi multe detalii, documentul poate ajunge la un volum apreciabil, motiv 
pentru care se recomandă şi redactarea unui rezumat executiv, rezumatul, destinat 
liderilor interesaţi ai organizaţiei/companiei care a fost parte în negociere, prezintă doar 
viziunea de ansamblu a desfăşurării procesului negocierii, o trecere în revistă a etapelor 


acestuia, analiza rezultatelor acordului/înţelegerii şi o recomandare generală. 

Capitolul 7 
STUDII DE CAZ 


În acest volum am prezentat unele aspecte teoretice şi practice ale negocierii, 
concentrându-ne pe exemplificări şi trimiteri către negocierile care aveau că obiectiv 
realizarea de parteneriate. Urmând metodele şcolilor de negocieri de la mai multe 
Universităţi din Europa, S.U.A. şi Asia am propus cursanților nostri să participe la 
câteva exerciții şi simulări de negocieri, pe baza unor studii de caz, pentru a-şi valida 
cunoştintele despre negocieri, dar mai ales pentru a-şi verifica aptitudinile şi abilitățile 
de a negocia. 

Am deschis prezentarea de cazuri prin expunerea principiilor de negociere pentru 
negocierile de aderare la Uniunea Europeană (cazul României, 15 febr. 2000). Aceste 
principii sunt preluate întocmai din documentul “Conference on Accession to the 
European Union, CONF-RO 2/00, Brussels, 15 Febr. 2000, General EU Position”. 
Considerăm negocierile de aderare la Uniunea Europeană ca fiind unele dintre cele mai 
complexe negocieri care au scopul construirii de parteneriate. 

În continuare aducem în prim plan câteva studii de caz despre negocieri de tip win- 
win şi parteneriale, din domeniile afacerilor, comerciale, sociale, politico-diplomatice 
pentru a ilustra cu puterea faptelor (negocieri care s-au întamplat) utilitatea apelului 
actorilor economici, financiari, manageriali, lideri politici şi statali etc. la negociere 
pentru a decide eficient şi a rezolva dispute și conflicte între părți. 

Am redat sursele studiilor de caz prezentate şi le-am organizat după un cadru 
“standard” pentru că cititorul să poată face mai uşor asocieri și comparații din care să 
extragă învățaminte şi, de ce nu?, impulsuri pentru a se încumeta la practicarea 


negocierii. 


7.1. PRINCIPIILE NEGOCIERII 


121 


Conferinţa pentru Aderare la Uniunea Europeană Bruxelles, 8 
Februarie 2000 

- România — CONF-RO 
2/00 


(za) 


B. BAZELE DE NEGOCIERE: PRINCIPII 


18. Permiteţi-mi să mă refer acum la conţinutul specific al negocierilor de aderare și să 
expun propunerea nostră de continuare a acestora. După cum am indicat deja, aderarea 
implică acceptarea totală a actualelor şi potențialelor drepturi şi obligaţii atașate 
sistemului Uniunii şi cadrului instituțional, cunoscute sub numele de acquis al Uniunii. 
Mai mult, aderarea presupune implementarea efectivă a întregului acquis, ceea ce 
presupune, în particular, stabilirea unei administrații publice eficiente şi solide. Acquis- 
ul este într-o continuă evoluţie şi include: 

- conținutul, principiile şi obiectivele politice ale Tratatelor (incluzându- 
le si pe acelea care ar putea rezulta din Conferinţa Interguvernamentală 
cu privire la reforma instituțională); 

- legislația adoptată în temeiul Tratatelor şi jurisprudenţei Curţii de 
Justiţie; 

- declarații şi rezoluţii adoptate în cadrul Uniunii; 

- strategiile comune, acţiunile comune, pozițiile comune, declaraţiile, 
concluziile şi alte acte din cadrul politicii externe şi de securitate 
comună; 

- acțiuni comune, poziţii comune, decizii-cadru, convențiile semnate, 
rezoluţii, declarații şi alte acte convenite în cadrul domeniului justiției 


şi afacerilor interne; 

- acordurile internaţionale încheiate de Comunitate şi acordurile 
încheiate între ele de către Statele Membre, cu privire la activitățile 

Uniunii. 
19. Drepturile şi obligațiile rezultate, pe care toate statele care solicită aderarea vor 
trebui să le respecte ca State Membre, acoperă un spectru larg, incluzând libera 
circulație a bunurilor, serviciilor, capitalului și persoanelor, precum este prevăzut în 
Tratatul Comunităţii Europene. Mai mult, acestea implică încetarea oricăror acorduri 
bilaterale existente între stat şi Comunitate, şi a tuturor celorlalte acorduri internaționale 


care sunt incompatibile cu obligațiile de membru. 


Acquis-ul include, de asemenea, toate angajamentele asumate în cadrul politicilor 
promovate de Uniune în plan extern. Vi se va cere să acceptați Politica Comercială 
Comună. Veţi deveni, de asemenea, membru al Spaţiului Economic European. Uniunea 
a încheiat acorduri de lungă durată cu vecinii săi mediteraneeni şi, în prezent, dezvoltă 
în continuare un număr din aceste acorduri. În acest sens, o uniune vamală cu Turcia a 
intrat în vigoare la data de 31 decembrie 1995. Uniunea a dezvoltat o nouă serie de 
acorduri cu parteneri în Europa de Est și Asia Centrală. În acest context, Uniunea acordă 
importanţă sporită relaţiilor sale cu Rusia şi Ucraina. Mai mult decât atât, relaţiile cu 


țările din Europa de Sud-Est au fost intensificate. 


Uniunea are relații specifice cu Statele Unite ale Americii, Canada, Japonia şi Australia. 
Există o serie de acorduri cu ţările din America Latină şi Asia şi noi acorduri sunt în 
curs de negociere. Uniunea are un proiect în cadrul Sistemului de Preferinte 
Generalizate, în beneficiul ţărilor în curs de dezvoltare şi, prin Convenţia de la Lomé, 


un sistem cuprinzător de relații cu statele din Africa, Caraibe și Pacific. 


Vi se va cere să vă asumaţi toate obligaţiile Comunităţii şi ale Statelor Membre în aceste 


domenii, inclusiv cea de a contribui la Fondul European de Dezvoltare. 


Această listă nu este exhaustivă. 

20. Aş dori să subliniez, de asemenea, faptul că, având în vedere principiul de acceptare 
integrală a acquis-ului", orice dispoziţii ale Acordului European neconforme cu acquis- 


ul nu vor putea fi considerate ca precedente în cadrul negocierilor de aderare. 


21. Acum aş dori să expun abordarea noastră în ceea ce priveşte Politica Externă şi de 
Securitate Comună, Justiţie şi Afaceri Interne, astfel cum rezultă din Tratatul de la 


Amsterdam. 


22. În ceea ce priveşte Politica Externă şi de Securitate, principiile care se vor aplica 
vor fi următoarele: 

- extinderea ar trebui să consolideze coerenţa internă a Uniunii şi capacitatea sa de 
acționa în mod eficient în domeniul politicii externe şi de securitate şi de a îndeplini 
obiectivele sale; 

- de la data aderării, trebuie să fiți capabili să participaţi activ şi pe deplin la Politica 
Externă şi de Securitate Comună (PESC), definită în Tratatul privind Uniunea 
Europeană şi modificată de Tratatul de la Amsterdam, în special în ceea ce privește 
obiectivul său de dezvoltare şi consolidarea a democraţiei şi a statului de drept, de 
respectare a drepturilor omului şi a libertăţilor fundamentale; 

- în momentul aderării, toate obiectivele şi prevederile Tratatelor, precum şi declaraţiile 
relevante ataşate acestora, trebuie acceptate în întreaga lor deplinătate şi fără excepţii; 
- ar trebui să fiți pregătiţi şi capabil să susțineţi activ acquis-ul aferent PESC al Uniunii, 


aflat în vigoare la data aderării. 


23. În ceea ce priveşte Justiţia şi Afacerile Interne, aderarea la Uniunea Europeană va 
atrage după sine: 

a) acceptarea în totalitate, la momentul aderării, a dispoziţiilor din domeniul Justiţie și 
Afaceri Interne şi a practicilor concepute pentru ca acestea să producă efecte, din 


Tratatul privind Uniunea Europeană (în special Titlul VI) şi Tratatul de instituire a 

Comunităţii Economice Europene (în special titlul IV), cu amendamentele introduse, în 


fiecare caz, de către Tratatul de la Amsterdam. 


b) în temeiul convențiilor şi instrumentelor din domemiul Justiţie şi Afaceri Interne, 
care sunt inseparabile în realizarea obiectivelor Tratatului privind Uniunea Europeană 
şi ale Tratatului de instituire a Comunităţii Economice Europene, cu amendamentele 
introduse, în fiecare caz, de către Tratatul de la Amsterdam, precum și pe baza celor 
întocmite de către Consiliu, în temeiul articolului 34 din Tratatul privind Uniunea 
Europeană, ca urmare a intrării în vigoare a Tratatului de la Amsterdam, inclusiv a 
creării Europol: 

- angajarea de a subscrie la prevederile care au fost elaborate de către Consiliu sau la 
cele semnate de, sau la cele înaintate în vederea semnării spre Statele Membre, până la 
data aderării dumneavoastra la Uniune; 

- acceptarea, în raport cu prevederile aflate în curs de negociere, a punctele care au fost 
convenite de cei Cincisprezece sau de Consiliu, la data aderării dumneavoastră la 
Uniune, iar participând la negocierile ulterioare din cadrul Uniunii, numai acele puncte 


care urmează a fi hotărâte. 


c) acceptarea aderării la acțiunile comune, pozițiile comune adoptate de Consiliu şi 
rezoluțiile, deciziile şi declaraţiile adoptate de cei Cincisprezece sau de către Consiliu 
în domeniul Justiţiei şi Afacerilor Interne și acceptarea, în raport cu cele în curs de 
examinare, a punctelor care au fost convenite de către cei Cincisprezece sau de Consiliu 
la data aderării dumneavoastra la Uniune, iar participând la deliberările ulterioare, 


numai acele puncte care urmează a fi hotărâte. 


d) introducerea unor măsuri administrative şi de altă natură, cum ar fi cele deja adoptate 
de cei Cincisprezece sau de către Consiliu, astfel încât să se asigure o cooperare strânsă 
între instituţiile şi organizațiile Statelor Membre din domeniul Justiţiei şi Afacerilor 


Interne, necesară pentru punerea în aplicare a acquis-ului; 

e) aducerea instituţiilor, sistemelor de management şi a măsurilor administrative la 
standardele Uniunii, în vederea punerii în aplicare în mod eficient a acguis-ului, şi 
adoptarea în mod special a măsurilor referitoare la controalele la frontierele externe, 
azil şi imigrație, precum şi a măsurilor de prevenire şi combatere a criminalității 


organizate, terorismului şi a traficului ilicit de droguri. 


Odată cu intrarea în vigoare a Tratatului de la Amsterdam, la 1 mai 1999, acquis-ul 
Schengen, inclusiv clauza de salvgardare şi mecanismele de implementare prevăzute în 
Acordul Schengen, este integrat cadrului Uniunii Europene. Înaintea ridicării 
controlului vizelor persoanelor la frontierele interne, va trebui să dispuneți condiţiile și 


procedurile aplicate cooperării Schengen. 


24. In plus, în conformitate cu concluziile Consiliului European de la Copenhaga, 
Uniunea ar trebui să aibă capacitatea de a absorbi noi membri, menţinând în același 


timp ritmul de integrare europeană. 


25. Extinderea ar trebui să consolideze procesul de creație continuă și integrare în care 
Uniunea şi statele sale membre sunt angajate. Ar trebui să fie depuse toate eforturile în 
vederea asigurării că structurile instituționale ale Uniunii nu sunt slăbite sau diluate, sau 
capacitatea sa de acţiune redusă. În acest sens, Uniunea s-a angajat să depună toate 
eforturile pentru a finaliza Conferinţa  Interguvernamentală privind reforma 


instituțională, până în decembrie 2000, care va fi urmată de ratificare. 


26. Acceptarea acestor drepturi şi obligații pot conduce la modificări tehnice, precum 
şi în mod excepțional la măsurile tranzitorii non-permanente, care urmează să fie 
definite în cadrul negocierilor de aderare. Astfel de cereri, referitoare la orice tip de 
măsuri tranzitorii, vor fi limitate în timp și în domeniu de aplicare, fiind însoțite de un 
plan cu etape clar definite pentru aplicarea acguis-ului. Ele nu trebuie să implice 


modificări ale regulilor sau politicilor Uniunii, să perturbe buna lor funcționare sau să 

conducă la denaturări semnificative ale concurenţei. In acest sens, trebuie să fie luate în 


considerare interesele Uniunii, ale ţării şi celorlalte state candidate. 


27. Negocierile, purtate separat, vor fi efectuate pe baza aceloraşi principii și criterii 
aplicate negocierilor cu ceilalți candidaţi, stabilite de Consiliul European de la Helsinki. 
Progresul procesului de negociere va depinde de situaţia individuală a fiecărui candidat. 
Preşedinţia sau Comisia, după caz, va menţine Consiliul informat pe deplin, astfel încât 
acesta să poată revizui periodic situația. Nu este obligatoriu ca progresul şi încheierea 
negocierilor cu fiecare stat candidat să aibă loc în paralel. Uniunea va decide, la rândul 
ei, la momentul oportun, dacă au fost indeplinite condiţiile pentru încheierea 


negocierilor. 


28. Progresul individual în cadrul procesului de pregătire pentru aderare va contribui, 
într-un cadru de convergenţă economică şi socială, la dezvoltarea negocierilor, luând în 
cont: 

- criteriile Copenhaga și Madrid, care stabilesc următoarele cerințe pentru dobândirea 


calității de membru: 


* stabilitatea instituţiilor care garantează democraţia, statul de drept, 
respectarea drepturilor omului şi protecția minorităţilor; 

* existenţa unei economii de piaţă funcţionale, precum şi capacitatea de a 
face faţă presiunilor concurențiale şi forţelor pieţei din cadrul Uniunii; 

* capacitatea de a-şi asuma obligaţiile de membru, inclusiv aderarea la 
obiectivele uniunii politice, economice şi monetare; 

* capacitatea administrativă de a aplica în mod eficient şi de a implementa 


acquis-ul; 


- importanţa unor standarde ridicate de securitate nucleară și a unui nivel 
ridicat de 


protecție a mediului; 

- angajamentul de a soluţiona toate litigiile frontaliere în cadrul 
procedurilor prevăzute în Pactul de Stabilitate sau prin intermediul altor 
metode de soluționare a litigiilor, prevăzute în Carta Naţiunilor Unite, 
inclusiv competenţa obligatorie, în prealabil, a Curţii Internaţionale de 


Justiţie; 


- îndeplinirea obligaţiilor în conformitate cu Acordul European, precum 
şi punerea în aplicare a Parteneriatului pentru Aderare, inclusiv 


priorităţile intermediare prevăzute în acesta. 


29. În plus, va fi de asemenea necesar, în cadrul politicilor faţă de ţările terţe şi în cadrul 
organizaţiilor internaționale, în special al Organizaţiei Mondiale a Comerțului, să vă 
aliniați progresiv, în perspectiva aderării, la politicile și pozițiile adoptate de 


Comunitate şi statele sale membre. 


30. In cele din urmă, prin prezența dumneavoastră aici acceptați principiul că cererea 
dumneavoastră face parte din procesul de aderare, aşa cum este definit de către Consiliul 


European de la Luxemburg şi Helsinki. 


31. Aceasta constituie poziţia Uniunii Europene în acest stadiu, în cadrul procedurilor 


noastre. 

C. ORGANIZARE ȘI PROCEDURĂ 

32. Vă sugerez ca reprezentanţii noştri să se întâlnească în timp util pentru a conveni 
asupra detaliilor specifice ale procedurii de negociere. Procedura de şi organizarea 


negocierilor ce urmează să fie convenite cu dumneavoastra este prevăzută în Anexele 


la Anexă. 

33. Provocarea extinderii este mare. Dar la fel sunt şi oportunitățile. Credem că succesul 
va aduce un nou dinamism Uniunii și va consolida rolul său ca o arie de stabilitate și 
prosperitate, în beneficiul tuturor cetățenilor, atât ai Europei cât și ai întregii lumi. 
Recunoaştem că împărtăşiți voința noastră politică de a progresa şi suntem încrezători 
că negocierile pe care le începem, împreună, astăzi, vor duce la o concluzie de succes. 
Şi nu poate exista nici o îndoială că succesul în eforturile noastre este un imperativ 
pentru toţi. În această privinţă, depinde de dumneavostra să continuati să profitaţi 
deplin de Strategia de Pre-aderare, cu scopul de a face progrese rapide pe calea trasată 
în vederea aderării. La rândul ei, Uniunea Europeană a reiterat angajamentul de a 


sprijini deplin eforturile dumneavoastra. 

Anexa | la ANEXĂ 


PROCEDURA PENTRU ȘI DE ORGANIZARE A NEGOCIERILOR 


1. Preşedinţie 


In conformitate cu practica în negocierile bilaterale dintre două delegaţii, fiecare 
condusă de un șef, problema alegerii unui preşedinte al Conferinţei nu se pune în 


discuţie. 


Activitatea practică implicată în sesiunile de prezidare a reuniunilor va fi efectuată de 


către şeful delegaţiei Uniunii, în calitatea sa de şef al delegaţiei gazdă. 


2. Frecvența reuniunilor la nivel ministerial şi la level de reprezentanți - crearea 
grupurilor de lucru 


Se preconizează că ar trebui să existe cel puțin o reuniune într-o perioadă de şase luni, 
la nivel ministerial şi de reprezentanti, înțtelegându-se că frecvenţa poate fi ajustată, dacă 


acest lucru va fi necesar. 


Negocierile vor rămâne concentrate la nivel ministerial şi de reprezentanţi. Înființarea 
de grupuri de lucru nu ar trebui să fie avută în vedere, cu excepția îndeplinirii cerințelor 
obiective ale negocierilor. Orice astfel de grupuri de lucru vor funcționa sub autoritatea 
reprezentanților, pe baza termenilor de referință expliciţi şi în conformitate cu un anumit 


calendar. 
3. Locul reuniunilor 


Reuniunile vor avea loc la Bruxelles, exceptând lunile aprilie, iunie şi octombrie, când 


reuniunile ministeriale vor avea loc la Luxemburg. 


130 


4. 


Organizarea 


(a) Secretariatul 

Servicii de secretariat pentru conferință vor fi furnizate, sub autoritatea 
Secretarului General al Consiliului Uniunii Europene sau a 
reprezentantului său, de o echipă formată din oficiali ai Secretariatului 


General al Consiliului şi funcționari numiți de delegația României. 


(b)Cheltuielile de functionare ale Conferintei 
Fiecare parte va suporta propriile cheltuielile de deplasare şi de 
şedere, precum şi salariile personalului care este pus la dispoziția 


Secretariatului. 


Cheltuielile de funcționare a Conferinţei (chirii, mobilier de birou şi 
consumabile, telecomunicaţii, interpretariat, traducere, personal 
auxiliar recrutat pentru Conferința, etc.) vor fi achitate prin 
avansurile făcute de Consiliul Uniunii Europene. 

Aceste cheltuieli vor fi introduse în bugetul Consiliului sub titlul de 


buget special. 
Secretariatul General al Consiliului va prezenta un raport anual de 
gestiune financiară la Conferința privind cheltuielile de operare. 


Aceste cheltuieli vor fi împărtite între participanți, în conformitate 


cu procedurile care urmează să fie stabilite de comun acord. 


(c) Pregătirea documentelor pentru reuniune 


Fără a aduce atingere altor documente speciale pe care Secretariatul 


ar putea fi solicitat să le elaboreze, au fost adoptate următoarele 

acorduri cu menţiunea că acestea ar putea, dacă este necesar, să fie 


modificate în funcție de experienţa dobândită: 


(i) _ Reuniunile ministeriale 


- Pregătirea, după fiecare reuniune, a unui rezumat al 
concluziilor, va fi realizată de către reprezentanţi, pe baza 
unui proiect realizat de Secretariat, şi va fi prezentat 


următoarei reuniuni ministeriale pentru aprobarea oficială. 


- Discuţiile avute în cadrul întâlnirilor ministeriale, 
întregistrate pe casetă, vor fi păstrate în arhiva Secratariatului, 
unde pot fi consultate în cazul unui litigiu cu privire la 


interpretarea unei decizii. 


(i) Reuniunile la nivel de reprezentanți 


- Pregătirea unui rezumat al concluziilor după fiecare 


reuniune; 
- Pregătirea de rapoarte de prezentare la reuniunile 


ministeriale, pe baza proiectelor propuse de Secretariatul de 


Conferinţa. 


(iii) Grupurile de lucru 


- Pregătirea de rapoarte pentru reprezentanți, pe baza 


proiectelor propuse de Secretariatul de Conferinţă. 

Anexa 2 la ANEXĂ 


Lista preliminară orientativă a titlurilor capitolelor 


(Notă: Această listă nu aduce în nici un fel atingere deciziilor care trebuie luate într-un stadiu 


adecvat în cadrul negocierilor, cu privire la ordinea în care subiectele vor fi abordate) 


Libera circulaţie a mărfurilor 
Libera circulaţie a persoanelor 
Libera circulaţie a serviciilor 
Libera circulaţie a capitalurilor 
Drepturile societăților comerciale 
Politica în domeniul concurenței 
Agricultură 


Pescuit 


O DO ON Ar e 0 ala ae 


Politica în domeniul transportului 
10.Fiscalitate 

11.Uniunea economică și monetară 

12.Statisuci 

13.Politica socială şi de ocupare 

14.Energie 

15.Politică industrială 

16. Întreprinderile mici și mijlocii 

17.Știinţă şi cercetare 

18.Educaţie şi formare profesională 

19. Tehnologia informației şi telecomunicaţiilor 
20. Politica în domeniul audiovizualului şi culturii 
21.Politica regională şi coordonarea instrumentelor structurale 
22.Mediu 


23. Consumatori şi protecția sănătății 

24. Cooperarea în domeniul justiției și afaceri interne 


25.Uniunea vamală 


26.Relaţii externe 


27.Politica Externă și de Securitate Comună 


28.Controlul fiscal 


29.Dispoziţii financiare şi bugetare 


30. Instituţii 
31.Altele. 


7.2. NEGOCIERI DE AFACERI 


a. Negocierile ITICA Consult 


Negocierile ITICA Consult 


Sursa: http://iuica.com/wp-content/uploads/2012/03/ltica-Case-Study-C105- 
FTSESO-Agriculture-business-S AP-negotiation.pdf 


Obiectiv 


ltica a negociat termenii documentelor puse la dispoziţie de 
furnizor, cu scopul de a îndeplini necesitățile clientului, 
partenerului din Joint Venture şi furnizorului. 

Documentaţia pe baza căreia se realizează negocierea 
vizează contractul pentru licența de software, contractul 


pentru implementarea serviciilor şi un Acord de Mentenanţă. 


Părţi implicate 


Itica Consult este lider de tehnologie în software business 
management. 

Clientul este o filială a companiei FISE 50 şi operează în 
domeniul industriei şi agriculturii, fiind lider de piaţă în Marea 


Britanie în sectoarele de business şi agricultură în care operează. 


Derularea 
negocierii 


contractului 


Itica a propus un Contract Cadru pe baza bunelor practice și 
expertizei rezultate din anii de furnizare a serviciilor de IT în 


industrii diverse. 

Contractul Cadru se adaptează oricărei industrii şi servicii IT care 
cuprinde următoarele elemente esenţiale: 

—  Guvernanţă 

—  Furnizabile 

— Service Management 

— Preţul 

— Termenii comerciali. 
Itica a revizuit documentele inițiale şi Contractul Cadru pentru a 
identifica punctele cheie ale negocierii, prioritizate prin 


consultare cu clientul. 


Puncte 


negocierii 


ale 


Puncte tari şi slabe ale clientului; 
Puncte tari ale furnizorului 

Cel mai bun rezultat al clientului 
Cel mai bun rezultat al furnizorului 
Rezultatul aşteptat de cele două părți 
Temele negocierii 

Riscuri 


Rezultate actuale reciproc avantajoase 


Rezultate 


Negocierea a reprezentat un succes pentru cele două părți, 
realizându-se acordul pentru următoarele elemente: 

e Preţ fix pentru implementare 

e Furnizabile clar stabilite 


e Proiectul furnizat în conformitate cu bugetul stabilit. 


b. Renegocierea unui contract cu guvernul chilian 


Negociere de business: Renegocierea unui contract cu guvernul chilian 

Deşi a început negocierile de pe o poziţie neavantajoasă, cu un BATNA slab, 


compania americană Kennecott a reuşit să întoarcă lucrurile în favoarea sa, 


printr-o ofertă „de nerefuzat” făcută guvernului chilian. 


Context: 


În 1960, Kennecott, o companie americană, se pregătea să 
demareze negocierile cu privire la contractul semnat cu 
guvernul chilian, în privinţa minei sale de cupru El Teniente. 
La momentul respectiv, BATNA-ul chilian apărea ca fiind 
deosebit de puternic, guvernul având politici foarte solide 
împotriva administrării resurselor sale de către străini. 
Guvernul chilian era în măsură să îşi impună propriii termeni 
financiari, oricât de duri, având opţiunea de a refuza să ia 
parte la negocieri, expulzând pur şi simplu compania 
Kennecott din Chile şi expropriind mina în ansamblul ei. 
Chile îşi avea propriii experţi capabili să administreze şi să 


opereze mina precum şi să proceseze resursele obținute. 


Obiectivul 


negocierii: 


Kennecott se afla în postura de a accepta clauzele contractuale 
impuse de guvernul chilian sau a se vedea expropriată —> situația 


se cerea remediată. 


Descrierea 


negocierilor: 


Dându-şi seama că propria BATNA era slabă, conducerea 
Kennecott a venit cu o soluţie foarte ingenioasă, care a sfârşit 
prin fragilizarea poziţiei chiliene, ameliorându-şi, în acelaşi 
timp, BATNA prin crearea de valoare adăugată pentru 


ambele părţi. 


Propunerea înaintată de Kennecott a cuprins următoarele şase 


puncte strategice care au schimbat regulile jocului: 


1. Propunerea companiei Kennecott era aceea de a vinde 
majoritatea actiunilor operațiunii miniere detinute la El 


Teneinte guvernului chilian. 

2: 


Dându-şi seama că Chile nu dorea să vadă fondurile 
aferente vânzărilor îndreptându-se înspre băncile 
americane, Kennecott s-a oferit să folosească aceste 
fonduri în vederea finanțării extinderii operațiunii miniere. 
Acest lucru i-a permis statului chilian să îşi protejeze 
interesele naționale, revenindu-i, de asemenea, câştiguri 
mai mari de pe urma viitoarelor profituri. Partenerii erau 
acum în măsură să negocieze şi să stabilească un acord 


reciproc acceptabil. 


. Mai apoi, Kennecott a convins guvernul chilian să 


garanteze împrumutul astfel primit şi să supună garanția 


legilor statului New York. 


. Ulterior, un număr cât mai mare cu putință din activele 


companiei au fost asigurate în SUA împotriva unei 


eventuale exproprieri. 


. Kennecott a negociat mai apoi ca producția de cupru 


rezultată de pe urma extinderii să fie vândută exclusiv 
clienților săi din Europa şi America de Nord. 

Ultima propunere viza dreptul de colectare a veniturilor 
rezultate de pe urma acestor noi contracte care urma să 
revină unui consorțiu de instituții din Japonia, Statele Unite 


ale Americii şi Europa. 


Atingerea 


obiectivelor: 


Măsurile adoptate au permis o mai mare diversificare a vadului 
comercial al companiei şi al partenerilor acesteia. În viitoarele 
negocieri, acest lucru urma să implice prezenţa la discuţii a unui 
număr mai mare de părţi interesate (negocieri multipartite), 
Kennecott nemaifiind silită să negocieze pe cont propriu. Multe 
dintre aceste părți externe urmau să se angajeze în numeroase alte 


negocieri separate cu guvernul chilian, reducând astfel influenţa 

guvernului Chile în următoarele renegocieri. De asemenea, 
negociatorii în domeniul ipotecar din Chile nu se vor mai bucura 
de la fel de multă flexibilitate în renegocierea contractelor lor prin 


dictarea schimbării regulilor jocului. 


Nu în ultimul rând, datorită asigurărilor obținute de amintita 
companie, chiar şi în situația eşuării negocierilor, Kennecott 
reuşea să îşi protejeze o bună parte a intereselor, daca Chile ar fi 
decis exproprierea minei de cupru. Dincolo de acest aspect, 
Kennecott avea acum posibilitatea de a face apel la aliaţii săi, în 


caz de nevoie. 


Într-adevăr, mina a fost expropriată de către statul chilian, câțiva 
ani mai târziu, însă Kennecott se afla într-o postură mult mai 
favorabilă decât la începutul renegocierii contractului. Kennecott 
şi-a îmbunătăţit BATNA făcându-le chilienilor o ofertă de 


nerefuzat precum şi adoptând, în acelaşi timp, măsuri de 


precauţie în cazul unui eşec al negocierilor. 


7.3. NEGOCIERI COMERCIALE 


a. „Războiul bananelor” între Uniunea Europeană şi ţările Latino-Americane 


(1975-2009) 


Surse: 


e http://ase.md/-crei/files/calancea.pdf 
e http://www.zf.ro/companii/razboiul-bananelor-una-dintre-cele-mai-vechi- 
dispute- ale-ue-se-incheie-dupa-20-de-ani- 10285453 

e http://www.euractiv.ro/uniunea- 
europeana/articles%7Cdisplay Article/articlelD_19005/S-a-incheiat- 
'razboiul-bananelor'-cea-mai-lunga-disputa-comerciala.html 


Context 


Din 1975, toate ţările din Caraibe au beneficiat de tratamentul 
preferențial pentru exporturile de banane în UE, pentru a ajuta 
fostele colonii ale unor state europene să se dezvolte 
independent. 

Această înţelegere a afectat competitorii din America Latină, 
care furnizau banane pe piaţa europeană la preţuri mult mai mici. 
În 1990, cancelarul Germaniei, Helmut Kohl a promis că va 
încerca să liberalizeze importurile. Germania a oferit astfel o 
piaţă liberă bananelor din America Latină. 

Pe de altă parte, Spania şi Marea Britanie doreau sa îşi susțină 
fostele coloniile prin realizarea exporturilor fără taxe. 

Grupurile de interese au susținut la Organizaţia Mondială a 
Comerţului că tarifele impuse de Uniunea Europeană le ruinează 
afacerile, iar în 1999 OMC a permis SUA să impună tarife 
punitive pentru importurile din Uniunea Europeană. În 2000, 


OMC a permis şi Ecuadorului să impună tarife punitive. 


Părțile 


implicate 


Uniunea Europeană şi ţările latino — americane: Brazilia, 
Columbia, Costa Rica, Ecuador, Guatemala, Honduras, Mexic, 
Nicaragua, Panama şi Venezuela. 

Statele Unite ale Americii: companiile multinaționale care 
distribuie şi cultivă banane pe plantaţii din America Latină au 
sediul în SUA. După intrarea în vigoare a tarifelor impuse de UE 
pentru bananele importate din America Latină, companiile au 
înregistrat pierderi, preţurile per acțiune au scăzut => 


Companiile au acuzat restricţiile impuse de UE. 

Derularea 


negocierii 


Exportatorii din ţările latino-americane au protestat de-a lungul 
timpului față de tarifele impuse de UE, care protejau micii 
producători din fostele colonii ale unor state europene din Africa 
şi Insulele Caraibe. 

În 2005, UE a propus o revizuire a taxei pe tona de banane, în 
scădere de la 230 de euro pe tonă la 187 de euro pe tonă. 

UE a depus o plângere la OMC, susţinând că America Latină nu 
a venit cu nicio contraofertă şi a solicitat doar să nu mai existe 
nici un tarif. 

OMC nu a dat câştig de cauză Uniunii Europene, iar țările din 


America Latină au făcut din nou plângere la OMC, în 2007. 


Rezultat 


Uniunea Europeană şi ţările latino-americane au semnat un acord 
care încheie oficial “războiul comercial al bananelor”, care se 
disputa de 20 de ani în cadrul instanţelor OMC. 

Un acord iniţial a fost semnat în 2009, în urma căruia UE a redus 
taxele vamale pentru bananele provenite din America Latină. 
Preşedintele OMC, Pascal Lamy a numit încheierea acordului 
„un adevărat moment istoric”. 

Înțelegerea din 2009 prevedea ca UE să reducă taxele pe 
bananele importate de la 176 de euro la 114 euro pe tonă în 
decursul a 8 ani. 

Pactul încheia o foarte lungă dispută comercială şi a înlăturat 
un potenţial obstacol din calea rundei Doha, prin care OMC 
a încercat să ajungă la un acord pentru un comerţ global. 
UE urma sa ajute cu aproximativ 200 de milioane de euro 
crescătorii de banane din anumite ţări din Africa, Caraibe şi 
Pacific. 

Aceste ţări, majoritatea foste colonii europene, se bucură de 


tratament preferenţial pentru exporturile către UE, dar îşi 

w 


vor pierde avantajele relative în urma acordului, însă 


concurența sud-americană devenea mult mai corectă şi 
eficientă, producând importante beneficii statelor din 
respectiva zonă. 


Pe scurt, toate părțile au avut de câştigat. 


b. Negociind un parteneriat cu Wal-Mart! 


Cum să negociezi cu un partener mult mai puternic decât tine 


Context 


Wal-Mart este una dintre cele mai mari rețele de distribuție de 
tip „retail” din lume. Vânzările sale anuale se ridicau, în 2006, la 
315 miliarde de dolari. Cu filozofia sa strictă „EDLP” (everyday 
low prices — prețuri mici zi de zi) şi putere „de viață şi de moarte” 
asupra furnizorilor, un parteneriat cu Wal-Mart se poate 


adeveri a fi un adevărat Graal. 


În articolele Sarah Talley and Frey Farms Produce: Negotiating 
with Wal-Mart şi Tom Muccio: Negotiating the P&G 
Relationship with Wal-Mart, profesorii Jim Sebenius şi Ellen 
Knebel au prezentat, în „Harvard Business Review”, două 


organizaţii foarte diferite şi negocierile acestora cu Wal-Mart. 


Principala întrebare care se pune în asemenea cazuri este ce 
atitudine trebuie adoptată, în calitate de parte „mai slabă”, care 
trebuie să negocieze cu un partener deosebit de puternic şi care 


este, în fond, interlocutor prin excelenţă inflexibil . 


Obiectul 


negocierilor 


SER 


Negocierea cu cei ce „nu negociază”: obţinerea unui acord 
avantajos din partea unui partener mult mai puternic şi, în 


mod normal, foarte puţin dispus a face concesii. 


1 Sebenius, James K., and Ellen Knebel. "Sarah Talley and Frey Farms Produce: Negotiatîng with Wal-Mart (A)." 
Harvard Business School Case 907-003, November 2006. 

Descrierea 


negocierilor 


Procter&Gamble, unul dintre cei doi competitori ai Wal-Mart, 
trataţi în studiul Sebenius&kKnebel, a inaugurat, prin persoana 
directorului executiv Tom Muccio, un nou parteneriat furnizor- 
distribuitor între P&G şi Wal-Mart. Primul pas făcut de P&G, cu 
scopul de a optimiza relaţiile cu Wal-Mart, a fost acela de a-şi 
reloca punctul de producţie pe proprietatea Wal-Mart din 
Arkansas. Cei doi parteneri au ajuns să devină atât de apropiaţi 
încât renunţaseră la o serie întreagă de proceduri legale în 
favoarea unor simple scrisori de intenţie, axându-se pe 
formularea unei proceduri comune de soluţionare a conflictelor, 
pe schimbul eficient de informaţii şi îndepărtându-se de 
problemele pe care le întâmpinaseră înainte, cu privire la 
stabilirea preţurilor în baza strategiei „cel mai mic numitor 
comun”. Din 1987, moment al primelor schimbări de acest gen 
efectuate de Muccio şi până în 2003, an în care acesta din urmă 
s-a retras din activitate, vâzările P&G către Wal-Mart au crescut 


de la 350 de milioane la 7.8 miliarde dolari. 


Cel de al doilea partener reţinut în studiul Sebenius&kKnebel este 
Frey Farms, un partener mult mai mic decât P&G — după cum 
notează Sebenius. Wal-Mart s-ar fi putut lipsi de pepenii verzi şi 
de dovlecii Frey Farms fără probleme, dar nu se poate spune 


acelaşi lucru şi despre produse P&G precum Tide sau Pampers. 


Sarah Talley, negociatoarea Frey Farms, avea doar 19 ani în 
1997, moment al demarării negocierilor si al parteneriatului de 
furnizare al Frey Farms . Ca şi Muccio, Talley a ştiut să ţină piept 
negociatorului „absolut? care era Wal-Mart, înțelegând în 
profunzime cultura Wal-Mart şi găsind metode inovatoare de a 


reduce costurile de-a lungul lanţului de producţie-furnizare. De 

pildă, Frey Farms a făcut apel la autobuzele şcolare (1.500 $ 


bucata), în locul tractoarelor (12.000 $ bucata) ca mijloc mai 


ieftin şi mai rapid de transportare a pepenilor spre locul de 


depozitare. 


Talley a reuşit să demonstreze gigantului partener că Frey Farms 


era dispusă şi capabilă să împartă cu Wal-Mart responsabilitatea 


gestionării stocurilor şi vâzărilor în mod optimal, crescând marja 


de profit a ambilor şi reducând, în acelaşi timp, cât mai mult, 


preţul final al mărfurilor. Recomandările de negociere ale 


acesteia au fost: 


Atunci când există o problemă, când apare o situaţie care 
se cere supusă unor negocieri, gândiţi-vă mereu la soluţie 
din perspectiva unui obiectiv comun, spre exemplu acela 
de a minimiza costurile. Puneţi mereu întrebări 
partenerului, aflaţi-i poziţia. Nu îi faceţi acestuia cereri şi 
nu vă lansați în declaraţii — dacă relația dvs. cu partenerul 
este într-adevăr un parteneriat, negocierile în vederea 
soluționării divergenţelor nu ar trebui să pericliteze 
substanţa parteneriatului. 

Nu vă blocaţi cu amănunte — încercaţi mereu să găsiţi o 
soluţie flexibilă. Filozofia dvs., în calitate de partener mai 
mic, trebuie să fie „Haideţi să colaborăm şi împreună vom 
putea produce mai mult şi mai ieftin. Nu veţi fi nevoiţi să 
ne înlocuiţi, pentru că vom şti mereu să ne ridicăm 
deasupra concurenţei”. 

Învăţaţi de la şi asociaţi-vă cu partenerii partenerului dvs., 
care se bucură de credibilitate în branşă. Învăţaţi şi din 


greşelile celorlalţi. 

Nu treceţi cu vederea nereguli minore şi nu le lăsaţi să se 
adune. 

Nu permiteţi partenerului, oricât de mare, să reprezinte 
mai mult de 20% din cifra dvs. de afaceri. E greu să 
negociezi cu o companie care o controlează pe a ta. 

Nu intraţi niciodată într-o întâlnire cu partenerul fără o 
„ordine de zi” clar definită. Folosiţi timpul petrecut 
împreună cu partenerul în mod eficient, asiguraţi-vă că, la 
despărțire, aţi obținut răspunsurile pe care vi le doreaţi. Nu 
sporovăiți fără rost, treceţi direct la subiect, timpul 
partenerilor este valoros. Aduceţi problemele de subtext la 
suprafață, trataţi-le în mod deschis şi identificaţi, 
împreună cu partenerul, o formă de soluționare. 

Atunci când aveţi de a face cu un partener de talia Wal- 
Mart, bluffing-ul nu e, niciodată, o idee bună. Va exista 
mereu cineva dispus să ofere acelaşi lucru pentru o sumă 
mai mică, trataţi parteneriatul ca pe o căsătorie — 
comunicarea şi compromisul sunt mereu cheia. 

Nu vă închipuiţi că, doar fiindcă interlocutorul dvs. este 
tânăr, nu ştie despre ce vorbeşte şi ca va fi uşor de 
manipulat. Cei mai mulţi dintre negociatorii tineri sunt 
foarte ambiţioşi şi doresc să promoveze cât mai rapid pe 
scara ierarhică — tocmai de aceea, e posibil să aveţi de a 
face cu cei mai duri şi mai bine pregătiți parteneri de 
discuţii pe care îi veţi întâlni vreodată. Nu uitaţi că, în 
conformitate cu toate probabilitățile, partenerul dvs. se 
aşteaptă să daţi dovadă de la fel de multă, dacă nu de mai 


multă, pregătire şi informare. 

Atingerea 


obiectivelor 


S-a produs: colaborarea eficientă şi foarte productivă cu 


gigantul Wal-Mart. 


Ambele abordări, atât cea a P&G cât şi cea a Frey Farms au 
prezentat numeroase elemente de noutate. Metoda P&G, un 
pionierat la momentul respectiv, a fost, de atunci, urmată de 
numeroşi alți parteneri ai Wal-Mart. A înţelege mecanismele 
unor asemenea parteneriate de succes, înseamnă şi a înţelege 
direcțiile curente de transformare şi evoluţie a relaţiilor de tip 


corporatist. 


După cum afirmă Sebenius, secretul constă în îmbinarea macro- 
conceptelor cu micro-imperativele şi talentul managerial — o 
alchimie greu de atins, dar ale cărei rezultate sunt pe măsura 


eforturilor. 


7.4. NEGOCIERI SOCIALE 


a. Negocierea Contractului colectiv de muncă pentru 2013-2014, la nivelul 


CNCF „CFR” SA 


Negocierea Contractului Colectiv de Muncă pe anul 2013-2014 la nivelul 


CNCF „CFR” SA 


Surse: 


1. Procesul Verbal cu ocazia începerii negocierii Contractului Colectiv de 


Muncă 


2. Contractul Colectiv de Muncă la nivel de unitate, încheiat în conformitate cu 
prevederile Legii nr. 62/2011 


Obiectiv 


Reprezentanţii administraţiei CNFR „CFR” SA şi reprezentanţii 


organizațiilor sindicale semnatare ale CCM în vigoare s-au 

întâlnit pentru începerea negocierilor Contractului Colectiv de 


Muncă, la nivel de unitate, pentru 2013-2014. 


Părțile 


implicate 


La intrunire a participat directorul general al CNFR „CFR” SA, 
Dimitrios  Sophocleous, reprezentant al administraţiei, şi 
următoarele federaţii sindicale: Federaţia Sindicală „Drum de 
Fier”, Federaţia Naţională Feroviară Mişcare Comercială, Alianţa 


Federaţiilor Tehnice Feroviare. 


Cerinţele 


părţilor 


Reprezentanţii administraţiei au solicitat organizaţiilor sindicale 
să prezinte mandatele sindicatelor componente din structura 
companiei, pentru a putea participa la negocierea Contractului 
Colectiv de Muncă pentru perioada 2013-2014. 

Federaţia Naţională Feroviară Mişcare Comercială solicit, pentru 
demararea procesului de negociere al CCM 2013-2014, 
următoarele situaţii: execuţia bugetară pentru 2012, recuperarea 
veniturilor salariale ca urmare a suspendărilor din ultimii trei ani, 
situaţia orelor suplimentare realizate până la finele lunii februarie 
2013, defalcat pe sucursalele regionale, fluctuaţia de personal de 
la 1 iunie 2012 până în prezent. 

Federaţia Naţională „Drum de Fier” a solicitat ca administraţia să 
prezinte următoarele: situaţia economico-financiară la zi, situația 
ocupării forţei de muncă, situația cheltuielilor efectuate cu firme 
terţe, situaţia consumării fondului de salarii pe funcții, în anul 
2012. 

Alianţa Federaţiilor Tehnice Feroviare a solicitat informaţii 
necesare negocierilor colective, precum şi obiective minimale 
privind modificări şi completări ale CCM în vigoare. 
Reprezentanţii AFTF vor prezenta componenta nominală a 


echipei de negociere, nominalizarea persoanelor mandatate să 

semneze contractul colectiv sau actul adiţional, precum şi dovada 


reprezentativităţii părţii participante la negocieri. 


Rezultat 


Contractul Colectiv de Muncă la nivel de unitate „S.N.T.F.C. 


„CFR Călători” S.A. pentru 2012-2014, încheiat în conformitate 


cu prevederile Legii nr. 62/2011: 


se încheie pe o perioadă de 24 de luni de la 
data înregistrării; 

respectarea prevederilor contractului va fi 
analizată în cadrul comisiilor mixte patronat- 
sindicate; 

cuprinde clauze referitoare la contractul 
individual de muncă, angajarea, condiţiile de 
muncă şi salarizare a personalului, timpul de 
muncă şi odihnă, drepturile şi obligaţiile 
reciproce ale părţilor, promovarea unor relaţii 
de muncă echitabile, de natură să asigure 
protecția socială a angajaţilor, drepturi ale 
sindicatelor. 

Cerinţe ale negocierii — Rezultate ale 
negocierii regăsite în Contract. Exemple: 
reglementarea salariului de bază al 
muncitorului, al personalului de specialitate şi 
administrativ, sistemul de sporuri, condițiile 


de muncă. 


b. Cazul Bayou Steel: „win-win” nu este întotdeauna formula câștigătoare 


Cazul Bayou Steel: 

Studiul discută câteva din greşelile capitale care pot fi comise în cadrul 


unei negocieri între patronate şi sindicate, atunci când patronatele îşi 


propun o formulă de negociere de tip „win-win” 


Context 


Una dintre cele cele mai mari greşeli pe care le poate comite 
un negociator în încercarea de a obţine un acord de tip „win- 
win”, este aceea de a trata lucrurile „punct cu subpunct”. Un 
asemenea tip de discuţii are toate şansele să ajungă într-un 
impas, deorece nu permite concesiile reciproce între aspecte 


care nu aparţin în mod necesar aceleiaşi categorii. 


De exemplu, în ianuarie 1993, patronatele şi sindicatele Bayou 
Steel din Laplace, Louisiana (S.U.A) au demarat negocieriile unui 
nou contract de muncă. Nici una dintre părţi nu şi-a imaginat că 
acest lucru avea să ducă la o grevă, întrucât fiecare a considerat 
că îşi clădise o relaţie solidă în faţa celeilalte. Patronatele erau 
convinse că demarând negocierile în spiritul unor discuţii „win- 
win”, vor ameliora relațiile dintre lucrători şi management. Chiar 
şi Ron Farraro, preşedinte al grupului sindical United Steel 
Workers of America, avea să declare, mai târziu, că nici nu luase 
în calcul posibilitatea de a se ajunge la grevă, fiind convins că 


noul contract va putea fi negociat fără prea mari dificultăţi. 


Obiectul 


negocierilor 


Negocierea unui nou contract de muncă între Management si 


angajaţi. 


Descrierea 


negocierilor 


Conducerea Bayou Steel a făcut apel la ajutorul unor intermediari 
de la FMCS (Serviciile federale de conciliere şi mediere) pentru 
a primi consultanţă pe marginea felului în care se poate purta o 
negociere de tip „win-win” cu lucrătorii. Preşedintele Bayou a 
declarat că mediatorii ajutaseră membrii echipei de conducere în 


identificarea tuturor obiectivelor şi îngrijorărilor pe care le aveau, 

făcându-i să creadă că astfel le soluționaseră 90% din problemele 


contractuale. 


Mediatorii au conceput o ordine de zi de tip „punct 
subpunct”. Au lăsat pe agenda toate chestiunile, precum 
stimulentele financiare, salariul minim, plata orelor suplimentare 
şi concediile la urma listei. Conducerea credea că astfel venea 
corect si deschis în întâmpinarea preocupărilor angajaţilor cu 


privire la asemenea aspecte. 


Cu toate acestea, membri sindicali au devenit suspicioşi în 
privinţa adevăratelor intenţii ale conducerii de a adopta o abordare 
de tip „win-win”. Începuseră să creadă, în mod colectiv, că 
această abordare a conducerii nu era nimic altceva decât un plan 
de a submina poziţia sindicatelor, mai ales în ceea ce ţine de 


chestiunile economice. 


La început, negocierile au înaintat relativ bine, cum se şi 
anticipase. Cu toate acestea, în momentul în care s-au demarat 
discuţiile referitoare la aspectele economice, situația a degenerat 
rapid într-o negociere îndârjită. Conducerea a încercat să păstreze 
demersul de tip „win-win”, dar acest lucru nu mai era agreat de 


sindicat. De aici până la greva, n-a mai fost decât un pas. 


Atingerea 


obiectivelor 


Nu s-a produs. 


Fososind o metodă de tratative punct-subpunct, Bayou Steel 
nu a luat în calcul faptul că fiecare aspect putea să aiba un 
efect conflictual. Pe măsură ce au fost aduse în discuţie aspectele 
economice, managementul Bayou Steel nu a mai avut la 


îndemână posibilitatea unor concesii „la schimb”. Managementul 

Bayou s-a pus singur la înghesuială prin intermediul acelei ordini 


a zilei atât de stufos structurate. 


Problemele ce pot apărea în decursul unor negocieri similare 
trebuie să poată fi analizate şi comparate în mod colectiv şi în 
ordinea importanţei lor relative. Pachetele sau ofertele multiple 
pot acorda o libertate mult mai mare în găsirea unor soluţii 
creative, oferind o marjă de manevră mai generoasă 
negociatorilor decât o ordine de zi pre-concepută. Stabilirea şi 
folosirea eficientă a unei strategii de concesii poate oferi uneia 
dintre părți un avantaj considerabil asupra celeilalte. Aşadar: 


atenţie la stabilirea ordinii de zi! 


7.5. NEGOCIERI POLITICO-DIPLOMATICE 


Negocierile ruso-japoneze şi Tratatul de la Portsmouth (1905) 


Sursa: Institutul Diplomatic Român, „Tehnici de negociere în diplomaţie”, disponibil la 


http://www.slideshare.net/vladmachidon/tehnici-de-negociere- 16151075 


Context 


Rusia, în contextul situatiei echilibrului de putere din Europa, care 
i-a temperat ambițiile expansioniste la sfârşitul secolului XIX, şi- 
a îndreptat atenția către Extremul Orient, ocupând o parte din 
Nordul Chinei şi Manciuria. 

Japonia, o putere în expansiune după 200 de ani de izolare 
feudală, a perceput expansiunea Rusiei drept o invadare a sferei 
sale de influenţă şi, prin urmare, o ameninţare. În februarie 1904, 
Japonia a lansat un atac surpriză asupra forţelor ruseşti din 
Manciuria, care au suferit o serie de pierderi importante. Japonezii 
ŞI ruşii au refuzat negocierile şi medierea. 

T. Roosevelt, preşedintele SUA, a văzut în această situaţie o 


oportunitate, abordându-l direct pe Ţarul Nicolae al II-lea, prin 

intermediul ambasadorului american la St. Petersburg, George 


Meyer. 


Obiectiv 


Ambele părți au acceptat începerea negocierilor de pace. 
Portsmouth, Maine — New Hapshire, reprezenta o soluţie, fiind un 


orăşel retras, departe de presiunea mediatică a Washingtonului 


Interesele părţilor 


Japonia se afla în situația ca prin negociere să îşi consolideze 
câştigurile militare, iar în caz de eşec, risca un colaps economic 
şi foamete. 

Rusia se afla în situația de a înregistra o serie de înfrângeri 
militare, multiplicându-şi pierderile. 

Negocierea reprezenta cea mai bună soluţie pentru a stopa 
înaintarea Japoniei şi pentru recâştigarea teritoriilor 
pierdute. 

Ambele părţi aveau ca variantă de rezervă reluarea 
confruntării militare dacă cererile celeilalte părţi păreau 


inacceptabile. 


Deschiderea 


negocierilor 


În 9 august 1905 a avut loc prima întâlnire între cele două părţi, 
acestea stabilind să se întâlnească în fiecare zi. 

Delegaţia rusă a folosit limba franceză în timpul negocierilor, iar 
delegaţia japoneză limba engleză. 

Tratatul urma să fie redactat atât în engleză, cât şi în franceză, 
urmând ca varianta în limba engleză să prevaleze în caz de 
neclarități. Rusia a dorit negocieri publice, în timp ce Japonia a 
solicitat păstrarea secretului asupra acestora. 

Poziţia Japoniei a avut în vedere interese non-negociabile 
(controlul japonez asupra Coreei, retragerea trupelor ruse din 
Manciuria), interese negociabile specifice (drepturi de pescuit de- 
a lungul coastei Rusiei; Insula Sahalin; acoperirea costurilor de 


război ale Japoniei) şi aspecte la care partea japoneză putea 

renunța în procesul de negociere — marja de manevră 
(demilitarizarea Vladivostokului; reducerea permanentă a navelor 
ruseşti din Pacific). 

Șeful delegaţiei ruse a fost convins că pretențiile enunțate de 
partea japoneză sunt exagerate şi nejustificate. Negocierile au fost 
întrerupte, de la 18 august 1905 până la 22 august 1905, pentru ca 


delegațiile celor două părți să-şi consulte capitalele. 


Rezultatul 


negocierilor 


Japonia deţine controlul Coreei, al peninsulei Liaodong şi al 
sistemului de căi ferate din sudul Manciuriei. Totodată, deţine şi 
sudul Insulei Sahalin şi privilegii de pescuit de-a lungul coastelor 
ruseşti. 

Rusia deţine nordul Insulei Sahalin (ocupat de japonezi la 
momentul negocierilor). Ambele părți au în vedere retragerea 
militară din Manciuria şi retrocedarea acesteia către China. 

În 5 septembrie 1905 a avut loc semnarea Tratatului de la 
Portsmouth, ratificat la 14 octombrie 1905. 

Acest Tratat consacră echilibrul puterilor în Pacific pentru 
următorul secol şi semnalează apariţia Japoniei ca Mare 


Putere. 


Etapa post-negociere 


În ceea ce priveşte Japonia, rezultatul negocierilor a fost sub 
aşteptările opiniei publice nipone. Au avut loc revoltele din 
Hibiya, urmate de căderea guvernului lui Katsuro Taro, la 7 
ianuarie 1906. 
Şeful delegaţiei ruse a fost decorat. Acesta a fost readus în 
prim-planul politicii şi numit preşedinte al Consiliului de 
Miniştri, până în 1906. 
e T. Roosevelt a fost apreciat pentru 
soluţionarea prin negociere a unui 


conflict armat sângeros şi a primit 

Premiul Nobel pentru Pace, în 1906. 
SUA au devenit o forţă diplomatică 


mondială. 

